സംസ്ഥാന ഹജ്ജ് കമ്മിറ്റിയുടെ കീഴിലുള്ള ഈ വര്‍ഷത്തെ ആദ്യ തീര്‍ത്ഥാടക സംഘം ജൂലൈ പുറപ്പെടും - BIGNEWSLIVE | Latest Malayalam News\nകോഴിക്കോട് : ഹജ്ജ്കമ്മിറ്റിയുടെ കീഴിലുള്ള ആദ്യസംഘം ജൂലൈ ആദ്യവാരം പുറപ്പെടും. ഈ വര്‍ഷത്തെ ആദ്യ തീര്‍ത്ഥാടക സംഘംമാണ് ജൂലൈ പുറപ്പെടുന്നത്. കരിപ്പൂര് വിമാനത്താവളത്തില് നിന്നാണ് പുറപ്പെടുക. മുന് വര്‍ഷങ്ങളില് നിന്ന് വ്യത്യസ്തമായി ആദ്യം മദീനയിലേക്കുള്ള യാത്രയാണ് നിശ്ചയിച്ചിരിക്കുന്നത്. ഹജ്ജ് ക്യാമ്പിന്റെ ഔദ്യോഗിക ഉദ്ഘാടനം ജൂലൈ 6ന് കോഴിക്കോട് നടക്കും. ഇതിന്റെ ഭാഗമായി കേന്ദ്ര ഹജ്ജ് കമ്മിറ്റി എക്സിക്യൂട്ടീവ് ഓഫീസര് ഡോ. മഖ്സൂദ് അഹ്മദ്ഖാന്റെ നേതൃത്വത്തിലുള്ള സംഘം കേരളത്തിലെ ഒരുക്കങ്ങള് വിലയിരുത്തി.\nസംസ്ഥാനത്ത് നിന്ന് ഇത്തവണ 13194 തീര്‍ത്ഥാടകരാണ് ഹജ്ജ് കര്‍മ്മത്തിന് പുറപ്പെടുന്നത്. കേന്ദ്ര വിദേശകാര്യ മന്ത്രാലയം പുതുതായി അനുവദിച്ചത് പ്രകാരം കേരളത്തില് 2000 ഹാജിമാര്‍ക്ക് കൂടി ഇത്തവണ അവസരം ലഭിക്കുന്നുണ്ട്.\nകേന്ദ്ര ഹജ്ജ് കമ്മിറ്റി എക്സിക്യൂട്ടീവ് ഓഫീസര് ഡോ. മഖ്സൂദ് അഹ്മദ് ഖാന് ഹജ്ജ് യാത്രാസൗകര്യങ്ങള് ഉള്‍പ്പടെയുള്ള ക്രമീകരണങ്ങള് വിലയിരുത്തി. കേരളത്തിലെ തീര്‍ത്ഥാടകര്‍ക്ക് മികച്ച സൗകര്യമാണ് ലഭിക്കുന്നതെന്ന് അദ്ദേഹം പറഞ്ഞു. കോഴിക്കോട് നിന്നുള്ള എംബാര്‍ക്കേഷന് പോയന്റ് ഇത്തവണ പുനരാരംഭിച്ചിട്ടുണ്ട്.\nTags: calicutHajjhajj 2019


ഇന്ത്യക്കെതിരെ ടെസ്റ്റ് ചാമ്പ്യന്‍ഷിപ്പ് ഫൈനലിനുള്ള ടീമിനെ പ്രഖ്യാപിച്ച് ന്യൂസിലന്‍ഡ്, സ്‌പെഷ്യലിസ്റ്റ് സ്പിന്നറായി അജാക്‌സ് പട്ടേലും ടീമില് – News18 Malayalam\nകോളിന് ഗ്രാന്‍ഡ്ഹോം അടക്കം ആറ് പേസര്‍മാരെയാണ് ന്യൂസിലന്‍ഡ് ടീമില് ഉള്‍പ്പെടുത്തിയിരിക്കുന്നത്. സ്‌പെഷ്യലിസ്റ്റ് സ്പിന്നറായി അജാക്സ് പട്ടേലും ടീമില് ഇടം പിടിച്ചു.\nപ്രഥമ ലോക ടെസ്റ്റ് ചാമ്പ്യന്‍ഷിപ്പിന്റെ ഫൈനല് ആരംഭിക്കാന് ഇനി വെറും മൂന്ന് ദിവസങ്ങള് മാത്രമാണ് ബാക്കി. ജൂണ് 18ന് ഇംഗ്ലണ്ടിലെ സതാംപ്ടണിലാണ് മത്സരം നടക്കുന്നത്. നിലവിലെ ടെസ്റ്റ് റാങ്കിങ്ങില് യഥാക്രമം ഒന്നും രണ്ടും സ്ഥാനങ്ങളില് ഉള്ള ന്യൂസിലന്‍ഡും ഇന്ത്യയും ആണ് കലാശപ്പോരില് ഏറ്റുമുട്ടുക. ഇരു ടീമുകളും അവസാന വട്ട തയ്യാറെടുപ്പുകളുമായി മുന്നോട്ട് പോവുകയാണ്. മികച്ച മുന്നൊരുക്കം നടത്തിയ ആത്മവിശ്വാസത്തിലാണ് ന്യൂസീലന്‍ഡ് ടീം. ഫൈനലിന് മുന്‍പ് അവിടത്തെ സാഹചര്യങ്ങളുമായി പൊരുത്തപ്പെടാന് വേണ്ടി ഇംഗ്ലണ്ടിനെതിരെ രണ്ട് മത്സര ടെസ്റ്റ് പരമ്പര കളിച്ച അവര് ആതിഥേയരെ തകര്‍ത്ത് പരമ്പര നേട്ടത്തിന്റെ നിറവില് നില്‍ക്കുകയാണ്. ഇതോടെ അവര് ടെസ്റ്റ് റാങ്കിങ്ങില് ഒന്നാമതെത്തുകയും ചെയ്തു. ഇപ്പോഴിതാ ഇന്ത്യക്കെതിരെയുള്ള ഫൈനലിനായി 15 അംഗ ടീമിനെ പ്രഖ്യാപിച്ചിരിക്കുകയാണ് ന്യൂസിലന്‍ഡ് ടീം. കോളിന് ഗ്രാന്‍ഡ്ഹോം അടക്കം ആറ് പേസര്‍മാരെയാണ് ന്യൂസിലന്‍ഡ് ടീമില് ഉള്‍പ്പെടുത്തിയിരിക്കുന്നത്. സ്‌പെഷ്യലിസ്റ്റ് സ്പിന്നറായി അജാക്സ് പട്ടേലും ടീമില് ഇടം പിടിച്ചു.\nനാല് പേസര്‍മാരും ഒരു സ്പിന്നറുമായിരിക്കും ഇന്ത്യക്കെതിരായ ഫൈനലില് അണിനിരക്കുക. ഇംഗ്ലണ്ടിനെതിരായ പരമ്പരയില് അരങ്ങേറ്റം കുറിച്ച ഡിവോണ് കോണ്‍വെയും ടീമിലിടം നേടി. അതേസമയം പരിക്കിലുള്ള വില്യംസണിന് കളിക്കാനായില്ലെങ്കില് ടോം ലാഥമാകും ന്യൂസിലന്‍ഡിനെ നയിക്കുക. കോളിന് ഗ്രാന്‍ഡ്‌ഹോം, വില് യങ്, ടോം ബ്ലണ്ടല്, എന്നിവരും ടീമില് സ്ഥാനം നിലനിര്‍ത്തിയിട്ടുണ്ട്. ജേക്കബ് ഡഫി,ഡാരില് മിച്ചല്, രചിന് രവീന്ദ്ര, മിച്ചല് സാന്റ്‌നര് എന്നിവരെയാണ് ഇംഗ്ലണ്ടിനെതിരായ പരമ്പരയ്ക്ക് പിന്നാലെ ഒഴിവാക്കിയിട്ടുള്ളത്.\nഇംഗ്ലണ്ടിനെതിരായ രണ്ടാം ടെസ്റ്റില് നാല് വിക്കറ്റ് വീഴ്ത്തിയ അജാക്‌സ് പട്ടേല് ഫൈനലില് ടീമിന് മുതല്‍ക്കൂട്ടാവുമെന്ന് കിവീസ് മുഖ്യ പരിശീലകന് ഗാരി സ്റ്റെഡ് പറഞ്ഞു. നായകന് വില്യംസണിനും വിക്കറ്റ് കീപ്പര് ബാറ്റ്‌സ്മാന് ബി ജെ വാള്‍ട്ടിങ്ങിനും ഫൈനല് ആവുമ്പോഴേക്കും ഫിറ്റ്‌നസ് വീണ്ടെടുക്കാന് സാധിക്കുമെന്നാണ് പ്രതീക്ഷിക്കുന്നതെന്നും അദ്ദേഹം കൂട്ടിച്ചേര്‍ത്തു. ബൗളിങ്ങില് ടിം സൗത്തിയും നീല് വാഗ്നറും, ട്രെന്റ് ബോള്‍ട്ടും അണിനിരക്കുന്ന പേസ് നിര വളരെയേറെ ശക്തമാണ്. ഇംഗ്ലണ്ടും ന്യൂസീലന്‍ഡും തമ്മിലുള്ള പരമ്പര വ്യക്തമാക്കുന്നത് ഇംഗ്ലണ്ടിലെ സാഹചര്യങ്ങള് പേസര്‍മാര്‍ക്ക് അനുകൂലമാണെന്നാണ്. ചാമ്പ്യന്‍ഷിപ്പ് ഫൈനല് നടക്കുന്ന സതാംപ്ടണിലും പിച്ചിന്റെ സ്വഭാവത്തിന് വലിയ മാറ്റം വരാന് സാധ്യതയില്ല. റോസ് ടെയ്ലര്, ഹെന്റി നിക്കോള്‍സ്, വില് യങ്, ബിജെ വാട്ടലിങ്, ടോം ബ്ലണ്ടല് എന്നിവരെല്ലാം തന്നെ ബാറ്റിങ്ങില് തിളങ്ങാന് കഴിയുന്നവരാണ്. ഫോമിലില്ലാത്ത ടോം ലാഥമും പരിക്കിലായ വില്യംസണും മാത്രമാണ് ടീമിന് തലവേദന സൃഷ്ടിക്കുന്നത്.\nകെയ്ന് വില്യംസണ്(ക്യാപ്റ്റന്), ടോം ബ്ലണ്ടല്(വിക്കറ്റ് കീപ്പര്), ട്രെന്റ് ബോള്‍ട്ട്, ഡെവോണ് കോണ്‍വേ, കോളിന് ഗ്രാന്‍ഡ്‌ഹോം, മാറ്റ് ഹെന്റി, കെയ്ല് ജാമിസണ്, ടോം ലഥാം, ഹെന്റി നിക്കോള്‍സ്, അജാക്‌സ് പട്ടേല്, ടിം സൗത്തി, റോസ് ടെയ്‌ലര്, വാഗ്‌നര്, ബിജെ വാള്‍ട്ടിങ്, വില് യങ്.\nFirst published: June 15, 2021, 16:13 IST\nIndia Vs NewzealandNewzealand cricket teamNewzealand PlayersWTC Final


കോണ്‍ഗ്രസില് പൊട്ടിത്തെറി: മലപ്പുറത്തെ ഡിസിസി ഓഫീസില് ലീഗ് പതാക ഉയര്‍ത്തി • ഇ വാർത്ത | evartha\nevartha Desk June 8, 2018, 9:27 am June 8, 2018\nമലപ്പുറം: കോണ്‍ഗ്രസിന്റെ രാജ്യസഭാ സീറ്റ് കേരള കോണ്‍ഗ്രസ് മാണി വിഭാഗത്തിന് നല്‍കിയതില് പ്രതിഷേധിച്ച് അജ്ഞാതര് മലപ്പുറം കുന്നുമ്മലില് പ്രവര്‍ത്തിക്കുന്ന ഡിസിസി ഓഫീസില് ലീഗ് പതാക ഉയര്‍ത്തി. കൊടിമരത്തില് കോണ്‍ഗ്രസ് പതാകയ്ക്ക് മുകളിലായിട്ടാണ് ഇന്നലെ രാത്രി പത്തരയോടെ ലീഗ് പതാക പ്രത്യക്ഷപ്പെട്ടത്.\nഎന്നാല് ആരാണ് ഇതിനു പിന്നിലെന്നു വ്യക്തമായിട്ടില്ല. മുഹമ്മദ് അബ്ദുറഹിമാന് സാഹിബ് സ്മാരക കെട്ടിടത്തിലാണ് ഡിസിസി ഓഫീസ് പ്രവര്‍ത്തിക്കുന്നത്. സംഭവം അറിഞ്ഞെത്തിയ പ്രാദേശിക നേതാക്കള് രാവിലെത്തന്നെ ലീഗിന്റെ കൊടി അഴിച്ചുമാറ്റി.\nമുന്നണിയുടെ പോലും ഭാഗമല്ലാത്ത മാണിഗ്രൂപ്പിന് രാജ്യസഭാ സീറ്റ് നല്‍കുന്നതില് മുന്നില് പ്രവര്‍ത്തിച്ചത് ലീഗ് എം.പിയും മുതിര്‍ന്ന നേതാവുമായ പി.കെ കുഞ്ഞാലിക്കുട്ടിയായിരുന്നു. ഇതില് പ്രതിഷേധിച്ചാണ് കൊടിമരത്തില് ലീഗ് പതാക ഉയര്‍ത്തിയതെന്നാണ് കരുതുന്നത്.\nകോണ്‍ഗ്രസില് പൊട്ടിത്തെറി: മലപ്പുറത്തെ ഡിസിസി ഓഫീസില് ലീഗ് പതാക ഉയര്‍ത്തി http://www.evartha.in/2018/06/08/iuml-flag.html\nകെ.എം.മാണിയുടെ പുനഃപ്രവേശം സംബന്ധിച്ചു കഴിഞ്ഞ ദിവസം ഡല്‍ഹിയില് നടന്ന ചര്‍ച്ചയില് കേരള കോണ്‍ഗ്രസിനുവേണ്ടി ഉറച്ച നിലപാടിലായിരുന്നു ലീഗും ദേശീയ ജനറല് സെക്രട്ടറി പി.കെ.കുഞ്ഞാലിക്കുട്ടിയും. കോണ്‍ഗ്രസും മുസ്‌ലിം ലീഗും മാത്രം എന്ന നിലയിലാണ് ഇപ്പോള് യുഡിഎഫ്.\nഇതു നല്ലതല്ലെന്നും കേരള കോണ്‍ഗ്രസിനെക്കൂടി കൊണ്ടുവരണമെന്നും ഏറെക്കാലമായി ഹൈക്കമാന്‍ഡും നിര്‍ദേശിക്കുന്നുണ്ടായിരുന്നു. അതിനുള്ള കളമൊരുക്കാനും മധ്യസ്ഥതയ്ക്കുമാണ് പി.കെ. കുഞ്ഞാലിക്കുട്ടിയെ ചുമതലപ്പെടുത്തിയത്.\nമാണിയെ അന്തസ്സായി മുന്നണിയിലേക്കു മടക്കിക്കൊണ്ടുവരുമെന്ന ലീഗിന്റെ തീരുമാനമാണു ഡല്‍ഹിയില് നടപ്പായത്. ചെങ്ങന്നൂരില് കൂടി തോറ്റതോടെ അതു നീട്ടിക്കൊണ്ടുപോകാന് കഴിയില്ലെന്നു ലീഗ് കോണ്‍ഗ്രസിനോടു തുറന്നുപറഞ്ഞു. രാജ്യസഭാ സീറ്റാണു പോംവഴിയെങ്കില് അതു ചെയ്യണം. മറിച്ചെങ്കില് തങ്ങളും കൂടെയുണ്ടാകില്ലെന്ന മുന്നറിയിപ്പ് ഉയര്‍ന്നു.\nമാണിയല്ല, യഥാര്‍ഥത്തില് ലീഗാണു വിലപേശിയത്. കോണ്‍ഗ്രസിനെ ദുര്‍ബലപ്പെടുത്തി വേണോ മുന്നണിയെ ലീഗ് ശക്തിപ്പെടുത്തേണ്ടതെന്ന ചോദ്യമാണു പാര്‍ട്ടിയില് ശക്തം. എന്നാല് മാണിക്കായുള്ള ഈയവസരം കൂടി പാഴായാല് പിന്നെ കാര്യങ്ങള് കൈവിട്ടുപോകുമെന്നാണു ലീഗ് കണ്ടത്.\nസീറ്റിനായി മാണി അവകാശവാദം ഉന്നയിച്ചപ്പോള് അടുത്ത ഊഴം ഉറപ്പുനല്‍കി അദ്ദേഹത്തെ തൃപ്തിപ്പെടുത്താമെന്ന കോണ്‍ഗ്രസിന്റെ കണക്കുകൂട്ടല് അതുവഴി പാളുകയും ചെയ്തു. മുന്‍പ് 1994ല് സമാന സാഹചര്യത്തില് അന്നത്തെ മുഖ്യമന്ത്രി കെ. കരുണാകരന് രാജ്യസഭാ സീറ്റ് നല്‍കിയത് മുസ്‌ലിം ലീഗിനായിരുന്നു. അങ്ങനെയാണ് അബ്ദുസ്സമദ് സമദാനി രാജ്യസഭാംഗമാകുന്നത്. അന്നും ഇതുപോലെ കോണ്‍ഗ്രസിനുള്ളില് വിമര്‍ശനം ഉയര്‍ന്നതാണ്. ഇത്തവണ അതേ മുസ്‌ലിം ലീഗായിരുന്നു മധ്യസ്ഥന്റെ റോളില്.


താഹ (Thaha): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nചലച്ചിത്രസംവിധായകനും രചയിതാവുമാണ് താഹ. തുടക്കത്തില് സഹസംവിധായകനായിരുന്നു. 1991 ല് അശോകനൊപ്പം മൂക്കില്ലാരാജ്യത്ത് എന്ന ചിത്രം സംവിധാനം ചെയ്തു. പിന്നീട് സ്വന്തമായി ചിത്രങ്ങള് സംവിധാനം ചെയ്യാന് തുടങ്ങി. ആ നേരം അല്‍പനേരം , രാജാവിന്റെ... ReadMore\nമൂക്കില്ലാ രാജ്യത്ത് 2\nചലച്ചിത്രസംവിധായകനും രചയിതാവുമാണ് താഹ. തുടക്കത്തില് സഹസംവിധായകനായിരുന്നു. 1991 ല് അശോകനൊപ്പം മൂക്കില്ലാരാജ്യത്ത് എന്ന ചിത്രം സംവിധാനം ചെയ്തു. പിന്നീട് സ്വന്തമായി ചിത്രങ്ങള് സംവിധാനം ചെയ്യാന് തുടങ്ങി.\nആ നേരം അല്‍പനേരം , രാജാവിന്റെ മകന്, ഭൂമിയിലെ രാജാക്കന്മാര്, കാക്കോത്തികാവിലെ അപ്പൂപ്പന് താടികള്, ഓര്‍ക്കാപുറത്ത്, വര്‍ണ്ണം, ഉണ്ണികൃഷ്ണന്റെ ആദ്യത്തെ കൃസ്തുമസ് എന്നീ ചിത്രങ്ങളില് സഹസംവിധായകനായിരുന്നു.\nമൂക്കില്ലാരാജ്യത്ത്, വാരഫലം, ഗജരാജ മന്ത്രം, ഫൈവ് സ്റ്റാര് പോസ്പിറ്റല്, ഈ പറക്കും തളിക, കേരളാ ഹൗസ് ുടന് വില്‍പനയ്ക്ക്, തെക്കേക്കര സൂപ്പര്‍ഫാസ്റ്റ്,...\nപഴയ ബസ് കണ്ടപ്പോള് താഹയ്ക്ക് നൊസ്റ്റാള്‍ജിയ


കൃഷി ഓഫീസറുടെ നേതൃത്വത്തിൽ ജനകീയ ഇടപെടൽ:: കമ്മനയിലെ കർഷകന്റെ ഭൂമിയിൽ വിളവെടുപ്പും വിൽപ്പനയും. - Krishideepam.in\nമാനന്തവാടി : മാധ്യമ വാർത്തകൾ തുണയായി.\nകോവിഡ് സ്ഥിരീകരിച്ച അയൽവാസിക്ക് കപ്പ പറിച്ച് നൽകിയതിനെ തുടർന്ന്\nക്വാറന്റയിനിലായ കർഷകന്റെ വിളവെടുപ്പ് നടത്താനാകാതെ നശിക്കുമായിരുന്ന\nപച്ചക്കറി ജനകീയ ഇടപെടലിലൂടെ വിപണിയിലെത്തി. എടവക പഞ്ചായത്തിലെ\nകണ്ടെയ്ൻമെന്റ് സോണിൽപ്പെട്ട കമ്മന സ്വദേശി ചേലാടി പൈലിയുടെയും\nകുടുംബത്തിന്റെയും ദുരിതം മാധ്യമങ്ങളിൽ വാർത്തയായിരുന്നു. ഇതേ തുടർന്നാണ്\nഎടവക കൃഷി ഒാഫിസർ വി. സായൂജിന്റെ നേതൃത്വത്തിൽ നടന്ന ഇപെടലിലൂടെ ഇന്നലെ\nപച്ചക്കറികൾ പറിച്ച് ഹോർട്ടി കോപ് വഴി വിപണിയിൽ എത്തിച്ചത്.\n150 കിലോ വള്ളിപ്പയർ, 100 കിലോ വീതം വഴുതന, പടവലം എന്നിവയാണ് ഇന്നലെ\nപറിച്ചത്. ആരോഗ്യ വകുപ്പിന്റെ നിർദേശങ്ങൾ പാലിച്ച് ബന്ധുക്കളും\nസമീപവാസികളും ചേർന്നാണ് ഇവ പറിച്ച് നൽകിയത്. കൃഷി ഒാഫിസർ സ്വന്തം\nവാഹനത്തിൽ ഇവ വിപണിയിൽ എത്തിച്ചു.\n3 പതിറ്റാണ്ടിലേറെയായി കൃഷിയെ മാത്രം ആശ്രയിച്ച് ജീവിക്കുന്ന\nകുടുംബമാണിത്. സ്വന്തമായി 15 സെന്റും വീടും മാത്രമാണുള്ളതെങ്കിലും\nപാട്ടത്തിനെടുത്ത സ്ഥലത്ത് വിപുലമായാണ് വാഴ, കപ്പ, പച്ചക്കറി തുടങ്ങിയവ\nകൃഷി ചെയ്യുന്നത്. ഭാര്യ ഷേർളിയും മക്കളായ രേഷ്മയും രഞ്ജിത്തും ചേർന്ന്\nകുടുംബമായാണ് കൃഷി നടത്തി വരുന്നത്.\nഅയൽവാസിക്ക് തോട്ടത്തിൽ നിന്ന് കപ്പ പറിച്ച് നൽകിയ ശേഷമാണ് ഇയാൾക്ക്\nകൊവിഡ് 19 പോസിറ്റാവായെന്ന് തോടെ പൈലി ക്വാറന്റയിനിലായത്. കൂട്ടുകൃഷിയിൽ\nഒപ്പമുണ്ടായിരുന്ന മറ്റൊരു കർഷകനായ കുന്നത്തുകുഴി അനു ജോസ് ഇതേ രോഗിയുടെ\nവീട്ടിൽ പമ്പ് എടുക്കാൻ പോയതോടെ ക്വാറന്റൈനിലായി. വിലക്കുറവാണെങ്കിലും\nവിളവെടുക്കാമെന്ന പ്രതീക്ഷയാണ് ഇരുവരും അടച്ചിട്ട മുറിയിലായതോടെ\n500 ചുവട് കപ്പ, 1000 നേന്ത്രവാഴ, 2000 ഞാലിപ്പൂവൻ, ഒരേക്കറിൽ ഏറെ\nസ്ഥലത്തെ പയർ, പടവലം, കോവൽ, വഴുതന എന്നിവ യഥാസമയം വിളവെടുക്കാനാകാതെ\nനശിച്ചു തുടങ്ങിയിരുന്നു.. പച്ചക്കറിയിൽ നിന്ന് മാത്രം പ്രതിദിനം ഒരു ക്വിന്റലിൽ\nഏറെ വിളവ് ലഭിക്കുമായിരുന്നു. മഴക്കാലത്തിന് മുമ്പ് വിളവെടുപ്പ്\nപൂർത്തിയായില്ലങ്കിൽ ഈ സ്ഥലമത്രയും വെള്ളപ്പൊക്കത്തിൽ മുങ്ങും.\nപുഴയോരത്തായുള്ള വീട്ടിൽ എല്ലാ പ്രളയകാലത്തും വെള്ളം കയറും. ഇതിന്\nപരിഹാരമായി ഇക്കൊല്ലം ഒരു ഷെഡ് കെട്ടാനുള്ള തീരുമാനമാണ് കോവിഡിനാൽ\nതകർന്നത്.2 പ്രളയവും കോവിഡും പ്രതിസന്ധിയിലാക്കിയ ഇൗ കുടുംബം\nവിളവെടുപ്പിന് പാകമായ ഉൽപന്നങ്ങൾ വിൽപന നടത്താനുള്ള സാധ്യതയാണ് കൃഷി\nഭവന്റെ ഇടപെടലിലൂടെ സാധ്യമായത്.\nവയനാടന് റോബസ്റ്റ കാപ്പിക്ക് ഭൗമസൂചിക പദവി


THANAL MARAM (തണൽ മരം): ഫോര്‍ട്ടുകൊച്ചി കടപ്പുറം വൃത്തിയാക്കാന് ഫ്രാന്‍സില് നിന്നൊരാള്\nഫോര്‍ട്ടുകൊച്ചി കടപ്പുറം വൃത്തിയാക്കാന് ഫ്രാന്‍സില് നിന്നൊരാള്\n''ഒരാഴ്ചയ്ക്കകം ഞാനീ കടപ്പുറം വൃത്തിയാക്കും'' പറയുന്നത് ഫ്രാന്‍സുകാരന് ടോണി.... കടലുകള് കടന്ന് കൊച്ചി കാണാനെത്തിയതാണ് ടോണി. ഫോര്‍ട്ടുകൊച്ചി കടപ്പുറത്തിന്റെ സ്ഥിതി കണ്ട് ടോണിക്ക് ഇരിപ്പുറക്കുന്നില്ല.\nപ്ലാസ്റ്റിക് മാലിന്യം ഇങ്ങനെ നിറഞ്ഞാല് അത് ഗുരുതരമായ പരിസ്ഥിതി പ്രശ്‌നമുണ്ടാക്കുമെന്ന് പറഞ്ഞുകൊണ്ടാണ് ടോണി കടപ്പുറത്തേക്ക് ഇറങ്ങിയത്. ഒരൊറ്റ മണിക്കൂറിനകം കടപ്പുറത്ത് കിടന്ന പ്ലാസ്റ്റിക് മാലിന്യങ്ങളും, പാഴ്‌വസ്തുക്കളുമെല്ലാം ടോണി പെറുക്കിയെടുത്തു. ഉപേക്ഷിക്കപ്പെട്ട ആയിരത്തോളം ചെരുപ്പുകള്, പ്ലാസ്റ്റിക് കുപ്പികള്, തെര്‍മോക്കോള് രൂപങ്ങള് തുടങ്ങിയവ ടോണി പെറുക്കിക്കൂട്ടി. വിവരമറിഞ്ഞ് നാട്ടുകാരും, നഗരസഭാംഗം അഡ്വ. ആന്റണി കുരീത്തറയും സ്ഥലത്തെത്തി.\nഹെറിറ്റേജ് സംരക്ഷണ സമിതിയും, ഡി.ടി.പി.സി.യും ചേര്‍ന്ന് കടപ്പുറം വൃത്തിയാക്കുന്നതിന് ആളുകളെ നിയോഗിച്ചിട്ടുണ്ടെങ്കിലും, പ്ലാസ്റ്റിക് മാലിന്യങ്ങള് നിറയുകയാണ്. പ്രതിമാസം 60,000 രൂപയോളം ഇതിനായി ചെലവാക്കുന്നുമുണ്ട്. എന്നാല് ശരിയായ മേല്‍നോട്ടം ഈ ജോലികള്‍ക്ക് ഇല്ലെന്നാണ് പരാതി.\nമാലിന്യം നീക്കുന്നതിന് വേണ്ടത്ര ജീവനക്കാരെയും, വാഹനങ്ങളും നഗരസഭ അനുവദിക്കുന്നില്ലെന്ന് നഗരസഭാംഗം ആന്റണി കുരീത്തറ പറഞ്ഞു. ഫോര്‍ട്ടുകൊച്ചിയോട് നഗരസഭ അവഗണന കാട്ടുകയാണ്. സായ്പ് കാണിക്കുന്ന ഈ താല്പര്യം പോലും നഗരസഭാധികൃതര് കാട്ടുന്നില്ലെന്നും അദ്ദേഹം പറഞ്ഞു.\nഅതേസമയം ഒറ്റ ആഴ്ചകൊണ്ട് കടപ്പുറം ക്ലീനാക്കാനാണ് പരിപാടിയെന്ന് സായ്പ് പറഞ്ഞു. ഇതിനായി കൂട്ടുകാരുടെ സഹായവും തേടും. കടപ്പുറം വൃത്തിയാക്കുന്നതിന്റെ ചിത്രം എടുക്കാന് പോസ് ചെയ്യാന് ടോണിക്ക് സമ്മതമില്ലായിരുന്നു. തനിക്ക് മീഡിയാ ഇമേജ് ആവശ്യമില്ലെന്ന് അദ്ദേഹം പറഞ്ഞു.\nകടപ്പുറത്ത് ഫുട്‌ബോള് കളിക്കുന്നവര് പോലും പ്ലാസ്റ്റിക് മാലിന്യം കണ്ടാല് എടുത്തുമാറ്റില്ല.\nചൊവ്വാഴ്ച സായ്പ് രംഗത്തിറങ്ങിയതോടെ കടപ്പുറത്തെ കളിക്കാരും അദ്ദേഹത്തെ സഹായിക്കാനെത്തി. സായ്പ് പെറുക്കിയ മാലിന്യം പിന്നീട് നഗരസഭാധികൃതര് നീക്കം ചെയ്തു.\nPosted on: 07 Dec 2011 Mathrubhumi Eranamkulam News\nPosted by തണല്‍മരം at 9:01 AM


പടക്ക യൂണിറ്റില് പൊട്ടിത്തെറി;അഞ്ച് പേര് മരിച്ചു | Five people dead in firecrackers unit explossion in Sivakashi - Malayalam Oneindia\nUpdated: Sun, Mar 12, 2017, 10:09 [IST]\nചെന്നൈ: തമിഴ്‌നാട്ടിലെ പടക്കനിര്‍മ്മാണ യൂണിറ്റിലുണ്ടായ പൊട്ടിത്തെറിയില് അഞ്ച് പേര് മരിച്ചു. രണ്ട് പുരുഷന്മാരും മൂന്ന് സ്ത്രീകളുമാണ് കൊല്ലപ്പെട്ടത്. നാല് പേര്‍ക്ക് പരിക്കേറ്റിട്ടുണ്ട്. മധുരയിലെ വെന്‍ട്രിലാവുരണി ഗ്രാമത്തിലെ പടക്ക നിര്‍മാണ യൂണിറ്റില് ശനിയാഴ്ചയായിരുന്നു സംഭവം.\nശക്തിഷണ്‍മുഖന് എന്നയാളുടെ ഉടമസ്ഥതയിലുള്ള പടക്കനിര്‍മാണ യൂണിറ്റിലാണ് പൊട്ടിത്തെറിയുണ്ടായതെന്നാണ് ഔദ്യോഗിക വിവരം. പെട്രോളിയം ആന്‍ഡ് എക്‌സ്‌പ്ലോസീവ്‌സ് സേഫ്റ്റി ഓര്‍ഗനൈസേഷന്റെ ലൈസന്‍സുള്ള യൂണിറ്റാണ് പൊട്ടിത്തെറിയില് കത്തിനശിച്ചിട്ടുള്ളത്. 70 ജീവനക്കാരുള്ള 15 വര്‍ക്കിംഗ് ഷെഡുകളാണ് പ്രദേശത്തുള്ളത്. മരിച്ചവരുടെ കുടുംബത്തിന് അഞ്ച് ലക്ഷം രൂപ നഷ്ടപരിഹാരം പ്രഖ്യാപിച്ചിട്ടുണ്ട്.\nശനിയാഴ്ച രാവിലെ പടക്കനിര്‍മാണത്തിനുള്ള രാസവസ്തുക്കള് കൂട്ടിക്കലര്‍ത്തുന്നതിനിടെ ശനിയാഴ്ചയായിരുന്നു അപകടം. പരിക്കേറ്റ ഷണ്‍മുഖവേല് സംഭവസ്ഥലത്തുവച്ചുതന്നെ മരിക്കുകയായിരുന്നു. പാലുരാജ്(45), മുരുഗേശ്വരി(21), കലാറാണി(38), വിജയ (35), ഇളവരശി( 18), ശങ്കരമൂര്‍ത്തി (40), ആനന്ദമ്മാള്(55) എന്നിവരാണ് മരിച്ച മറ്റുള്ളവര്. പരിക്കേറ്റവരെ ആശുപത്രിയില് പ്രവേശിപ്പിച്ചിട്ടുണ്ട്. സ്‌ഫോടനത്തില് മൂന്ന് ഷെഡുകള് പൂര്‍ണമായും തകര്‍ന്നിട്ടുണ്ട്. രക്ഷാ പ്രവര്‍ത്തകരെത്തിയാണ് അവശിഷ്ടങ്ങള്‍ക്കിടയില് നിന്ന് മരിച്ചവരുടെ മൃതദേഹങ്ങള് പുറത്തെടുത്തത്.\nblast death chennai fire crackers injury compensation workers ചെന്നൈ തമിഴ്‌നാട് പടക്കം പൊട്ടിത്തെറി പരിക്ക് മരണം നഷ്ടപരിഹാരം\nFive people dead in firecrackers unit explossion in Sivakashi


Poco X3 vs Poco X2: Spec, Price, Camera, Batery, Performance: What has improved in months?\nPoco X3 Vs Poco X2 Comparison Spec Features Processor Price Camera Battery\nPoco X3 vs Poco X2: Spec, Price, Camera, Batery, Performance:\nPoco X3 vs Poco X2: Spec, Price, Camera, Batery, Performance: സ്ക്രീൻ, ക്യാമറ, ബാറ്ററി, പ്രൊസസർ എന്നിവയിലെല്ലാം മാറ്റം വന്നിട്ടുണ്ട് എക്സ്2വിൽ നിന്ന് എക്സ് 3യിൽ എത്തുമ്പോൾ\nSeptember 08, 2020 12:22:53 am\nPoco X3 vs Poco X2: Spec, Price, Camera, Batery, Performance: പോക്കോ എക്സ് (Poco X) സീരീസിലെ ഏറ്റവും പുതിയ ഫോൺ ആയ പോക്കോ എക്സ്3എൻ‌എഫ്‌സി ( Poco X3 NFC) ഉടൻ ആഗോള വിപണിയിലെത്തും. തിങ്കളാഴ്ച നടന്ന ഓൺലൈൻ ഇവന്റിലാണ് പോകോ എക്സ്3എൻ‌എഫ്‌സി അവതരിപ്പിച്ചത്. സ്മാർട്ട്‌ഫോൺ ഗെയിമിങ്ങിൽ താൽപര്യമുള്ളവരെ ലക്ഷ്യമിട്ടാണ് ഫോൺ പുറത്തിറക്കുന്നത്. പവർ-പായ്ക്ക്ഡ് മോഡലായ പോക്കോ എക്സ് 2വിന്റെ (Poco X2) പിൻ‌ഗാമിക്ക് ധാരാളം പുതിയ സവിശേഷതകളുണ്ട്, ഒപ്പം ഇതിന്റെ മുൻ‌ഗാമിയുമായി നിരവധി സമാനതകളും. ഫോൺ ഇതുവരെ ഇന്ത്യൻ വിപണിയിൽ അവതരിപ്പിച്ചിട്ടില്ല. മുൻഗാമിയെ അപേക്ഷിച്ച് പോകോ എക്സ് സീരിസിലെ ഏറ്റവും പുതിയ ഫോൺ എത്രത്തോളം മെച്ചപ്പെട്ടുവെന്ന് പരിശോധിക്കാം.\nപോക്കോ എക്സ്2ന് 120 ഹെർട്സ് റിഫ്രഷ് റേറ്റ് സഹിതം 6.67 ഇഞ്ച് എഫ്എച്ച്ഡി + ഡിസ്പ്ലേ ഉണ്ടായിരുന്നു. സ്ക്രീൻ വലുപ്പം പോക്കോ എക്സ്3ൽ അതേപടി നിലനിൽക്കുന്നു, പക്ഷേ ഇതിന് ഡൈനാമിക് സ്വിച്ച് 120 ഹെർട്സ് റിഫ്രഷ് റേറ്റ് ഉണ്ട്. ഇത് ബാറ്ററി സംരക്ഷിക്കുന്നതിനായി ഫോൺ ഉപയോഗത്തിനനുസരിച്ച് റിഫ്രഷ് റേറ്റ് മാറ്റിക്കൊണ്ടിരിക്കും.ഉദാഹരണത്തിന്, ഉയർന്ന ഫ്രെയിം റേറ്റുള്ള ഗെയിം പ്രവർത്തിപ്പിക്കുമ്പോൾ ഇത് ഏറ്റവും മികച്ച റിഫ്രഷ് റേറ്റിലായിരിക്കും. മാത്രമല്ല നിങ്ങൾ ഒരു സ്റ്റിൽ ഉമേജ് കാണുമ്പോഴും സ്ക്രോളിംഗ് നടത്താതിരിക്കുമ്പോഴും റിഫ്രഷ് റേറ്റ് 50 ഹെർട്സ് വരെ താഴുകയും ചെയ്യും.\nRead More: Realme 7, Realme7Pro price in India,Specs, Features, Camera, Battery- റിയൽ‌മീ 7, റിയൽ‌മീ7പ്രോ ഫീച്ചറുകളും വിലയും അറിയാം\nഗെയിമർമാരെ സംബന്ധിച്ചിടത്തോളം, 240Hz ന്റെ ഉയർന്ന-ടച്ച് സാമ്പിൾ റേറ്റും ഇത് വാഗ്ദാനം ചെയ്യുന്നു. ഇത് മറ്റ് ഗെയിമിങ്ങ് ഫോണുകളെ അപേക്ഷിച്ച് ഉപയോക്താക്കൾക്കിടയിൽ ഒരു മുൻ‌തൂക്കം നൽകുമെന്ന് പ്രതീക്ഷിക്കുന്നു. മുൻവശത്ത് കോർണിംഗ് ഗോറില്ല ഗ്ലാസ്5ഉണ്ട്.\nകേർവ്ഡ് എഡ്ജുകളോടെയുള്ള പുതിയ ഫോണിന്റെ രൂപകൽപ്പന മികച്ചതായി കാണപ്പെടുന്നു. പോകോ ബ്രാൻഡ് പ്ലെയ്‌സ്‌മെന്റിൽ എക്സ് 3യിൽ വലിയ വ്യത്യാസമുണ്ട്. പിൻ പാനലിന്റെ ചുവടെയാണ് പോക്കോ എക്സ് 2വിൽ ബ്രാൻഡ് നെയിം എഴുതിയത്. ഏറ്റവും പുതിയ പതിപ്പിൽ, ബ്രാൻഡ് നെയിം വളരെ വലുതാണ്. കൂടാതെ, ബാക്ക് പാനലിൽ കളർ ഷേഡ് വ്യത്യാസമുണ്ട്.\nഅഡ്രിനോ 618 ജിപിയുവും, ക്വാൽകോം സ്‌നാപ്ഡ്രാഗൺ 730 പ്രോസസറുമായിരുന്നു പോക്കോ എക്സ് 2വിൽ. പുതിയ പതിപ്പിൽ ജിപിയു അഡ്രിനോ 618 തന്നെയാണ്. എന്നാൽ ഗെയിമിംഗ് സെൻട്രിക്കായ ക്വാൽകോം സ്‌നാപ്ഡ്രാഗൺ 732 ജി പ്രോസസറിലാണ് എക്സ്3പ്രവർത്തിക്കുന്നത്. AnTuTu ബെഞ്ച്മാർക്ക് സ്കോർ 30,1581 ആണ് ഈ പ്രൊസസറിന്. കൈറോ 470 സിപിയുവിന് 2.3 ജിഗാഹെർട്സ് വരെ പെർഫോമൻസ് നൽകാൻ സാധിക്കും.\nRead More: Samsung Galaxy M51-Expected Specs, Price- സാംസങ്ങ് ഗാലക്‌സി എം 51 സെപ്തംബർ പത്തിന് ഇന്ത്യയിൽ പുറത്തിറങ്ങും\n70 ശതമാനം വലിയ ഹീറ്റ് പൈപ്പ് ഉള്ള ലിക്വിഡ്കൂൾ ടെക്നോളജി 1.0 സഹിതമാണ് പോക്കോ എക്സ്3വരുിന്നതെന്നതിനാൽ ഇക്കാര്യത്തിൽ അതിന്റെ മുൻഗാമിയേക്കാൾ മുന്നിലാണ്. പുതിയ സാങ്കേതികവിദ്യ ഉപയോഗിക്കുന്നതിലൂടെ മണിക്കൂറുകൾ നീളുന്ന ഗെയിമിങ്ങിന് ഈ ഫോൺ അനുയോജ്യമാകുമെന്ന് പോക്കോ അവകാശപ്പെടുന്നു. അധികം കൂളിങ്ങിനായി, റിയർ മൗണ്ടിങ്ങ് ആക്‌സസറികൾ നൽകുന്നതിന് ബ്ലാക്ക്‌ഷാർക്കുമായി പോക്കോ പങ്കാളിത്തത്തിൽ ഏർപ്പെട്ടിട്ടുണ്ട്.\nക്യാമറ- Poco X3 Camera\n64 എംപി പ്രൈമറി ക്യാമറ അടക്കം റിയർ ക്വാഡ് ക്യാമറ സെറ്റപ്പായിരുന്നു എക്സ്2മോഡൽ ഫോണിൽ. പിക്സൽ ബിന്നിങ്ങ് വഴി 16 എംപി ചിത്രങ്ങൾ ക്ലിക്കുചെയ്യാനും പ്രൈമറി ക്യാമറക്ക് കളിയുമായിരുന്നു. 8 എംപി അൾട്രാവൈഡ്,2എംപി മാക്രോ ലെൻസ്,2എംപി ഡെപ്ത് സെൻസർ എന്നിവയാണ് എക്സ് 2വിലെ മറ്റു ക്യാമറകൾ.\nപോക്കോ എക്സ്2ന്റെ ലംബമായി നീളത്തിലായിരുന്നു ക്യാമറ മൊഡ്യൂൾ എങ്കിൽ എക്സ് ത്രീയിൽ ഒരു ചതുരാകൃതിയിലുള്ള മൊഡ്യൂളായിട്ടാണ് ഡിസൈൻ.\n64 എംപി സോണി ഐ‌എം‌എക്സ് 682 സെൻസറാണ് പുതിയ ഫോണിന്റെ പ്രൈമറി ക്യാമറയിൽ. വലിയ സെൻസർ വലുപ്പവും 1.6 മൈക്രോൺ 4-ഇൻ -1 സൂപ്പർ പിക്‌സലും ഉണ്ട്. 13 എംപി അൾട്രാ വൈഡ് ക്യാമറയും2എംപി ടെലിമാക്രോ ക്യാമറയ്‌ക്കൊപ്പം2എംപി ഡെപ്ത് സെൻസറുമാണ് എക്സ് 3യുടെ റിയർ ക്യാമറ സെറ്റപ്പിലെ മറ്റു ക്യാമറകൾ. 119 ഡിഗ്രിയാൻ് അൾട്രാ വൈഡ് ആംഗിൾ ക്യാമറയുടെ റെയ്ഞ്ച്.\nഗോൾഡ് വൈബ് മോഡ്, സൈബർപങ്ക്, കാലിഡോസ്‌കോപ്പ് മോഡ് എന്നിവ ഉൾപ്പെടെയുള്ള കുറച്ച് ഫിൽട്ടറുകളുണ്ട്. ഏത് സമയത്തെ ഷോട്ടും നൈറ്റ് ഷോട്ടായി മാറ്റാൻ കഴിയുന്ന എഐ സ്കൈസ്‌കേപ്പിംഗ് 3.0 പോക്കോ എക്സ് 3യിലും ഉണ്ട്.\nബാറ്ററി – Poco X3 Batery\n27വാട്ട് ഫാസ്റ്റ് ചാർജിംഗിനുള്ള പിന്തുണയോടെ 4,500 എംഎഎച്ച് ബാറ്ററിയായിരുന്നു പോക്കോ എക്സ് 2വിൽ. കൂടാതെ പോക്കോ എക്സ് 3യിൽ 5,160 എംഎഎച്ച് ബാറ്ററിയാണ്. ഇത് 33W ഫാസ്റ്റ് ചാർജിങ്ങിനെ പിന്തുണക്കുകയും ചെയ്യുന്നു. 65 മിനിറ്റിനുള്ളിൽ ഫോൺ പൂർണമായി ചാർജ് ചെയ്യാനാകുമെന്നും 10 മണിക്കൂർ ഗെയിമിംഗും 17 മണിക്കൂർ വീഡിയോ പ്ലേബാക്കും ഒരൊറ്റ ചാർജിൽ കൈകാര്യം ചെയ്യാനാകുമെന്നും പോക്കോ അവകാശപ്പെടുന്നു.\nവേരിയന്റുകളും വിലയും- Poco X3 Price, Poco X2 Price,\n15,999 രൂപ നിരക്കിലാണ് പോക്കോ എക്സ്2ലോഞ്ച് ചെയ്തത്. എന്നാലും നിലവിൽ അടിസ്ഥാന വേരിയന്റിന് 17,499 രൂപയും ഉയർന്ന വേരിയന്റുകളുമായി 18,499 രൂപയും 21,499 രൂപയുമാണ് വില.\nപോക്കോ എക്സ്3ന്റെ6ജിബി 64 ജിബി വേരിയന്റിന് 229 യൂറോ (ഏകദേശം 19,887 രൂപ),6ജിബി 128 ജിബിക്ക് 269 യൂറോ (23360.50 രൂപ) എന്നിങ്ങനെ വിലയുണ്ട്. എന്നാൽ തുടക്കത്തിൽ 20 യൂറോ വിലക്കുറവിൽ ഈ ഫോണുകൾ ലഭ്യമാവും. തുടക്കത്തിൽ, അടിസ്ഥാന വേരിയൻറ് 199 യൂറോ മുതലും (17,281 രൂപ) ടോപ്പ് വേരിയന്റ് 249 യൂറോ മുതലും (21,623 രൂപ) ലഭ്യമാണ്.\nRead More: Poco X3 vs Poco X2: What has improved in months?


Retail inflation breaches RBI target in October, now ata16-month high of 4.62% | റിസര്‍വ്വ് ബാങ്കിന്റെ പ്രതീക്ഷകള്‍ക്ക് വിരാമം; റീട്ടെയ്ല് പണപ്പെരുപ്പം 16 മാസത്തെ ഏറ്റവും വലിയ ഉയര്‍ന്ന നിരക്കില് - Financialviews.in\nIncome Tax Interview Bonds Real Estate Commodity Stocks Savings Currency Pension\nറിസര്‍വ്വ് ബാങ്കിന്റെ പ്രതീക്ഷകള്‍ക്ക് വിരാമം; റീട്ടെയ്ല് പണപ്പെരുപ്പം 16 മാസത്തെ ഏറ്റവും വലിയ ഉയര്‍ന്ന നിരക്കില്\nന്യൂഡല്‍ഹി: റിസര്‍വ്വ് ബാങ്ക് ഓഫ് ഇന്ത്യയുടെ പ്രതീക്ഷകള്‍ക്ക് വിരാമം. ഉപഭോക്തൃ വില അടിസ്ഥാനമാക്കിയുള്ള റീട്ടെയ്ല് പണപ്പെരുപ്പം ഒക്ടോബറില് ഏറ്റവും ഉയര്‍ന്ന നിരക്കിലേക്കെത്തിയെന്നാണ് ഇപ്പോള് പുറത്തുവന്ന റിപ്പോര്‍ട്ടുകള്. റീട്ടെയ്ല് പണപ്പെരുപ്പം നിരക്ക് 16 മാസത്തെ ഏറ്റവും ഉയര്‍ന്ന നിരക്കാണ് ഒക്ടോബര് മാസത്തില് രേഖപ്പെടുത്തിയത്. ഒക്ടോബര് റീട്ടെയ്ല് പണപ്പെരുപ്പം നിരക്ക് 4.62 ശതമാനത്തിലേക്കെത്തിയെന്നാണ് കണക്കുകളിലൂടെ ചൂണ്ടിക്കാട്ടുന്നത്. അതേസമയം സെപ്റ്റംബറില് ഉപഭോക്തൃ വിലയെ അടിസ്ഥാനമാക്കിയുള്ള റീട്ടെയ്ല് പണപ്പെരുപ്പ നിരക്ക് 3.99 ശതമാനമായിരുന്നു രേഖപ്പെടുത്തിയത്.\nഅതേസമയം മുന്‍വര്‍ഷം ഇതേകാലയളവില് ഉപഭോക്തൃ വിലയെ അടിസ്ഥാനമാക്കിയുള്ള റീട്ടെയ്ല് പണപ്പെരുപ്പ നിരക്ക് 3.38 ശതമാനമായിരുന്നു രേഖപ്പെടുത്തിയത്. ശീതകാല വിപണിയിലേക്ക് ഉത്പ്പന്നങ്ങള് എത്തിത്തുടങ്ങുമ്പോള് ഭക്ഷ്യവിപണിയിലെ വിലക്കയറ്റം ഇല്ലാതാകുമെന്നായിരുന്നു റിസര്‍വ് ബാങ്കിന്റെ റിസര്‍വ്വ് ബാങ്ക് ഓഫ് ഇന്ത്യ പ്രതീക്ഷിച്ചിരുന്നത്. എന്നാല് ഇതില് നിന്നെല്ലാം വിപരീത ഫലമാണ് ഇപ്പോള് ഉണ്ടായിട്ടുള്ളത്.\nരാജ്യത്തെ ഗ്രാമീണ മേഖലയില് രൂപപ്പെട്ട ചില പ്രതിസന്ധികളാണ് റീട്ടെയ്ല് പണപ്പെരുപ്പം വര്‍ധിക്കാന് കാരണമായത്. ഗ്രാമീണ മേഖലയിലെ വിലക്കയറ്റത്തിന്റെ തോത് 4.29 ശതമാനമായിരുന്നു ഒക്ടോബറില് രേഖപ്പെടുത്തിയത്. വസ്ത്ര-ചെരുപ്പ് വിപണിയില് 1.65 ശതമാനം. നഗരമേഖലയില് ഭക്ഷ്യ വിലക്കയറ്റം 10.47 ശതമാനം. സെപ്തംബറില് 8.76 ശതമാനമായിരുന്നു. അതേസമയം ഗ്രാമീണ മേഖലയിലെ ഭക്ഷ്യ ഉല്‍പ്പന്നങ്ങളുടെ വിലക്കയറ്റ തോത് 3.22 ല് നിന്ന് 6.42 ശതമാനമായി ഉയര്‍ന്നിട്ടുണ്ടെന്നാണ് കണക്കുകളിലൂടെ ചൂണ്ടിക്കാട്ടുന്നത്.\nഭക്ഷ്യ ഉത്പ്പന്നങ്ങളുടെ വിലക്കയറ്റത്തില് ഒക്ടോബര് മാസത്തില് വര്‍ധനവ് രേഖപ്പെടുത്തിയിട്ടുണ്ടെന്നാണ് കണക്കുകളിലൂടെ ചൂണ്ടിക്കാട്ടുന്നത്. ഭക്ഷ്യ ഉത്പ്പന്നങ്ങളുടെ വിലക്കയറ്റം ഒക്ടോബറില് 7.89 ശതമാനമായി ഉയര്‍ന്നിട്ടുണ്ടെന്നാണ് റിപ്പോര്‍ട്ട്. സെപ്റ്റംബറില് 5.1 ശതമാനമായി രേഖപ്പെടുത്തിയിട്ടുണ്ടെന്നാണ് കണ്ക്കുകളിലൂടെ ചൂണ്ടിക്കാട്ടുന്നത്.\nRead more topics: # retail inflation, # റീട്ടെയ്ല് പണപ്പെരുപ്പം, # 4.62%, # 4.62 ശതമാനം,\nഎയര്‍ടെല്ലിന്റേയും വോഡഫോണ് ഐഡിയയുടേയും പ്രീമിയം പ്ലാനുകള് ട്രായ് റദ്ദാക്കി; നട\nജിയോയില് നിക്ഷേപം തുടരുന്നു; 730 കോടി രൂപ നിക്ഷേപവുമായി ക്വാല്‍കോം\nഎയര് ഇന്ത്യ ഉയര്‍ന്ന ടിക്കറ്റ് നിരക്ക് കുറച്ചു\nകോവിഡ് പ്രതിസന്ധി: 9,000 പേര്‍ക്ക് ജോലി നഷ്ടമാകുമെന്ന് എമിറേറ്റ്‌സ് എയര്‍ലൈന്‍സ്\nപൊള്ളുന്ന തക്കാളി; വില കുതിച്ചുയരുന്നു\nലോക്ക്ഡൗണ് കാലത്തെ വാടക നല്‍കണമെന്ന് ഐടി പാര്‍ക്ക്\nജിഎസ്ടി റിട്ടേണ് പിഴയിളവ്: കേരളത്തില് ഗുണം ലഭിക്കുക 20 ശതമാനത്തില് താഴെ\nടെക്കികള് നഗരം വിടുന്നു; പൂര്‍ണമായും വര്‍ക്ക് ഫ്രം ഹോമിലേക്ക്


പൗരത്വ രേഖകൾ ചോദിച്ച് അക്കൗണ്ട് ഉടമകളിൽ നിന്നും പണി വാങ്ങി ബാങ്ക്. – Pravasi Corner\nപൗരത്വ രേഖകൾ ചോദിച്ച് അക്കൗണ്ട് ഉടമകളിൽ നിന്നും പണി വാങ്ങി ബാങ്ക്.\nഅക്കൗണ്ടുകൾ ഉള്ള ഉപഭോക്താക്കളിൽ നിന്ന് എന്.പി.ആര് രേഖകള് ചോദിച്ച ബാങ്കിൽ നിന്നും കൂട്ടത്തോടെ അക്കൗണ്ടുകള് പിന്‍വലിച്ച് ഉപഭോക്താക്കൾ. സെന്‍ട്രല് ബാങ്ക് ഓഫ് ഇന്ത്യയുടെ തൂത്തുക്കുടി കായല്‍പട്ടണം ബാങ്കിൽ നിന്നാണ് കൂട്ട പിൻവലിക്കൽ.\nഅക്കൗണ്ടുകളുടെ കെ.വൈ.സി ആവശ്യത്തിന് വേണ്ടി വ്യക്തിഗത വിവരങ്ങള് ചേര്‍ക്കേണ്ട ആവശ്യത്തിനായാണ് ബാങ്ക് എന്.പി.ആര് രേഖകള് ആവശ്യപ്പെട്ടത്. ഇതാവശ്യപ്പെട്ട് ബാങ്ക് തമിഴ് പത്രങ്ങളിൽ പരസ്യവും നൽകി.\nബാങ്ക് അക്കൗണ്ട് ദേശീയ ജനസംഖ്യ രജിസ്റ്ററില് ഉള്‍പ്പെടുത്തിയ സ്വീകാര്യമായ ഏതെങ്കിലും രേഖ ഹാജരാക്കണമെന്നായിരുന്നു ബാങ്കിന്റെ പരസ്യം. ഇതോടെ പരിഭ്രാന്തരായ കായല്‍പട്ടണത്തെ ജനങ്ങള് കൂട്ടത്തോടെ അക്കൗണ്ടുകള് പിന്‍വലിക്കാനായി ബാങ്കിനെ സമീപിക്കുകയായിരുന്നു.\nബാങ്ക് ജീവനക്കാർ പറയുന്ന ന്യായങ്ങളൊന്നും തന്നെ കേൾക്കാൻ അക്കൗണ്ട് ഉടമകൾ തയ്യാറായില്ല. പലരും അക്കൗണ്ടിലെ മുഴുവന് തുകയും പിന്‍വലിച്ചു. മൂന്നു ദിവസത്തിനിടെ ഈ ബ്രാഞ്ചില് നിന്നും അഞ്ച് കോടിയോളം രൂപയുടെ നിക്ഷേപം പിന്‍വലിച്ചതായാണ് റിപ്പോര്‍ട്ട്. തമിഴ്‌നാട്ടിലെ മറ്റു പല ബ്രാഞ്ചുകളിലും അക്കൗണ്ട് ഉടമകൾ പണം പിൻവലിക്കാൻ കൂട്ടമായി എത്തുന്നതായും റിപ്പോർട്ടുകളുണ്ട്.\nകൊടികുത്തി ആർഎസ്എസ്. കൊടി മാറ്റി സംരക്ഷണം നൽകി ഡിവൈഎഫ്ഐ.\nകേരളത്തിനെതിരെ വ്യാജ ട്വീറ്റ്: ബിജെപി എംപിക്കെതിരെ കേസ്.


ലക്ഷ്മിയുടെ മൊഴിയും രേഖപ്പെടുത്തും\nതിരുവനന്തപുരം:വയലിനിസ്റ്റ് ബാലഭാസ്കർ അപകടത്തിൽ പ്പെട്ട സ്ഥലത്ത് സ്വർണക്കടത്തു കേസിലെ പ്രതി സരിത്ത് ഉണ്ടായിരുന്നുവന്ന കലാഭവന് സോബിയുടെ ആരോപണം സിബിഐ പരിശോധിക്കും. ബാലഭാസ്കറിന്‍റേത് ആസൂത്രിത അപകടമെന്ന സോബിയുടെ ആരോപണങ്ങളുടെ നിജസ്ഥിതി അന്വേഷിക്കാനാണ് സിബിഐയുടെ തീരുമാനം. കലാഭവന് സോബിയുടെ മൊഴി വിശദമായി സിബിഐ രേഖപ്പെടുത്തി. നുണ പരിശോധനക്ക് ഉള്‍പ്പെടെ തയാറെന്നും സോബി സമ്മതം അറിയിച്ചു.\nബാലഭാസ്കറിന്റെ മരണത്തില് ഏറ്റവും അധികം ആരോപണങ്ങളുന്നയിക്കുന്നത് കോതമംഗലം സ്വദേശിയായ കലാഭവന് സോബിയാണ്. അപകടമുണ്ടാകുന്നതിന് മുന്‍പ് ഏതാനും ഗുണ്ടകളുടെ സംഘം കാര് തല്ലിപ്പൊളിക്കുന്നത് കണ്ടെന്നാണ് സോബിയുടെ പ്രധാന ആരോപണം. അപകടസ്ഥലത്ത് സ്വര്‍ണക്കടത്ത് കേസിലെ പ്രതിയായ സരിത്തിനെ പോലൊരാളെ കണ്ടെന്നും സോബി പറയുന്നുണ്ട്. ഇക്കാര്യങ്ങള് ചോദിച്ചറിയാനാണ് സോബിയെ തിരുവനന്തപുരത്തെ ഓഫിസിലേക്ക് വിളിച്ചുവരുത്തിയത്.\nപറഞ്ഞകാര്യങ്ങള് തെളിയിക്കാന് നുണപരിശോധനക്ക് ഉള്‍പ്പെടെ തയാറാണെന്നും സോബി സിബിഐക്ക് എഴുതി നല്‍കി. നേരത്തെ കേസ് ക്രൈംബ്രാഞ്ച് അന്വേഷിച്ചപ്പോഴും സോബിയുടെ മൊഴി എടുത്തിരുന്നു. എന്നാല് അന്ന് അപകട സ്ഥലത്ത് രണ്ട് പേരെ ദുരൂഹസാഹചര്യത്തില് കണ്ടെന്നായിരുന്നു മൊഴി. കാര് തല്ലിപ്പൊളിക്കുന്നത് കണ്ടെന്ന് അന്ന് പറഞ്ഞിരുന്നില്ല. മൊഴികളിലെ ഈ വൈരുധ്യം സിബിഐ അന്വേഷിക്കുന്നുണ്ട്. അതിനാല് സോബിയെ അപകട സ്ഥലത്തുള്‍പ്പെടെ കൊണ്ടുപോയി കൂടുതല് വിവരങ്ങള് ശേഖരിക്കും.\n2018 സെപ്റ്റംബര് 25ന് പുലര്‍ച്ചെയാണു ബാലഭാസ്കറും ഭാര്യയും കുട്ടിയും സഞ്ചരിച്ചിരുന്ന വാഹനം പള്ളിപ്പുറത്തിനടുത്തു നിയന്ത്രണംവിട്ട് റോഡരികിലുള്ള മരത്തിലിടിച്ചത്. കുട്ടി അപകടസ്ഥലത്തും ബാലഭാസ്കര് ചികില്‍സയ്ക്കിടയിലും മരിച്ചു. ഭാര്യയ്ക്കും വാഹനത്തില് ഒപ്പമുണ്ടായിരുന്ന സുഹൃത്ത് അര്‍ജുനും പരുക്കേറ്റിരുന്നു.\nഅപകടം നടന്ന് 10 മിനിറ്റിനകം താൻ അതുവഴി കടന്നുപോയെന്നാണു സോബി ക്രൈംബ്രാഞ്ചിനു നൽകിയ മൊഴി. ബാലഭാസ്കറിന്റെ വണ്ടിയാണ് അപകടത്തിൽപ്പെട്ടതെന്ന് ആ സമയത്ത് അറിയില്ലായിരുന്നു. അപകടസ്ഥലത്തു തിരക്കുണ്ടായിരുന്നു. തന്റെ വാഹനം മുന്നോട്ടുപോയപ്പോൾ ഇടതു വശത്ത് ഒരാൾ ഓടുന്നതു കണ്ടു. വലതു വശത്ത് ഒരാൾ ബൈക്ക് തള്ളുന്നു.\nഅപകടത്തിൽപ്പെട്ടവരുടെ സ്വന്തക്കാരാണെന്നു കരുതി വാഹനത്തിന്റെ വേഗം കുറച്ചു. അവർ കൈ കാണിച്ചില്ല. അവരെ കണ്ടപ്പോൾ പന്തികേട് തോന്നി. മുന്നോട്ടുപോയപ്പോൾ കുറച്ച് ആളുകൾ വണ്ടിയുടെ ബോണറ്റിൽ അടിച്ച് വണ്ടിയെടുത്ത് മാറ്റാൻ ആക്രോശിച്ചു. ലൈറ്റിന്റെ വെട്ടത്തിൽ അവരുടെ മുഖം വ്യക്തമായി കണ്ടു. ചുവന്ന ടീഷർട്ട് ധരിച്ച് കണ്ണട വച്ചൊരാൾ റോഡിന്റെ സൈഡിൽനിന്നത് സരിത്താണെന്നാണു സോബിയുടെ വാദം. സരിത് പോക്കറ്റിൽ കൈയ്യിട്ട് കൂട്ടത്തിൽനിന്നു മാറി നിൽക്കുകയായിരുന്നു. മറ്റെല്ലാവരും തെറിവിളിച്ചപ്പോൾ സരിത് തെറിവിളിച്ചില്ല. ഇതാണ് ആ രൂപം പെട്ടെന്ന് ഓർമിക്കാൻ കാരണമെന്നും സോബി പറയുന്നു.


സാഹിത്യവേദി മുംബൈ: September 2014\nPosted by സാഹിത്യവേദി മുംബൈ at 9:25 PM |0 comments\nPosted by സാഹിത്യവേദി മുംബൈ at 12:58 PM |0 comments\nPosted by സാഹിത്യവേദി മുംബൈ at 8:56 PM |0 comments\nമുംബൈ സാഹിത്യവേദിയുടെ പ്രതിമാസ ചര്‍ച്ച സെപ്തംബര് മാസം 14ാം തീയതി (14/09/2014) യുവകഥാകൃത്ത് റിയാസ് റഫീഖ് 'ഹാജിയലി മസ്ദിജിലെ മഗ്‌രിബ്', 'ചിത്രശലഭങ്ങളുടെ കാറ്റ്' എന്നീ കഥകള് അവതരിപ്പിക്കും. മാട്ടുംഗ കേരളഭവനത്തില് വച്ച് വൈകീട്ട്6മണിക്ക് നടക്കുന്ന പ്രസ്തുത ചര്‍ച്ചയില് മുംബൈയിലെ പ്രമുഖ കഥാകൃത്തുക്കളും മറ്റ് എഴുത്തുകാരും, സാഹിത്യാസ്വാദകരും പങ്കെടുക്കും.\nതിയതി: സെപ്തംബര് 14, 2014. ഞായറാഴ്ച\nമലയാളകഥയ്‌ക്കൊരു വാഗ്ദാനമാണ് റിയാസ്. തന്റെ ബ്ലോഗില് പ്രസിദ്ധികരിച്ച ആദ്യകഥ 'ഹാജിയലി മസ്ദിജിലെ മഗ്‌രിബ്' ഒരുപാട് സൈബര് വായനക്കാരുടെ മനസ്സ് കീഴടക്കി. നീരീഷണങ്ങളിലും, ആവിഷ്‌ക്കരണത്തിലും റിയാസ് സൂക്ഷിക്കുന്ന ഫ്രഷ്‌നസ്സ് സവിശേഷ ശ്രദ്ധയര്‍ഹിക്കുന്നു. ആദ്യമുതല് അവസാനം വരെ ചെടിപ്പില്ലാതെ വായിപ്പിക്കുന്ന ഒരു ശക്തി റഫീഖിന്റെ കഥകള്‍ക്കുണ്ട്.\nമതനിരപേക്ഷതയും, മനുഷ്യത്വവും ഉയര്‍ത്തിപ്പിക്കുന്ന കഥകളാണ് റിയാസ് എഴുതുന്നത്. മലയാള കഥാ സാഹിത്യത്തില് സ്വന്തമായ ഒരു മുറിപണിയാന് റിയാസിന് കഴിയും എന്ന് പ്രത്യാശിക്കാം.\nകോട്ടയം ജില്ലയിലെ കടുംതുരുത്തി സ്വദേശിയായ റിയാസ് ഇപ്പോള് മുംബൈയില് ഒരു സ്വകാര്യ സ്ഥാപനത്തില് എന്‍ജിയനറായി ജോലി ചെയ്യുന്നു.\nറിയാസ് വേദിയില് അവതരിപ്പിക്കുന്ന രണ്ടു കഥകള്\nഹാജിയാലി മസ്ജിദിലെ മഗ്‌രിബ്\nകുഞ്ഞാറ്റ കിളിയെ ഭയന്ന് പൂവരശിന്റെ ഇലക്കടിയില് ഒളിച്ചിരിക്കുകയായിരുന്നു ചിത്രശലഭം. പഴുത്തു മഞ്ഞിച്ച ഇലയാണ്. ശലഭത്തിന്റെ നിറവും മഞ്ഞയാണ്. കുഞ്ഞാറ്റകിളിക്കു പെട്ടന്നു കണ്ടുപിടിക്കാനാകില്ല..!\nഒളിച്ചിരിക്കുക എന്നത് ചിത്രശലഭത്തിന്റെയും കണ്ടുപിടിക്കുക എന്നത് കുഞ്ഞാറ്റക്കിളിയുടെയും ദൗത്യമാണ്. നിലനില്‍പ്പിനു വേണ്ടിയുള്ള അതിജീവന മാര്‍ഗം. പരിണാമമെന്ന കുത്തൊഴുക്കില് വന്നടിഞ്ഞ നിയമമാണത്. അതില് ഇത്തവണ ജയിച്ചത് കുഞ്ഞാറ്റക്കിളിയായിരുന്നു. കാണാന് ഭംഗിയുള്ള ചിറകുകള് ശരീരത്തോടു ചേര്‍ത്തു വച്ച്, ഒരഭ്യാസിയെപോലെ ചെറുതെങ്കിലും ഉരുക്കുപോലുള്ള ചുണ്ടുകള് നീട്ടി കുഞ്ഞാറ്റക്കിളി ചിത്രശലഭത്തിനുനേര്‍ക്ക് പാഞ്ഞടുത്തു. തനിക്കു നേരെനീണ്ടു വരുന്ന ഉരുക്കു ചുണ്ടുകള് കണ്ടു വിരണ്ട ശലഭം തന്റെ ദുര്‍ബലമായ ചിറകുകള് വിടര്‍ത്തി അന്തരീക്ഷവായുവിനെ തള്ളി.\nഅങ്ങനെയാണ് ഇളം കാറ്റ് വീശാന് തുടങ്ങിയത്.\n'എല്ലാ കാറ്റുംകൊടുംകാറ്റും തുടങ്ങുന്നത് ചിത്രശലഭങ്ങളില് നിന്നാണ്. അവയുടെ ഭയന്നു വിരണ്ട മര്‍മ്മരങ്ങളാണീ കാറ്റുകളെല്ലാം'\nഭംഗിയുള്ള കുഞ്ഞാറ്റകിളിയുടെ ആഹാരമായിത്തീരും മുന്‍പ് ശലഭം തള്ളി നീക്കിയ വായു കുറ്റികാട്ടില് കൂട്ടമായി ഒളിച്ചിരുന്ന ചിത്രശലഭങ്ങളെ ഭയപ്പെടുത്തി. അവര് ഒരേ വേഗതയിലും താളത്തിലും ചിറകുകള് വീശി അന്തരീക്ഷത്തില് പ്രകമ്പനമുണ്ടാക്കികൊണ്ട് പറന്നുയര്‍ന്നു.\nഅങ്ങനെ ആ പ്രകമ്പനം ഒരു കാറ്റായി വീശാന് തുടങ്ങി. കാറ്റ് കൊടുംങ്കാട്ടിലെ പൂക്കളോടും ഇലക്കളോടും ദുഖം പറഞ്ഞു. പൂക്കളും ഇലകളും ചിത്രശലഭങ്ങളുടെ ആത്മബന്ധുവാണ്. സ്വതവേ ശാന്തരെങ്കിലും ശലഭങ്ങളുടെ കഥ കേട്ടപ്പോള് അവര്‍ക്കു ദേഷ്യം വന്നു. അവര് തങ്ങളെ കൊണ്ടാകും വിധം ശരീരമിളക്കി കാറ്റിനെ കൊടും കാറ്റാക്കി.\nഅങ്ങനെ ആത്മ ബന്ധനത്തിന്റെ ചങ്ങലയിലെന്ന പോലെ കാറ്റും കൊടുംങ്കാറ്റും ഉണ്ടായി.\nലക്ഷ്യമില്ലാതെ അലറി നടന്നിരുന്ന കൊടുംങ്കാറ്റ് കരയുടെ മാറിടം പോലെ ഉയര്‍ന്നു നിലക്കുന്ന മലയില് തട്ടി ദിശമാറി മനുഷ്യര് അധിവസിക്കുന്ന നഗരത്തിലേക്കു സഞ്ചരിച്ചു.\nപ്രപഞ്ചരഹസ്യങ്ങള് തേടിയിറങ്ങിയതുപോലെ കാറ്റ് മുന്നോട്ടു കുതിച്ചു. കൊടുംങ്കാട്ടില് നിന്നും ഉയര്‍ത്തികൊണ്ടുവന്ന കരിയിലകളുമായാണ് കാറ്റിന്റെ യാത്ര.\nവന്യവും ശക്തവുമായിരുന്നെങ്കിലും ദൂരെ അസ്തമയ സൂര്യനില് മുങ്ങികിടക്കുന്ന കോണ്‍ക്രീറ്റ് കെട്ടിടങ്ങളുടെ കാടുകണ്ടപ്പോള് കൊടുംങ്കാറ്റിനും അത്ഭുതം തോന്നി.\nചക്രവാള സൂര്യന് പോയ്മറയുന്നതാണെങ്കിലും അതില് പ്രതീക്ഷയുടെ ഒരിറ്റു ജീവന് ബാക്കിയുണ്ടാകും. മറ്റൊരു പുലര് കാലത്തിന്റെ ! എന്തു ചെയ്യണമെന്നറിയാതെ കാറ്റ് ഒരു നിമിഷം ആ നഗരത്തിന്റെ അതിര്‍ത്തിയില് സംശയിച്ചു നിന്നു.\nഅതേ അസ്തമയ സൂര്യനഭിമുഖമായി ആ നഗരത്തിലെ ഏറ്റവും ഉയരം കൂടിയ ഒരു കെട്ടിടത്തിന്റെ ഏറ്റവും മുകളിലെ വീതികുറഞ്ഞ അരമതിലിനു മുകളില് നിന്നുകൊണ്ട് ഭൂമിയിലേക്കു നോക്കി നില്‍ക്കുകയായിരുന്നു അയാളപ്പോള്.\nതാഴെ ഭൂമിയില് മനുഷ്യരും വാഹനങ്ങളും ഉറുമ്പുകളെപോലെ ഉരുണ്ടുണ്ടുരുണ്ട് പോകുന്നു.\nഅന്തരീക്ഷത്തിന്റെ ആഴം കടലാഴത്തതിനേക്കാളും ഭയാനകമാണ്.\nചിത്രശലഭത്തെ പോലെ ഭയമായിരുന്നു അയാളുടെ സ്ഥായീ ഭാവം. എവിടേയും ഇരിക്കാനാവില്ല. ഒരിലയും ശലഭത്തിനു സുരക്ഷിതമല്ലാത്തതുപോലെ ഒരിടത്തും അയാള്‍ക്കു ധൈര്യം കിട്ടിയില്ല. എന്തിനും ഏതിനും ഭയം. ആദിയും അന്തവുമില്ലാത്ത ഭയം. കൂട്ടുകാര്‍ക്കെല്ലാം അവനൊരു തമാശയായിരുന്നു. മറ്റുള്ളവര്‍ക്ക് ഭയത്തിന്റെ മാനദണ്ഡവും.\nഒരാളുടെ കണ്ണുകളില് പോലും നോക്കുവാനാകാതെ തല താഴ്ത്തി ഒട്ടകത്തെ പോലെ കൂനി നടക്കുന്നവന്.\nഎന്ന്, എപ്പോള് മുതല് ? എന്തുകൊണ്ടാണ് ഇത്രയും ഭയം?\nചോദ്യങ്ങള് കുറെയുണ്ടായിരുന്നു അയാളുടെയുള്ളില്. ഒരുപക്ഷേ ഭയപ്പെടുക എന്നത് അയാളുടെ ജീവിത ദൗത്യമാകാം.\nധീരതയ്ക്കുള്ള ബഹുമതി കിട്ടിയ ഒരു പട്ടാളക്കരന്റെ മകനാണയാള്. ആ പട്ടാളക്കാരന് എങ്ങനെ ഇത്ര ഭീരുവായ ഒരു മകനുണ്ടാകും?\nഅന്ന് അച്ഛന് അമ്മയുടെ ചാരിത്ര്യത്തെ സംശയിച്ച ദിവസമാണ് അയാളുടെ കുട്ടിമനസ്സിന് ആദ്യമായി വേദനിച്ചത്. സങ്കടവും ദേഷ്യവും കൊണ്ട് അമ്മ വിങ്ങിപൊട്ടി കരയുന്നതു കേട്ടപ്പോള് തന്റെ ജന്മത്തെ ശപിച്ച് വീടുവിട്ടിറങ്ങിയതാണ്.\nകാലം എത്ര കടന്നു പോയെന്ന് അയാള്‍ക്കു തന്നെ തിട്ടമില്ല !!\nധീരത തെളിയിക്കാന് അച്ഛനെപോലെ പട്ടാളത്തില് ചേരാം. യുദ്ധമുണ്ടായാല് പങ്കെടുക്കാം.\nയുദ്ധങ്ങല് തന്നെ ഭീരുത്വമല്ലെ?\nഭൂമി സൃഷ്ട്ടിച്ചപ്പോള് ഇല്ലാതിരുന്ന അതിരുകളുണ്ടാക്കി പരസ്പ്പരം കൊല്ലുന്നതു ധീരതയാണോ? ഏതു പുല്‍മേട്ടിലാണ് കളിക്കേണ്ടതെന്ന് ചിത്രശലഭങ്ങളെ വിലക്കുന്നതാണോ ധീരത?\nആ നഗരത്തിലെ അധോലോക നായകനെ തിരഞ്ഞു നടന്ന്, കണ്ടുപിടിച്ചു കൊല്ലാം പക്ഷേ അയാള് ഇല്ലെങ്കില് മറ്റൊരാള് അവിടെ ഉണ്ടാകും.\nഒരു ജീവനെടുത്തു കിട്ടുന്ന ധീരത വ്യാജമാണ്.\nഭരണകൂടത്തിന്റെ ഭീകര നിയമങ്ങള്‍ക്കെതിരേ നിരന്തരം സമരം നടത്തുന്ന നഗരമാണത്. ആ സമരത്തിന്റെ മുന്‍പില് ചെന്നു നിന്ന് മുദ്രാവാക്യം വിളിക്കാം. പോലീസിന്റെ തല്ലുകൊണ്ട് ജീവന് പോകും വരെ സമരം ചെയ്യാം. പ്രതിഷേധിക്കാം. പക്ഷേ ഇതെല്ലാം ചെയ്യുന്നത് അനേകം പേരുടെ ജീവനെടുത്ത ഒരു കലാപത്തിന്റെ സൂത്രധാരനായ നേതാവിന്റെ അധികാരക്കൊതിക്കു വേണ്ടിയാണെന്നു വന്നാലോ?\nഈ വിരോധാഭാസത്തില് എവിടെയാണ് ധീരത?\nചിത്രശലഭങ്ങള്‍ക്ക് ഭക്ഷ്യശൃംഖലയിലെ ബന്ധുവായ കുഞ്ഞാറ്റക്കിളി ശത്രുവാകുന്നതുപോലെ, മനുഷ്യര്‍ക്ക് ഈ ലോകതറവാടില് ജനിച്ചു വീഴുന്ന എല്ല ഇരുകാലികളും ശത്രുക്കളാണ്. സംശയത്തോടെയും ഭയത്തോടെയുമല്ലാതെ അവര്‍ക്കു പരസ്പ്പരം നോക്കാനാവില്ല. നിശബ്ദമായി നില്‍ക്കുന്ന, ഒരു വരിയുടെ മുന്‍പിലും പിന്‍പിലും നില്‍ക്കുന്നവര് ശത്രുകളാണെന്ന് അവന്റെ ഉള്ളിലിരുന്ന് ആരോ മന്ത്രിച്ചുകൊണ്ടിരിക്കും. ഒരിക്കല് തീര്‍ന്നു പോയേക്കാവുന്ന ശ്വാസവും വായുവും ജലവും ഉപയോഗിച്ചു തീര്‍ക്കാന് വന്ന ശത്രു!\nആ ശത്രുത മറച്ചു പിടിക്കാനുള്ള പൊയ്മുഖങ്ങളാല് സമൃദ്ധമാണ് മനുഷ്യരുടെ വ്യവസ്ഥകളും നിയമങ്ങളും. അത്തരമൊരു ലോകത്ത് എങ്ങനെ ഭയപ്പെടാതെ ജീവിക്കും.\nചിത്രശലഭങ്ങളുടെ കൊടുംങ്കാറ്റുപോലെ ശത്രുക്കളുടെ കൊടുംങ്കാറ്റും ഒരിക്കല് ഉണ്ടാകുമായീക്കും..!\nഭയം വസിക്കുന്ന ശരീരവുമായി, ഒരാളുടേയും മുഖത്തു നോക്കാനുള്ള ധൈര്യം പോലുമില്ലാതെ, കുറ്റിത്താടി വളര്‍ത്തിയ മുഖവുമായി അയാള് പലയിടങ്ങളില് സഞ്ചരിച്ചു. പലയിടങ്ങളില് പലപല ജോലികള്‍ചെയ്തു. ചിലയിടങ്ങളില് ഹോട്ടല് ജോലിക്കാരനായി. ചിലയിടങ്ങളില് റിക്ഷാക്കാരനായി. ചിലയിടങ്ങളില് പൊതുനിരത്ത് വൃത്തിയാക്കുന്നവരുടെ കൂട്ടത്തില്!\nകാലം അങ്ങനെ മഹാ മുനിയെപ്പോലെ കടന്നുപോകവേ മരുഭൂമിയുടെ ഓര്‍മകളില് പെയ്ത ഒരേ ഒരു മഴയെന്ന പോലെ ആ ഭയത്തിന്റെയും ശത്രുതയുടേയും ഭൂമിയില് അയാള് ആ കാഴ്ച്ച കണ്ടു.\nഅതൊരു വേശ്യാലയം ആയിരുന്നു.\nപകല് മുഴുവനും ജോലിചെയ്തു കിട്ടുന്ന തുട്ടുകള്‍കൊണ്ട് അയാള് അവിടേക്കു പോകും. അവളുടെ കണ്ണുകള്‍ക്കു വല്ലാത്ത ആഴമുണ്ടായിരുന്നു. അയാള് പണം കൊടുത്തു. വാടകക്കെടുത്തിരുന്നത് അവളുടെ ശരീരമായിരുന്നില്ല. അവളുടെ ആ തവിട്ടു നിറമുള്ള കണ്ണുകളായിരുന്നു.\nഅളക്കുവാനാകാത്തത്ര ആവേശത്തോടെ അയാള് ആ കണ്ണുകളുടെ വശ്യതയില് നോക്കി ഇരിക്കും. അങ്ങനെ നോക്കിയിരിക്കുമ്പോള് അയാള് അവാച്യമായ ആശ്വാസം അനുഭവിച്ചിരുന്നു.\nആദ്യമാദ്യം അവള്‍ക്ക് ദേഷ്യവും സഹതാപവുമെല്ലാം തോന്നിയിരുന്നു. പിന്നെ സാവധാനം അവളും അവന്റെ കണ്ണുകളുമായി പ്രണയത്തിലായി.\nകണ്ണുകളില് കണ്ണുകള് കോര്‍ത്ത് എത്ര മഴയും വേനലും മഞ്ഞും കഴിഞ്ഞു പോയെന്ന് അവര്‍ക്കറിയില്ല! കാലങ്ങള് കാണാതെ അവരുടെ മിഴികള് പ്രണയിച്ചു കൊണ്ടേയിരുന്നു.\n'പ്രണയം..! അതാകാം ഭയമില്ലാത്തവന്റെ ഭാവം '\nഅവള് അതു തിരുത്തി: 'പ്രതീക്ഷകള്.. പ്രതീക്ഷകളുള്ളവനാണ് ഭയമില്ലാത്തവന്'\nവേശ്യകള് ബെഞ്ചാരെകളെ പോലെയാണ്. അവര്‍ക്ക് സ്വന്തമായി ഒരു ദേശമോ നഗരമോ ഇല്ല.വിയര്‍പ്പുമണമുള്ള ഇടുങ്ങിയ മുറികളാണവരുടെ ലോകം. ദേശങ്ങള് മാറുന്നത് അവര് അറിയാറില്ല. ഭിത്തികളുടെ നിറം മങ്ങുന്നതു മാത്രമാണ് അവരറിയുക.\nഅന്ന് അവള് ഭിത്തികള് മങ്ങിയ മറ്റൊരു ലോകത്തിലേക്കു യാത്ര പോവുകയായിരുന്നു.\nഎന്നെന്നേക്കുമായി അവളുടെ കണ്ണുകള് വാടകക്കെടുക്കുവാന് അവന് തയ്യാറാണ്. പക്ഷേ അതവള് വിലക്കി.\nകുഞ്ഞാറ്റകിളിയുടെ ഇരയാവുക ചിത്രശലഭത്തിന്റെ നിയോഗമാണ്. എതു കൊടും കാട്ടില് പോയൊളിച്ചാലും ആ നിയോഗത്തില് നിന്നും ഒഴിഞ്ഞു മാറാനാവില്ല. ഒരു വേശ്യയായി ജീവിക്കുക അവളുടെ നിയോഗമാണ്. മറ്റെന്തു ചെയ്താലും അവള്‍ക്ക് ഭയപ്പെട്ടു മാത്രമേ ജീവിക്കാനാകൂ..\nവേശ്യകളുടെ അദൃശ്യമായ ചിറകുകള്‍ക്ക് ഒരു കൊടുംങ്കാറ്റുണ്ടാക്കാന് പറ്റുമോ? എങ്കില് ഒരു പക്ഷേ ലോകത്തെ മുഴുവനും കടപുഴക്കി എറിയാന് തക്ക ശക്തമാകും അത്!\nആര്‍ദ്രമായ, ക്ഷീണിച്ച കണ്ണുകള് ചിമ്മി യാത്ര പറഞ്ഞിറങ്ങുമ്പോള് അവള് വീണ്ടും മന്ത്രിച്ചു.\n'പ്രതീക്ഷകള്... പ്രതീക്ഷകള് മാത്രമാണ് ഒരു ധീരന്റെ ഭാവം'\nചിത്രശലഭങ്ങളുടെ കാറ്റ് നഗരത്തിലെത്തിയ ദിവസമായിരുന്നു അത്. ചക്രവാളത്തിന്റെ പ്രതീക്ഷകള് കണ്ട് അന്തം വിട്ടുനിന്ന കൊടുംങ്കാറ്റ്, പിന്നെ മുന്നോട്ട് സംശയത്തോടെ നീങ്ങികൊണ്ടിരുന്നപ്പോള്, ആ നഗരത്തിലെ ഏറ്റവും ഉരയരം കൂടിയ കെട്ടിടത്തിനു മുകളില് നിന്നുകൊണ്ട് ചുവന്ന ആകാശവും അന്തരീക്ഷത്തിന്റെ ആഴവും നോക്കി നില്‍ക്കുകയായിരുന്നു അയാള്.\nചിത്രശലഭങ്ങളുടെ കാറ്റ് ആദ്യം അയാളുടെ നെറ്റിയിലേയും കക്ഷങ്ങളിലേയും വിയര്‍പ്പൊപ്പിയെടുത്തു. പിന്നെ വല്ലാത്ത വന്യതയോടെ കാട്ടിലെ കരിയിലകള്‍ക്കൊപ്പം അയാളെയും ചേര്‍ത്തു. ചക്രവാളം കണ്ട് വിരണ്ടോടുന്ന പക്ഷികളെ പോലെ ചിത്രശലഭങ്ങളുടെ കാറ്റും കരിയിലകളും കടലില് മുങ്ങക്കൊണ്ടിരിക്കുന്ന സൂര്യനെ ലക്ഷ്യമാക്കി യാത്ര തുടര്‍ന്നു.


'മുന്തിരി മുതൽ സാമ്പാർ വരെയുള്ള രുചി'; മരണം വിതയ്ക്കുന്ന വ്യാജ സിഗരറ്റുകളുടെ കേന്ദ്രമായി ഇവിടം - Janayugom Online\nഎസ് ബി നിഖിൽ\nDecember 08, 2019, 9:46 pm\nകൊച്ചി: ഇടവേളയ്ക്ക് ശേഷം വീണ്ടും കേരളത്തിലേക്ക് വ്യാജസിഗരറ്റുകൾ പ്രവഹിക്കുന്നു. പുകവലി ആരോഗ്യത്തിന് ഹാനികരമാണെന്ന വസ്തുത നിലനിൽക്കെ സർക്കാർ അനുമതി നൽകിയ കമ്പനികളുടെ സിഗരറ്റുകൾ വിപണിയിൽ സുലഭമാണ്. ഇത് മറയാക്കിയാണ് വ്യാജസിഗരറ്റ് ലോബി മാർക്കറ്റിൽ പിടിമുറുക്കിയിരിക്കുന്നത്. സാധാരണ സിഗരറ്റ് വലിക്കുന്നതിനേക്കാൾ പതിന്മടങ്ങ് ലഹരിയാണ് വ്യാജ സിഗരറ്റിലുള്ളതെന്നിരിക്കെ വാങ്ങുവാനും ഉപയോഗിക്കുവാനും മുന്നിലുള്ളത് കോളജ് വിദ്യാർഥികളായ യുവാക്കളാണ്. കൊച്ചി നഗരത്തിന്റെ പ്രധാന കേന്ദ്രങ്ങളിലെ കടകളിലെല്ലാം ഇത്തരം സിഗരറ്റുകൾ സുലഭമായി ലഭിക്കും. നേരത്തെ വ്യാജ സിഗരറ്റുകൾ പെരുകുന്നുവെന്ന വാർത്തയെ തുടർന്ന് പൊലീസും മറ്റ് അധികാരികളും റെയ്ഡുകൾ വ്യാപകമാക്കിയതോടെ താൽക്കാലികമായി പിൻവലിഞ്ഞ് നിന്ന സിഗരറ്റ ലോബിയാണ് വീണ്ടും തലപൊക്കിയിരിക്കുന്നത്.\nമുന്തിരി മുതൽ സാമ്പാർ വരെയുള്ള രുചികളിൽ ലഭിക്കുന്ന സിഗററ്റുകളെ ആശ്രയിക്കുന്നത് അധികവും യുവതലമുറയാണ്. വലിച്ചാൽ പുകയില ഗന്ധം പുറത്തറിയാത്തതിനാൽ അധികവും ഫ്ളേവറുകൾ ചേർന്ന സിഗററ്റുകളെയാണ് വിദ്യാർത്ഥികൾ ആശ്രയിക്കുന്നത്. ഇതിന്റെ മറവിലാണ് കച്ചവടം പൊടിപൊടിക്കുന്നത്. പുളിയും മധുരവും സുഗന്ധവുമെല്ലാം അടങ്ങിയ സിഗററ്റുകൾക്ക് വേണ്ടി പരക്കംപായുകയാണ് വിദ്യാർഥികൾ. യുവാക്കളെയും വിദ്യാർത്ഥികളെയും മാരക അർബുദ രോഗത്തിലേക്ക് തളളിവിടുന്ന വ്യാജ സിഗരറ്റ് കച്ചവടത്തിന് തടയിടാൻ പൊലിസിനോ എക്സൈസ് വകുപ്പിനോ ഇതുവരെ കഴിഞ്ഞിട്ടില്ല. കേരളത്തിലേക്ക് ഒഴുകിയെത്തുന്ന വ്യാജ സിഗററ്റുകളുടെ ഉറവിടം കണ്ടെത്താൻ പോലും സാധിക്കാറില്ല. ഒറിജിനലിനെ വെല്ലുന്ന ഈ വ്യാജ സിഗററ്റുകൾക്ക് ആഗോള വിപണി കൈയടക്കിയ 555, ഡൺഹിൽ, മോബ്ലാേ എന്നിവയുടെ പേരുകളാണ് നൽകിയിട്ടുളളത്.\nഎന്നാൽ അതിസൂക്ഷ്മ പരിശോധന നടത്തിയാൽ മാത്രമെ വ്യാജന്മാരെ കണ്ടെത്താൻ സാധിക്കൂ. നിയമാനുസൃത നിർദേശങ്ങളോ പുകയില ഉപയോഗത്തിലെ ഭീകരതയോ ഈ സിഗററ്റുകളുടെ പാക്കറ്റുകൾക്ക് മേൽ പതിപ്പിച്ചിട്ടില്ല. ചില്ലറ വിൽപ്പന വില പോലും രേഖപ്പെടുത്താത്ത ഇവ അമിത ലാഭത്തിലാണ് കച്ചവടക്കാർ വിൽക്കുന്നത്. സാധാരണ സിഗററ്റിന് അൻപത് പൈസ ലാഭം ലഭിക്കുമ്പോൽ വ്യാജന് ലഭിക്കുന്നത് അഞ്ചു മുതൽ എട്ടുവരെ രൂപയാണ്. പ്രധാനമായും ശ്രീലങ്ക വഴി തമിഴ്‌നാട്ടിലെത്തുന്ന വ്യാജ സിഗററ്റുകൾ കേരളത്തിലെ കിഴക്കൻ ജില്ലകൾ വഴിയാണ് സംസ്ഥാനത്തെത്തുന്നത്. ഇടുക്കി, കോട്ടയം, പത്തനംതിട്ട ജില്ലകളിൽ വ്യാപകമായി ഉപയോഗിക്കുന്ന വ്യാജ സിഗററ്റുകൾ ഇപ്പോൾ ആലപ്പുഴ, കൊച്ചി, തിരുവനന്തപുരം എന്നീ ജില്ലകളിലേക്കും വ്യാപിച്ചു തുടങ്ങിയിട്ടുണ്ട്.\nസിനിമാ സൈറ്റ് തകർത്ത സംഭവം: വർഗ്ഗീയ മുതലെടുപ്പിനുള്ള സംഘപരിവാർ ശ്രമമെന്ന് എഐവൈഎഫ്\nപതിനൊന്ന് മാസം പ്രായമുളള കുഞ്ഞ‌് പനി ബാധിച്ച് മരിച്ചു


dengue fever | ജൂൺമാസത്തിൽ കേരളത്തിലുയരുന്ന ഡെങ്കിപ്പനി നിലവിളികൾക്ക് ഒടുവിൽ അന്ത്യമായേക്കുമോ? ചൈനീസ് ശാസ്ത്രജ്ഞർ വികസിപ്പിച്ച പ്രത്യേക ചികിത്സാ രീതി ഡെങ്കിപ്പനി പരത്തുന്ന കൊതുകുകളെ ഇല്ലാതാക്കിയേക്കും; ചൈനയിൽ രണ്ട് ദ്വീപുകളിൽ നടന്ന പരീക്ഷണം കേരളത്തിന് പ്രതീക്ഷയാകുമ്പോൾ - MarunadanMalayali.com\nJuly 19, 2019 | 09:37 AM IST | Permalink\nകൊച്ചി: മഴക്കാലത്ത് കേരളം ഏറ്റവും പേടിക്കുന്ന രോഗങ്ങളിലൊന്നാണ് ഡെങ്കിപ്പനി. കൊതുകുകൾ പരത്തുന്ന ഈ രോഗത്തെ തുടച്ചുനീക്കാനാകുമെന്ന പ്രതീക്ഷ നൽകുകയാണ് ചൈനയിലെ ശാസ്ത്രജ്ഞർ. ഡെങ്കിപ്പനികൊണ്ട വലഞ്ഞ രണ്ട് ദ്വീപുകളിലെ ജനങ്ങളെ അവർ രക്ഷിച്ച വാർത്തയാണ് കേരളത്തിന് പ്രതീക്ഷ പകരുന്നത്. പുതിയ സംവിധാനമുപയോഗിച്ച് ഈ ദ്വീപുകളിൽനിന്ന് കൊതുകകളെ അപ്പാടെ തുരത്തിയാണ് രോഗഭീതി ഒഴിപ്പിച്ചത്.\nചെറിയ രണ്ട് ദ്വീപുകളിൽ ഈ സംവിധാനം വിജയം കണ്ടുവെങ്കിലും വലിയൊരു പ്രദേശത്ത് നടപ്പാക്കുക പ്രയാസമാണെന്നാണ് ശാസ്ത്രജ്ഞരുടെ വിലയിരുത്തൽ. മാത്രമല്ല, അതിന് ചെലവേറുകയും ചെയ്യും. ഡെങ്കിയും സിക വൈറസും മറ്റും പരത്തുന്ന ഏഷ്യൻ ടൈഗർ വിഭാഗത്തിലെ കൊതുകുകളെയാണ് ശാസ്ത്രജ്ഞർ തുരത്തിയത്. വൈറസിനെ പ്രതിരോധിക്കുന്ന ബാക്ടീരിയയെ വികസിപ്പിക്കുകയും റേഡിയേഷൻ നൽകുകയും ചെയ്താണ് കൊതുകുകളെ പൂർണമായും തുരത്തിയത്. കൊതുകുകളുടെ പ്രത്യുത്പാദനശേഷി റേഡിയേഷനിലൂടെ ഇല്ലാതാക്കിയതോടെ, കൊതുകുകൾ പെരുകുന്നത് തടയാനായി.\nബാക്ടീരിയയെ കടത്തിയ ആൺകൊതുകുകളെ ഗ്വാങ്ഷുവിന് സമീപത്തുള്ള ദ്വീപുകളിൽ കടത്തിവിട്ടാണ് പരീക്ഷണം നടത്തിയത്. മിഷിഗൺ സ്റ്റേറ്റ് യൂണിവേഴ്‌സിറ്റിയിലെ ഷിയോങ് സിയുടെ നേതൃത്വത്തിലുള്ള സംഘം 2016-ലും 2017-ലും 18 ആഴ്ചയോളം പരീക്ഷണം തുടർന്നു. ഡെങ്കി രോഗവാഹകരായ പെൺകൊതുകുകളെ റേഡിയേഷനിലൂടെ വന്ധ്യംകരിക്കുകയും പ്രത്യുത്പാദനം പൂർണമായും തടയുകയും ചെയ്തു. 90 ശതമാനത്തിലേറെപ്പേർക്ക് ഡെങ്കിപ്പനി വന്നിരുന്ന മേഖലയാണിത്.\nകൊതുകുകളെ പൂർണമായും ഇല്ലാതാക്കിയതോടെ, ഈ മേഖലകളെ ഡെങ്കിബാധയിൽനിന്ന് വലിയൊരു അളവുവരെ രക്ഷിക്കാനായതായി ഷിയോങ് സി പറഞ്ഞു. ബാക്ടീരിയ കലർന്ന ആൺകൊതുകുകളെ ഉപയോഗിച്ചാണ് പ്രതിരോധമെന്നതിനാൽ, ഓരോ ചെറുപ്രദേശത്തേക്കും വേണ്ടത്ര കൊതുകുകളെ സൃഷ്ടിക്കുകയാണ് പരീക്ഷണത്തിലെ ശ്രമകരമായ ദൗത്യം. രണ്ടുവർഷത്തിനിടെ, രണ്ട് ചെറുദ്വീപുകളിലുമായി 200 ദശലക്ഷം ആൺകൊതുകുകളെയാണ് തുറന്നുവിട്ടത്.\nശ്രമകരമായ പരീക്ഷണമാണിതെന്ന് വേൾഡ് മൊസ്‌കിറ്റോ പ്രോഗ്രാമിലെ സ്‌കോട്ട് ഒനീൽ പറഞ്ഞു. ഇതെങ്ങനെ മറ്റൊരു പ്രദേശത്ത് പരീക്ഷിച്ച് വിജയിക്കാനാകുമെന്ന കാര്യത്തിൽ സംശയമുണ്ടെന്നും അദ്ദേഹം സൂചിപ്പിച്ചു. ലാർവകൾ വിരിയിച്ച് ബാക്ടീരിയ കടത്തിവിട്ട് പ്രതിരോധശേഷിയുള്ള കൊതുകുകളെ നിർമ്മിക്കുകയെന്നതാണ് ശ്രമകരമായ കാര്യം. ഇതിന് നിരന്തര നിരീക്ഷണവും ഒട്ടേറെ പണവും ആവശ്യമാണ്. ഇതിനേക്കാൾ ചെലവുകുറഞ്ഞ കീടനാശിനികൾ ലഭ്യമാണെന്നതും പരീക്ഷണത്തെ പിന്നോട്ടടിക്കുന്നുണ്ട്.\nഈഡിസ് ഈജിപ്റ്റി കൊതുകുകൾ പരത്തുന്ന ഡെങ്കൂ വൈറസ് മൂലമുണ്ടാകുന്ന രോഗമാണ് ഡെങ്കിപ്പനി. നമ്മുടെ നാട്ടിൽ കാണപ്പെടുന്ന വരയൻ കൊതുകുകൾ അഥവാ പുലിക്കൊതുകുകളാണിവ. കെട്ടിക്കിടക്കുന്ന ശുദ്ധജലത്തിലാണ് ഇത്തരം കൊതുകുകൾ മുട്ടയിട്ടു വളരുന്നത്. പകൽ സമയത്ത് മാത്രം മനുഷ്യരെ കടിക്കുന്ന സ്വഭാവക്കാരാണ് ഇവ. ഇടവിട്ടുള്ള പനി പ്രത്യേകം ശ്രദ്ധിക്കേണ്ടതാണ്. ഏത് പനിയും പകർച്ച പനിയാകാൻ സാധ്യതയുള്ളതിനാൽ സ്വയം ചികിത്സിക്കാതെ തുടക്കത്തിൽ തന്നെ ഡോക്ടറുടെ സഹായം തേടേണ്ടതാണ്.\nകാലാവസ്ഥാ വ്യതിയാനമാണ് കൊതുകുജന്യ രോഗമായ ഡെങ്കിപ്പനി ഇപ്പോഴും വിട്ടുമാറാത്തതിന്റെ പ്രധാന കാരണം. രോഗമുള്ള ഒരാളെ കടിക്കുമ്പോൾ വൈറസുകൾ കൊതുകിന്റെ ഉമിനീർ ഗ്രന്ഥിയിലെത്തുകയും പിന്നീട് ആരോഗ്യമുള്ള മറ്റൊരാളെ കടിക്കുമ്പോൾ ഉമിനീർവഴി രക്തത്തിൽ കലർന്ന് രോഗമുണ്ടാക്കുകയും ചെയ്യുന്നു. കൊതുകുവഴി മാത്രമേ ഡെങ്കിപ്പനി ഒരാളിൽ നിന്നും മറ്റൊരാളിലേക്ക് പകരുകയുള്ളൂ. നാല് തരത്തിലുള്ള വൈറസുകൾ ഉള്ളതുകാരണമാണ് ഒരിക്കൽ രോഗം വന്നിട്ടുള്ളവർക്ക് വീണ്ടും ഈ രോഗം വരുന്നത്.\nമുതിർന്നവരെയും കുട്ടികളെയും ഒരുപോലെ ബാധിക്കുന്ന രോഗമാണ് ഡെങ്കിപ്പനി. ഡെങ്കിപ്പനിയുടെ ലക്ഷണങ്ങൾ സാധാരണ വൈറൽപ്പനിയിൽ നിന്ന് വ്യത്യസ്തമല്ലാത്തതിനാൽ പലപ്പോഴും ഡെങ്കിപ്പനി തിരിച്ചറിയാൻ വൈകുന്നു. പെട്ടെന്നുള്ള കനത്ത പനിയാണ് തുടക്കം. ആരംഭത്തിൽ തലവേദന, പേശിവേദന, വിശപ്പില്ലായ്മ, മനം പുരട്ടൽ, ഛർദി, ക്ഷീണം, തൊണ്ടവേദന, ചെറിയ ചുമ തുടങ്ങിയ ലക്ഷണങ്ങൾ പ്രത്യക്ഷപ്പെടുന്നു. ഈ രോഗലക്ഷണങ്ങൾ എല്ലാം തന്നെ സാധാരണ പനിയോട് സാമ്യമുള്ളവയാണ്.\nരക്തത്തിലെ പ്ലേറ്റ്‌ലെറ്റുകളുടെ അളവ് പെട്ടന്ന് കുറഞ്ഞ് മരണത്തിലേക്ക് നീങ്ങും എന്നതാണ് ഡെങ്കിപ്പനിയുടെ ഏറ്റവും വലിയ പ്രത്യേകത. അതിനാൽ ആരംഭത്തിൽ തന്നെ ഡെങ്കിപനിയാണെന്ന് കണ്ടുപിടിച്ച് അടിയന്തിര വൈദ്യസഹായം ലഭ്യമാക്കേണ്ടതാണ്. കടുത്ത രോഗമുള്ളവരിൽ (ഡെങ്കുഷോക് സിൻഡ്രോം) രക്തത്തിലെ പ്ലേറ്റ്‌ലറ്റുകളുടെ എണ്ണത്തിൽ വരുന്ന കുറവുമൂലം മൂക്ക്, മലദ്വാരം തുടങ്ങിയവയിൽ നിന്ന് രക്തസ്രാവമുണ്ടാകുകയോ, ത്വക്കിനടിയിലും കണ്ണിനുള്ളിലും രക്തം കിനിഞ്ഞ് കട്ട പിടിക്കുകയോ ചെയ്യാം (ഡെങ്കു ഹെമറാജിക് ഫീവർ). ഈ രണ്ട് പ്രത്യാഘാതങ്ങളും രോഗിയെ ഗുരുതരാവസ്ഥയിലെത്തിക്കുകയോ, മരണത്തിലേക്ക് നയിക്കുകയോ ചെയ്യും.


womens football world cup starting today - Malayalam MyKhel\n» വനിതാ ഫുട്‌ബോള് ലോകകപ്പിന് ഇന്ന് കിക്കോഫ്; കിരീടം നിലനിര്‍ത്താന് യു.എസ്\nUpdated: Friday, June 7, 2019, 9:13 [IST]\nപാരിസ്: ക്രിക്കറ്റ് ലോകകപ്പ് ആവേശത്തിനിടെ കായിക പ്രേമികളെ ആവേശം കൊള്ളിച്ച് വനിതാ ഫുട്‌ബോള് ലോകകപ്പ്. വീറും വാശിയും നിറയുന്ന പെണ്‍കാല്‍പന്തിന്റെ വിശ്വകിരീട പോരാട്ടത്തിന് ഇന്ന് ഫ്രാന്‍സില് തുടക്കമാവും. ഒമ്പത് വേദികളിലായി 24 ടീമുകളാണ് ഇത്തവണ ലോകകപ്പില് മാറ്റുരയ്ക്കുന്നത്. മൂന്ന് തവണ കിരീടം നേടിയിട്ടുള്ള നിലവിലെ ചാമ്പ്യന്മാരായ അമേരിക്കയ്ക്കാണ് ഇത്തവണയും മുന്‍തൂക്കം. എന്നാല് പോരാട്ടം കടുപ്പിച്ച് ആതിഥേയരായ ഫ്രാന്‍സിനൊപ്പം ജപ്പാനും ബ്രസീലുമെല്ലാം ബൂട്ടണിയും. ഇന്ന് രാത്രി 12.30ന് നടക്കുന്ന ഉദ്ഘാടന മത്സരത്തില് ആതിഥേയരായ ഫ്രാന്‍സ് ദക്ഷിണ കൊറിയയെ നേരിടും.ആദ്യമായാണ് ഫ്രാന്‍സ് വനിതാ ലോകകപ്പിന് വേദിയാവുന്നത്.\nബ്രസീല്,ജര്‍മനി,ജപ്പാന്,നൈജീരിയ,നോര്‍വെ,സ്വീഡന്,യു.എസ്.എ എന്നീ പതിവ് ലോകകപ്പ് പങ്കാളികളെക്കൂടാതെ ഇത്തവണ അരങ്ങേറ്റം നടത്താനായി നാല് ടീമുകളുമുണ്ട്. ചിലി, ജമൈക്ക, സ്‌കോട്‌ലന്‍ഡ്, ദക്ഷിണാഫ്രിക്ക എന്നിവരാണ് അരങ്ങേറാന് തയ്യാറെടുക്കുന്നത്.കാനഡയില് നടന്ന അവസാന ലോകകപ്പിന്റെ ഫൈനലില് ജപ്പാനെ 5-2ന് തോല്‍പ്പിച്ചാണ് യു.എസ്.എ കിരീടം ചൂടിയത്. ഈ മികവ് ഇത്തവണയും ആവര്‍ത്തിക്കാനുള്ള തയ്യാറെടുപ്പിലാണ് യു.എസ്.എ.\nഒരു ഗ്രൂപ്പില് നാല് ടീമുകള് വീതം ആറ് ഗ്രൂപ്പുകളായാണ് മത്സരം. ഗ്രൂപ്പ് എയില് ഫ്രാന്‍സിനൊപ്പം നോര്‍വെ,നൈജീരിയ,ദക്ഷിണ കൊറിയ എന്നിവരാണുള്ളത്. ഗ്രൂപ്പ് ബിയില് ജര്‍മനി, ചൈന, സ്‌പെയിന്, ദക്ഷിണാഫ്രിക്ക എന്നിവരും സിയില് ഇറ്റലി,ബ്രസീല്,ഓസ്‌ട്രേലിയ,ജെമൈക്ക എന്നിവരുമാണ്, ഗ്രൂപ്പ് ഡിയില് ഇംഗ്ലണ്ട്,ജപ്പാന്,സ്‌കോട്‌ലന്‍ഡ്,അര്‍ജന്റീന,ഇയില് കാനഡ, നെതര്‍ലന്‍ഡ്, ന്യൂസീലന്‍ഡ്, കാമറൂണ്, എഫില് യു.സ്,സ്വീഡന്,തായ്‌ലന്‍ഡ്,ചിലി എന്നിവരും അണിനിരക്കും.\nRead more about: world cup football women ലോകകപ്പ് ഫുട്‌ബോള്\nStory first published: Friday, June 7, 2019, 8:47 [IST]


തൃശൂര് പൂരത്തിന് എത്തിക്കുന്ന ആനകളുടെ പാപ്പാന്മാർക്ക് കോവിഡ് നെഗറ്റീവ് സർട്ടിഫിക്ക് നിർബന്ധം: 40 അംഗ സംഘം ആനകളെ പരിശോധിക്കും • Rounds Time Malayalam\nFri, 07 May 2021 21:14:27 +0530\nHome India Information തൃശൂര് പൂരത്തിന് എത്തിക്കുന്ന ആനകളുടെ പാപ്പാന്മാർക്ക് കോവിഡ് നെഗറ്റീവ് സർട്ടിഫിക്ക് നിർബന്ധം: 40 അംഗ സംഘം...\nതൃശൂര് പൂരത്തിന് എത്തിക്കുന്ന ആനകളുടെ പാപ്പാന്മാർക്ക് കോവിഡ് നെഗറ്റീവ് സർട്ടിഫിക്ക് നിർബന്ധം: 40 അംഗ സംഘം ആനകളെ പരിശോധിക്കും\nതൃശൂര് പൂരത്തിന് എത്തിക്കുന്ന ആനകളുടെ പാപ്പാന്മാർക്ക് കോവിഡ് നെഗറ്റീവ് സർട്ടിഫിക്ക് നിർബന്ധമാക്കി. സർട്ടിഫിക്കറ്റ് ഉണ്ടെങ്കിൽ മാത്രമേ ആനകളെ പൂരത്തിന് പങ്കെടുപ്പിക്കൂ. ആനകൾക്ക് ഫിറ്റ്‌നസ് പരിശോധനയും ഉറപ്പാക്കും. 40 അംഗ സംഘം ആനകളെ പരിശോധിക്കും. തലേദിവസം രാവിലെ 8 മണി തൊട്ട്6മണി വരെയായിരിക്കും പരിശോധന. പാപ്പാന്മാര്‍ക്ക് കോവിഡ് പോസിറ്റീവ് ആയാല് ആനകള്‍ക്ക് അനുമതി നിഷേധിക്കും. ഒരു ആനയ്ക്ക് ചുരുങ്ങിയത് മൂന്ന് പാപ്പാന്മാരെങ്കിലും ഉണ്ടാകും. ഇവരിൽ ആരെങ്കിലും ഒരാൾ പോസിറ്റീവായാൽ ആനയെ പൂരത്തിന് പങ്കെടുപ്പിക്കില്ല. തൊണ്ണൂറോളം ആനകളാണ് പൂരത്തിൽ പങ്കെടുക്കുക. ഇവർക്കെല്ലാവർക്കും കൂടി മൂന്നൂറോളം പാപ്പാന്മാരും ഉണ്ടാകും. ഇവരെല്ലാം കൊവിഡ് നെഗറ്റീവ് സർട്ടിഫിക്കറ്റ് ഹാജരാക്കണം.\nPrevious articleതൃശൂര് പൂരം : ക്രമസമാധാന പരിപാലനത്തിന് ഉത്തരവിറക്കി, മദപ്പാടുള്ളതും കൊലയാളി ആനകൾക്കും പൂരനാളുകളിൽ തൃശൂരിൽ വിലക്ക്, ഹെലികാം, എയര്‍ഡ്രോണ്, ജിമ്മിജിഗ് ക്യാമറ, ലേസര് ഗണ് എന്നിവക്കും നിരോധനം\nNext articleകോവിഡ് കണക്ക് കുതിക്കുന്നു: ഇന്ന് 13,835 പേർ കൂടി പുതിയ രോഗികൾ; ടെസ്റ്റ് പോസിറ്റിവിറ്റി നിരക്കിൽ വൻ വർധന, ഇന്ന് 17.04 ശതമാനം; 3654 രോഗമുക്തർ\nഅന്ന് വിമർശിച്ചു ഇന്ന് പുകഴ്ത്തി; കരിപ്പൂരിലെ രക്ഷാപ്രവർത്തനത്തിൽ മലപ്പുറത്തെ പ്രശംസിച്ച് മനേകാ ഗാന്ധി\nകൊണ്ടാഴി പഞ്ചായത്തിൽ2പേർക്ക് കൂടി കോവിഡ് സ്ഥിരീകരിച്ചു\nകുമ്പളക്കോട് മാട്ടിൻമുകൾ പാറശ്ശേരി ബാബുവിൻ്റെ ഭാര്യ ജയശ്രീ (34) നിര്യാതയായി\nകടവല്ലൂരിൽ അതി തീവ്ര കോവിഡ് വ്യാപനം; ഇന്ന് മാത്രം സ്ഥിരീകരിച്ചത് 22 പേർക്ക്, ജനങ്ങൾ...\nകൊണ്ടാഴി പാറമേൽപ്പടി അത്താണിമുക്ക് കണ്ടരാതൊടി വീട്ടിൽ ഭാസ്കരന്റെ ഭാര്യ ചന്ദ്രമതി (62) നിര്യാതയായി\nഒൻപതിൽ കൂടുതൽ സിം കർഡുണ്ടോ..?; തിരിച്ചേൽപ്പിക്കണമെന്ന് കമ്പനികൾ\nപഴയന്നൂരിൽ രോഗവ്യാപനം രൂക്ഷം; 21 പേർക്ക് കോവിഡ്\nമൂന്ന് പഞ്ചായത്തുകളിൽ കൂടി അതി നിയന്ത്രണ മേഖല; ജില്ലയിലെ കണ്ടെയ്ൻമെന്റ് സോണുകൾ പുതുക്കി\nവീണ്ടും അഭിമാനനിറവിൽ കേരളം: രാജ്യത്തെ ഏറ്റവും മികച്ച ഭരണമുള്ള സംസ്ഥാനമായി പബ്ളിക് അഫയേഴ്സ് ഇൻഡക്സിൽ...


surya cast sanda kozhi first part - Malayalam Filmibeat\n| Updated: Saturday, September 29, 2018, 16:50 [IST]\nതമിഴിലെ സൂപ്പർ ഡ്യൂപ്പർ ഹിറ്റ് ചിത്രമായിരുന്നു വിശാൽ മീരാജാസ്മിൻ കേന്ദ്രകഥാപാത്രങ്ങളെ അവതരിപ്പിച്ച ലിംഗുസ്വാമി ചിത്രം സണ്ടക്കോഴി. വിശാൽ എന്ന നടൻ പ്രേക്ഷകരുടെ ഹൃദയത്തിലേയ്ക്ക് പറന്നു കയറിയത് ഈ ചിത്രത്തിലൂടെയായിരുന്നു. തമിഴിലെ ആക്ഷൻ ഹീറോ എന്ന് വിശേഷണം താരത്തിന് ചാർത്തി കൊടുത്തതും സണ്ടക്കോഴിയായിരുന്നു. ഇപ്പോൾ ചിത്രത്തിന്റെ രണ്ടാം ഭാഗം വരുകയാണ്. 13 വർഷങ്ങൾക്ക് ശേഷമാണ് സിനിമയുടെ രണ്ടാം ഭാഗം എത്തുന്നത്. ആദ്യ ഭാഗത്തിൽ മീരാജാസ്മിനാണ് നായികയായത്. എന്നാൽ രണ്ടാം ഭാഗത്തിൽ കീർത്തി സുരേഷാണ് വിശാലിന്റെ നായികയായി എത്തുന്നത്.\nസണ്ടക്കോഴി സൂപ്പർ ഹിറ്റായിരുന്നുവെങ്കിൽ ആ ചിത്രം പിറവി എടുത്തതിനു പിന്നിൽ ഒരു കഥയുണ്ട്. വൻ ട്വിസ്റ്റിനൊടുവിലാണ് സണ്ടക്കോഴി പിറന്നത്. ലിംഗു സ്വാമിയും വിശാലും അന്നേ അടുത്ത സുഹൃത്തുക്കളായിരുന്നു. വിശാൽ സിനിമയിൽ പ്രവേശിച്ച സമയമായിരുന്നു അത് . അദ്ദേഹത്തിന്റെ ആദ്യ ചിത്രമായ ചെല്ലമ്മയുടെ ചിത്രീകരണം നടക്കുന്നതേയുള്ളൂ. ഈ സമയത്താണ് ലിംഗു സാമിയുടെ കയ്യിലുള്ള ഈ ചിത്രത്തിന്റെ തിരക്കഥയെ കുറിച്ച് വിശാൽ അറി‍ഞ്ഞത്. കൂടാതെ ചിത്രത്തിൽ തന്നെ നായകനാക്കണമെന്നും വിശാൽ ആവശ്യപ്പെട്ടു. ഈ ചിത്രം പിതാവ് ജികെ റെഡ്ഡിയെ കൊണ്ട് നിർമ്മിക്കാമെന്നും വാഗ്ദാനം ചെയ്തിരുന്നു. എന്നാൽ ലിംഗുസാമി ആ കഥ സൂര്യയ്ക്ക് വേണ്ടി തയ്യാറാക്കിയതായിരുന്നു. അതിനാൽ അതിൽ വിശാലിനെ ആ ചിത്രത്തിൽ നായികനാക്കില്ലെന്ന് അറിയിക്കുകയും ചെയ്തു. ഒടുവില് ലിംഗുസാമി നിരന്തരമുളള വിശാലിന്റെ സമ്മര്‍ദത്തിന് വഴങ്ങുകയായിരുന്നു.\nഈ വിവരം സൂര്യയെ അറിയിക്കുകയും ചെയ്തു. പിന്നീടൊരു ചിത്രത്തിൽ നമുക്ക് വീണ്ടും ഒരുമിക്കാമെന്ന് പറഞ്ഞു. എന്നാൽ ഈ ചിത്രം തിയേറ്ററിൽ എത്തിയപ്പോൾ സൂപ്പർ ഡ്യൂപ്പർ ഹിറ്റായി മാറുകയായിരുന്നു. വിശാൽ എന്ന നടന്റെ കരിയർ ഗ്രാഫ് ഈ ഒരു ഒറ്റ ചിത്രം കൊണ്ട് ഉയർന്നു. തന്റെ അഭിനയ ജീവിതത്തിലെ മറ്റൊരു നാഴികക്കല്ലായിരിക്കും സണ്ടക്കോഴി2എന്ന് വിശാല് തന്നെ പറയുന്നുണ്ട്. രാജ് കിരണ്, നന്ദ പെരിയസാമി, ഹരിഷ് പേരടി, അപ്പാനി ശരത്, ഗഞ്ചാക്കറുപ്പ്, മാരിമുത്ത്, രവി മരിയ, ജോ മല്ലൂരി, തെന്നവന്, കബാലി വിശ്വനാഥ് എന്നിവരാണ് ചിത്രത്തിലെ മറ്റ് അഭിനേതാക്കൾ. ശക്തിവേലാണ് സണ്ടക്കോഴി2ക്യാമറ കൈകാര്യം ചെയ്തിരിക്കുന്നത്. വിശാല് ഫിലിം ഫാക്ടറിയുടെ ബാനറില് വിശാല് തന്നെയാണ് സണ്ടക്കോഴി2നിർമ്മിക്കുന്നത്. രമ്യാ മുവീസ് ഒക്ടോബര്18 ന് കേരളത്തില് പ്രദര്‍ശത്തിനെത്തിക്കുന്നു.\nRead more about: tamil movie surya vishal തമിഴ് സിനിമ സൂര്യ\nsurya cast sanda kozhi first part


ആന്‍റിജനെന്ന കള്ളക്കളി; ഇന്ത്യയിൽ 3.4 ദശലക്ഷം കോവിഡ് കേസുകൾ റിപ്പോർട്ട് ചെയ്യപ്പെട്ടിട്ടില്ല |\nTuesday, November 24, 2020 11:44 PM IST\nന്യൂഡൽഹി: കോവിഡ് കേസുകളുടെ യഥാർഥ കണക്കുകൾ മറച്ചുവയ്ക്കാൻ രണ്ട് വഴികളുണ്ട്. ആദ്യത്തേത്ത് കോവിഡ് പരിശോധനക‍ൾ കുറയ്ക്കുക എന്നതാണ്. എന്നാൽ കണക്കുകൾ മറച്ചുവയ്ക്കുന്നതായി വ്യക്തമായി മനസിലാക്കാൻ കഴിയാത്ത വഴിയാണ് രണ്ടാമത്തേത്. പിസിആർ പരിശോധനകൾ കുറച്ചുകൊണ്ട് ആന്‍റിജൻ ടെസ്റ്റുകളുടെ എണ്ണം വർധിപ്പിക്കുകയാണ് ഇതിനുള്ള മാർഗം.\nപിസ്ആർ പരിശോധന പോലെ ആന്‍റിജൻ പരിശോധനയിൽ കൃത്യമായി കോവിഡ് കണ്ടെത്താൻ കഴിയില്ല. ചില സംസ്ഥാനങ്ങൾ പങ്കുവയ്ക്കുന്ന പരിശോധനകളുടെ വിവരങ്ങളുടെ അടിസ്ഥാനത്തിൽ പിസിആർ പരിശോധനയിലെ പോസിറ്റിവിറ്റി റേറ്റ് ആന്‍റിജൻ പരിശോധനകളേക്കാൾ 2.5 മുതൽ 3.5 മടങ്ങ് വരെ കൂടുതലാണ്.\nകോവിഡിന്‍റെ തുടക്കത്തിൽ 100 ശതമാനവും പിസിആർ പരിശോധനകളായിരുന്നു. എന്നാൽ ഇന്ത്യയിലിപ്പോൾ ഇത് 60 ശതമാനത്തിൽ താഴെയാണ്. ആന്‍റിജൻ പരിശോധനകൾ ഇപ്പോൾ 5.5 കോടിയായി കുത്തനെ ഉയർന്നു. ഇത് മൊത്തം പരിശോധനകളുടെ കളുടെ 40 ശതമാനത്തിലധികം വരും.\nബിഹാർ, തെലുങ്കാന, ഗുജറാത്ത്, ഡൽഹി, ഉത്തർപ്രദേശ് എന്നീ സംസ്ഥാനങ്ങളിൽ ആകെ പരിശോധനയുടെ 50 ശതമാനത്തിൽ താഴെ പിസിആർ പരിശോധനകളാണ് നടക്കുന്നത്. തമിഴ്നാടും രാജസ്ഥാനുമാണ് ഇക്കാര്യത്തിൽ അഭിനന്ദമർഹിക്കുന്നത്. ഈ സംസ്ഥാനങ്ങളിൽ 100 ശതമാനവും പിസിആർ പരിശോധനയാണ്. ഉയർന്ന തോതിൽ ആന്‍റിജൻ പരിശോധന നടത്തുന്ന സംസ്ഥാനങ്ങളിൽ കൂടുതൽ പോസിറ്റീവ് കേസുകൾ കണ്ടെത്താനാവാത്തതും ഇതു മൂലമാണ്.\nഉയർന്ന തോതിൽ ആന്‍റിജൻ പരിശോധനയുള്ള സംസ്ഥാനങ്ങളിൽ നിരവധി പോസിറ്റീവ് കേസുകൾ കണ്ടെത്താനാവാതെ പോകാൻ സാധ്യതയുണ്ട്. അടുത്തിടെ നിയമസഭാ തെരഞ്ഞെടുപ്പ് നടന്ന ബിഹാറിൽ ഔദ്യോഗികമായി സർക്കാർ പുറത്തിവിടുന്ന കണക്കിനേക്കാൾ 132 ശതമാനം വരെ വലുതാണ് യഥാർഥ കണക്കുകൾ.\nആന്‍റിജൻ പരിശോധനകൾ വർധിച്ചതിനാൽ രാജ്യത്ത് 3.4 ദശലക്ഷം കോവിഡ് കേസുകൾ റിപ്പോർട്ട് ചെയ്തിട്ടില്ല. ഒരു സംസ്ഥാനത്ത് കോവിഡ് എത്ര മോശമായാണ് വ്യാപിച്ചതെന്നുള്ളത് ആന്‍റിജൻ പരിശോധനയുടെ വ്യാപ്തിയെ ആശ്രയിച്ചാണിരിക്കുന്നതെന്നും കണക്കുകൾ പറയുന്നു. ഏറ്റവും കൂടുതൽ കോവിഡ് കേസുകൾ റിപ്പോർട്ട് ചെയ്യപ്പെടാതെ പോകുന്നത് മഹാരാഷ്ട്രയിലും ഡൽഹിയിലുമാണ്. ഈ സംസ്ഥാനങ്ങളിൽ 10 ലക്ഷത്തിലധികം കോവിഡ് കേസുകൾ റിപ്പോർട്ട് ചെയ്യപ്പെട്ടിട്ടില്ലെന്ന് കണക്കുകൾ സൂചിപ്പിക്കുന്നു.\nപഞ്ചാബിനൊപ്പം ഏറ്റവും ഉത്തരവാദിത്തവും സത്യസന്ധവുമായി കോവിഡ് കേസുകൾ റിപ്പോർട്ട് ചെയ്യുന്ന സംസ്ഥാനങ്ങളാണ് തമിഴ്‌നാടും രാജസ്ഥാനും. ഈ സംസ്ഥാനങ്ങളിലെ കോവിഡ് കേസുകളുടെ എണ്ണം കൃത്യമായി രേഖപ്പെടുത്തി റിപ്പോർട്ട് ചെയ്യുന്നു. തമിഴ്‌നാട് കോവിഡ് പരിശോധനയുടെ കാര്യത്തിൽ ഇന്ത്യയിൽ ഒന്നാമതാണ്.\nഒരു കോടിയിലധികം പിസിആർ ടെസ്റ്റുകൾ നടത്തിയ ഒരേയൊരു സംസ്ഥാനം കൂടിയാണ് തമിഴ്നാട്. ഇവിടെ പതിനായിരം പേർക്ക് 1,400 പരിശോധനകളാണ് നടത്തിയത. പതിനായിരം പേർക്ക് 13,00 പിസിആർ ടെസ്റ്റുകൾ നടത്തിയ രണ്ടാമത്തെ മികച്ച സംസ്ഥാനമാണ് കർണാടക.\nഇന്ത്യയിലെ ഓരോ 10,000 പൗരന്മാരിലും 550 പേർക്ക് മാത്രമാണ് പി‌സി‌ആർ പരിശോധന നടത്തുന്നത്. ഇന്ത്യയുടെ കോവിഡ് പോസിറ്റിവിറ്റി നിരക്ക് സംബന്ധിച്ച ഔദ്യോഗിക കണക്കുകൾ തെറ്റിദ്ധരിപ്പിക്കുന്നതാണ്. യഥാർത്ഥ പോസിറ്റിവിറ്റി നിരക്ക് വളരെ കൂടുതലാണ്.


DigitalMalayali| വിരമിക്കല് പ്രഖ്യാപിച്ച് ശ്രീശാന്ത്; വരുംതലമുറയ്‌ക്കായി വഴിമാറുകയാണെന്ന് വ്യക്തമാക്കി താരം\nകൊച്ചി: മലയാളി ക്രിക്കറ്റ് താരം ശ്രീശാന്ത് വിരമിക്കല് പ്രഖ്യാപിച്ചു. എല്ലാവിധ ഫോര്‍മാറ്റുകളില് നിന്നും വിരമിക്കുകയാണെന്നും താരം ട്വിറ്ററിലൂടെ അറിയിച്ചു.\nഈ തീരുമാനം എന്‍റേത് മാത്രമാണ്. എനിക്ക് സന്തോഷം നല്‍കുന്ന തീരുമാനമല്ല ഇതെന്ന് അറിയാമെങ്കിലും, ജീവിതത്തിലെ ഈ സമയത്ത് സ്വീകരിക്കേണ്ട ശരിയായതും മാന്യവുമായ നടപടിയാണിതെന്ന് കരുതുന്നു -ശ്രീശാന്ത് പറഞ്ഞു.\n'അടുത്ത തലമുറയിലെ ക്രിക്കറ്റ് താരങ്ങള്‍ക്കായി ഞാന് എന്റെ ഫസ്റ്റ് ക്ലാസ് ക്രിക്കറ്റ് കരിയര് അവസാനിപ്പിക്കാന് തീരുമാനിക്കുന്നു' എന്ന് അദ്ദേഹം ട്വിറ്ററില് കുറിച്ചു. പുതിയ തലമുറയ്ക്ക് വേണ്ടി ഫസ്റ്റ്ക്ലാസ് കരിയര് അവസാനിപ്പിക്കുകയാണെന്നാണ് ശ്രീ ട്വീറ്റ് ചെയ്തത്. ഇന്ത്യയെ പ്രതിനിധീകരിക്കാന് സാധിച്ചത് അഭിമാനത്തോടെ കാണുന്നുവെന്നും ഏറെ വേദനയോടെയാണ് ഈ തീരുമാനമെടുക്കുന്നതെന്നും താരം കൂട്ടിച്ചേര്‍ത്തു.\nഇത്തവണ രഞ്ജി ട്രോഫിയില് കേരളത്തിനായി ആദ്യ മത്സരത്തില് കളിച്ച ശ്രീശാന്തിന് പിന്നീട് പരിശീലനത്തിനിടെ സംഭവിച്ച പരിക്ക് കാരണം ആശുപത്രിയില് ചികിത്സ തേടേണ്ടി വന്നിരുന്നു. 27 ടെസ്റ്റ് മത്സരങ്ങളില് നിന്ന് 87 വിക്കറ്റുകളും 53 ഏകദിനങ്ങളില് നിന്ന് 75 വിക്കറ്റുകളും ശ്രീശാന്ത് നേടിയിട്ടുണ്ട്.\nസ്ത്രീധനമായി കാര് കിട്ടിയില്ല; ഭാര്യയെ യുവാവ് ക്രിക്കറ്റ് ബാറ്റുകൊണ്ട് അടിച്ചുകൊന്ന് കെട്ടിത്തൂക്കി


കുട്ടികളിലെ വയറിളക്കത്തിന് പരിഹാരം | Effective Home Remedies To Treat Diarrhea In Children - Malayalam BoldSky\n» കുട്ടികളിലെ വയറിളക്കത്തിന് പരിഹാരം\nകുട്ടികളിലെ വയറിളക്കത്തിന് പരിഹാരം\nPublished: Monday, January 5, 2015, 15:40 [IST]\nനിങ്ങളുടെ കുട്ടിക്ക് ഇടയ്‌ക്കിടെ അതിസാരം പിടിപെടാറുണ്ടോ? ഇത് അവരെ വല്ലാതെ തകര്‍ത്തു കളയും. ഇതില് നിന്നും അവര്‍ക്ക് ആശ്വാസം നല്‍കാന് വീട്ടില് തന്നെ ചില പ്രതിവിധികള് നല്‍കാന് കഴിഞ്ഞാല് നല്ലാതായിരിക്കും ഇല്ലേ?\nഅതിസാരത്തില് നിന്നും കുട്ടികള്‍ക്ക് ആശ്വാസം നല്‍കാന് സഹായിക്കുന്ന ചില വീട്ടു മരുന്നുകളെ കുറിച്ചാണ് ഇവിടെ പറയുന്നത്. അവ എന്തെല്ലാമാണന്ന് നോക്കാം.\nഅതിസാരത്തിനുള്ള മികച്ച വീട്ടുമരുന്നുകളില് ഒന്നാണ് ഉലുവ. പശ ധാരാളം അടങ്ങിയിട്ടുള്ളതിനാല് ഇവ അതിസാരത്തിന് സ്വാഭാവികമായി പരിഹാരം നല്‍കും. അയഞ്ഞു പോകുന്ന മലം കട്ടിയാക്കി അസ്വസ്ഥത കുറയ്‌ക്കാന് ഉലുവ സഹായിക്കും.\nമികച്ച ഫലം ലഭിക്കുന്നതിന് ഒരു കപ്പ് തൈരില് ഒരു ടേബിള് സ്‌പൂണ് ഉലുവ ചേര്‍ത്ത് ദിവസം രണ്ടോ മൂന്നോ നേരം കഴിക്കുക.\nഇഞ്ചി ദഹനത്തിനും ദഹന സംവിധാനത്തിന്റെ ആരോഗ്യത്തിനും വളരെ മികച്ചതാണ്. അതിസാരം ഭേദമാക്കാന് ഇഞ്ചി വളരെ ഫലപ്രദമാണ്.അമിത രക്തസ്സമ്മര്‍ദ്ദം ഉള്ളവര് അതിസാരം ഭേദമാക്കാന് ഇഞ്ചി ഉപയോഗിക്കരുത്.\nആപ്പിള് സിഡര് വിനഗറിന് നിരവധി ആരോഗ്യ ഗുണങ്ങളുണ്ട്. ബാക്ടീരിയെ ചെറുക്കാനുള്ള ശേഷി ഉള്ളതിനാല് അതിസാരത്തിന് കാരണമാകുന്ന ബാക്ടീരിയകളെയും പ്രതിരോധിക്കും. ഇതിലടങ്ങിയിട്ടുള്ള പെക്ടിന് എന്ന രാസവസ്‌തു സംരക്ഷണ ആവരണത്തെപ്പോലെ പ്രവര്‍ത്തിക്കുകയും കുടലിന്റെ വലിച്ചിലിന് ആശ്വാസം നല്‍കുകയും ചെയ്യും.\nഅയഞ്ഞ മലത്തിന് കട്ടി നല്‍കാന് പഴം സഹായിക്കും. പഴത്തില് ആപ്പിള് സിഡര് വിനഗറിലേതു പോലെ പെക്ടിന് അടങ്ങിയിട്ടുണ്ട്. പെക്ടിന് സംരക്ഷണ ആവരണം നല്‍കുകയും കുടലിന്റെ വലച്ചില് കുറയ്‌ക്കുകയും കുടലിലെ അധിക ജലം ആഗിരണം ചെയ്യുകയും ചെയ്യും. അതിനാല് മലത്തിലെ ജലാംശം കുറയും. പഴത്തില് ധാരാളം പൊട്ടാസ്യം അടങ്ങിയിട്ടുള്ളതിനാല് ഇലക്ട്രൊളൈറ്റിനെ മാറ്റിവയ്‌ക്കാന് സഹായിക്കും.\nതൈരില് അന്നനാളത്തിന് ഗുണകരമായ സൗഹൃദബാക്ടീരിയകള് അടങ്ങിയിട്ടുണ്ട്. ഇത്തരം ബാക്ടീരിയകള് കുടലിന് ഒരു സംരക്ഷണ പാളി നല്‍കുകയും ലാക്ടിക് ആസിഡ് ഉത്‌പാദിപ്പിച്ച് മറ്റ് ബാക്ടീരിയകളില് നിന്നുണ്ടാകുന്ന വിഷാംശത്തെ പ്രതിരോധിക്കുകയും ചെയ്യും.\n6. വെളള അരി\nഅതിസാരത്തിന് മികച്ച പ്രതിവിധിയാണ് അന്നജം. ഉരുളക്കിഴങ്ങിന് പുറമെ വെള്ള അരിയിലും ധാരാളം അന്നജം അടങ്ങിയിട്ടുണ്ട്. ഇത് ദഹിക്കാനും വളരെ എളുപ്പമാണ്. അതിസാരമുള്ളപ്പോള് എരിവ് ചേര്‍ത്ത അരി കഴിക്കുന്നത് ചീത്തയാണ് . വെള്ള അരി അതിസാരം കുറയ്‌ക്കാന് സഹായിക്കും. തുടക്കത്തില് അല്‍പം കഴിച്ച് സാവധാനം അളവ് കൂട്ടുക.\nഅന്നജം അടങ്ങിയ ആഹാരങ്ങള് അതിസാരം ഭേദമാക്കാന് നല്ലതാണ്. അന്നജത്തെ കുറിച്ച് ചിന്തിക്കുമ്പോള് ആദ്യം ഓര്‍മ്മ വരിക ഉരുളക്കിഴങ്ങാണ്. അതു കൊണ്ട് ഉരുളക്കിഴങ്ങ് അതിസാരത്തിന് വളരെ മികച്ച പ്രതിവിധിയാണ്. ഉരുളക്കിഴങ്ങ് വെറുതെ വേവിച്ച് കഴിക്കുന്നത് വയറിന് ആശ്വാസം നല്‍കും. എന്നാല് ഫ്രഞ്ച് ഫ്രൈസ് പോലെ പൊരിച്ചും എരിവുള്ള കറികളാക്കിയും ഇവ കഴിക്കുന്നത് സ്ഥിതി മോശമാക്കും. അതിസാരം ഭേദമാക്കുന്നതിന് അന്നജം ആവശ്യമാണ്.എന്നാല്, അധികം എണ്ണയും എരിവും ഇല്ലാതെ വേണം ഇത് കഴിക്കാന്.\nതേങ്ങാ വെള്ളം, കഞ്ഞി വെള്ളം, പഴച്ചാറുകള്, പച്ചക്കറി നീരുകള് എന്നിവ കുടിക്കുന്നതും ആശ്വാസം നല്‍കും. അന്നജം ധാരാളം അടങ്ങിയിട്ടുള്ള പാനീയങ്ങളെല്ലാം അതിസാരം ഭേദമാക്കാന് സഹായിക്കും.\nEffective Home Remedies To Treat Diarrhea In Children\nThe following post talks about ten simple home remedies which can give your childasurprisingly huge relief from diarrhoea. Want to check out what those are? Then read on!
\nStory first published: Monday, January 5, 2015, 15:40 [IST]\nJan 5, 2015 ലെ വാര്‍ത്തകള്


150 കിലോ മീറ്റര് കാട്ടിലൂടെ സഞ്ചരിച്ച് പരീക്ഷ എഴുതാനെത്തി, ശ്രീദേവി വിജയം അറിഞ്ഞത് മാതൃഭൂമിയിലൂടെ | tribal girl travel 150 k.m through the forest for attend her SSLC exam who get fullaplus\n150 കിലോ മീറ്റര് കാട്ടിലൂടെ സഞ്ചരിച്ച് പരീക്ഷ എഴുതാനെത്തി, ശ്രീദേവി വിജയം അറിഞ്ഞത് മാതൃഭൂമിയിലൂടെ\nJul 6, 2020, 10:18 AM IST\nഎസ്.എസ്.എല്.സി. അവസാന പരീക്ഷയെഴുതാന് 150 കിലോമീറ്റര് കാട്ടിലൂടെ നടന്നും വാഹനത്തിലുമായെത്തിയ ശ്രീദേവിയുടെ കഥ 'മാതൃഭൂമി' പ്രസിദ്ധീകരിച്ചിരുന്നു. ഫുള് എ പ്‌ളസ് നേടിയ വിവരം ഊരില് കഴിയുന്ന ശ്രീദേവിയെ അറിയിക്കാനാവാത്തതും വാര്‍ത്തയായിരുന്നു. ഒടുവില് ആ വിവരം ശ്രീദേവിയെ അറിയിക്കാനും മാതൃഭൂമി വഴിയൊരുക്കി.\nശ്രീദേവിക്ക് അച്ഛന് ചെല്ലമുത്തു മധുരം നല്‍കുന്നു\nആകാംക്ഷാപൂര്‍വം കാത്തിരുന്ന അധ്യാപകരുടെ ഫോണിലേക്ക് ഞായറാഴ്ച രാവിലെ ഏഴു മണിയോടെ ശ്രീദേവിയുടെ വിളിയെത്തി. അപ്പോഴേക്കും മാതൃഭൂമി വാര്‍ത്തയിലൂടെ 'അവളറിയാ വിജയകഥ' ലോകം അറിഞ്ഞിരുന്നു. അദ്ഭുതവിജയത്തിന് അടിത്തറ പാകിയ അധ്യാപകരുമായി അവള് സന്തോഷം പങ്കിട്ടു, ചാരിതാര്‍ഥ്യത്തോടെ.\nഎസ്.എസ്.എല്.സി. അവസാന പരീക്ഷയെഴുതാന് 150 കിലോ മീറ്റര് കാട്ടിലൂടെ നടന്നും വാഹനത്തിലുമായെത്തിയ ശ്രീദേവിയുടെ കഥ 'മാതൃഭൂമി' പ്രസിദ്ധീകരിച്ചിരുന്നു. ഫുള് എ പ്ലസ് നേടിയ വിവരം ഊരില് കഴിയുന്ന ശ്രീദേവിയെ അറിയിക്കാനാവാത്തതും വാര്‍ത്തയായിരുന്നു. ഒടുവില് ആ വിവരം ശ്രീദേവിയെ അറിയിക്കാനും മാതൃഭൂമി വഴിയൊരുക്കി.\n''ടീച്ചറേ ശരിക്കും ഫുള് എ പ്ലസ് ആണോ. അച്ഛന് പറഞ്ഞെങ്കിലും എനിക്ക് വിശ്വാസം പോരാ'' - സിനി ടീച്ചറോട് ശ്രീദേവി ചോദിച്ചു. അച്ഛന്റെ ചെറിയ മൊബൈല് ഫോണിന് ജീവന്‍വെക്കാന് ആനത്താരകള് കടന്ന് കുറെ ദൂരം വരണമായിരുന്നു അവള്‍ക്ക്. റേഞ്ചില്ലാത്തതിനാല് മറ്റ് അധ്യാപകര്‍ക്കുള്ള വിളികള് പലതും മുഴുമിപ്പിക്കാനായില്ല. വിളിച്ചിട്ട് കിട്ടിയില്ല എന്ന് അധ്യാപകരും പറയുന്നു.\nശനിയാഴ്ച രാത്രി ഏറെ വൈകിയാണ് എല്ലാ വിഷയത്തിനും എ പ്ലസ് കിട്ടിയ വിവരം അച്ഛന് ചെല്ലമുത്തു ശ്രീദേവിയെ അറിയിച്ചത്. ജോലിക്ക് പോയി മടങ്ങുന്ന വഴി ബന്ധുവില്‍നിന്നാണ് വിവരം കിട്ടിയത്. മാതൃഭൂമിയില്‍നിന്നാണ് വിവരം ബന്ധുക്കളറിഞ്ഞത്.\nചാലക്കുടി നായരങ്ങാടി മോഡല് റസിഡന്‍ഷ്യല് സ്‌കൂളിലെ വിദ്യാര്‍ഥിനിയാണ് ശ്രീദേവി. പഠനത്തില് മാത്രമല്ല കായികരംഗത്തും ഭാവിവാഗ്ദാനമാണ് ശ്രീദേവിയെന്ന് അധ്യാപകര് സാക്ഷ്യപ്പെടുത്തുന്നു. സയന്‍സ് വിഷയമെടുത്ത് അതേ സ്‌കൂളില് പഠനം തുടരാനാണ് ശ്രീദേവിയുടെ ആഗ്രഹം.\nContent highlights: tribal girl travel 150 k.m through the forest for attend her SSLC exam who get fullaplus\nTribal girl get full A-plus


Janmabhumi| കേരളം പുതു ചരിത്രമെഴുതി; പണിമുടക്ക് ദിനം കെഎസ്ആര്‍ടിസിലെ 60ശതമാനം ബസുകളും നിരത്തിലിറക്കി ബിഎംഎസ്; ആശ്രയമായത് പതിനായിരക്കണക്കിന് യാത്രികര്‍ക്ക്\nകേരളം പുതു ചരിത്രമെഴുതി; പണിമുടക്ക് ദിനം കെഎസ്ആര്‍ടിസി‍ലെ 60ശതമാനം ബസുകളും നിരത്തിലിറക്കി ബിഎംഎസ്; ആശ്രയമായത് പതിനായിരക്കണക്കിന് യാത്രികര്‍ക്ക്\nMarch 02, 2021, 07:04 p.m.\n24 മണിക്കൂര് വാഹനപണിമുടക്കില് ബിഎംഎസ് യൂണിയന് പങ്കെടുക്കാതിരുന്നതോടെയാണ് ചരിത്രത്തിലാദ്യമായി കെ.എസ്.ആര്.ടി.സി ബസുകള് നിരത്തില് ഇറങ്ങിയത്. ആശുപത്രിയാത്രക്കാര്, ദിവസവേതന തൊഴിലാളികള് ഉള്‍പ്പെടെയുള്ള പതിനായിരക്കണക്കിന് ആള്‍ക്കാര്‍ക്കാണ് ബിഎംഎസിന്റെ ഇടപെടല് അനുഗ്രഹമായത്.\nതിരുവനന്തപുരം: കൊറോണയെ തുടര്‍ന്നുള്ള സാമ്പത്തിക പ്രതിസന്ധി തരണം ചെയ്യുന്നതിനിടെ പ്രഖ്യാപിച്ച വാഹനപണിമുടക്ക് തള്ളി കെ.എസ്.ആര്.ടി.സി. ഇന്ധന വില വര്‍ധനവില് പ്രതിഷേധിച്ചാണ് എല്‍ഡിഎഫ-യുഡിഎഫ് സംഘടനകളുടെ നേതൃത്വത്തില് സംസ്ഥാനത്ത് വാഹന പണിമുടക്ക് നടത്തിയത്.\nകൊറോണയുടെ പശ്ചാത്തലത്തില് 2800 ഷെഡ്യൂളുകളാണ് കെ.എസ്.ആര്.ടി.സി നിലവില് ഓപ്പറേറ്റ് ചെയ്യുന്നത്. ഇതില് 1844 ഷെഡ്യൂളുകളും ഇന്നു ഓപ്പറേറ്റ് ചെയ്തു. 60 ശതമാനം സര്‍വീസുകള് ഇന്ന് ഓപ്പറേറ്റ് ചെയ്യാനായെന്നും പണിമുടക്ക് ദിനത്തിന്റെ റെക്കോര്‍ഡാണിതെന്നും കെ.എസ്.ആര്.ടി.സി മാനേജ്‌മെന്റ് പറയുന്നു. ദീര്‍ഘദൂര സര്‍വീസുകള് അടക്കം ഓപ്പറേറ്റ് ചെയ്തവയില്‍പ്പെടും. വടക്കന് ജില്ലകളിലും തെക്കന് ജില്ലകളിലുമാണ് കെഎസ്ആര്‍ടിസി ഏറ്റവുംകൂടുതല് സര്‍വീസ് ഓപ്പറേറ്റ് ചെയ്തത്.\nബസുകള് പണിമുടക്ക് പ്രമാണിച്ച് സര്‍വീസ് നടത്തില്ലെന്ന് ഇന്നലെ രാത്രി തന്നെ കെ.എസ്.ആര്.ടി.സിയിലെ എല്‍ഡിഎഫ്, യുഡിഎഫ് തൊഴിലാളി യൂണിയനുകള് അറിയിച്ചിരുന്നു. എന്നാല്, ജനങ്ങളെ വലച്ചുകൊണ്ടുള്ള പണിമുടങ്കില് പങ്കെടുക്കില്ലെന്ന നിലപാടാണ് ബിഎംഎസ് സ്വീകരിച്ചത്. ഇന്നു രാവിലെ തന്നെ ബിഎംഎസ് യൂണിയനുകളില് അംഗങ്ങളായ ജീവനക്കാര് എല്ലാ ഡിപ്പോകളില് എത്തുകയും ബസ് സര്‍വീസുകള് ഓപ്പറേറ്റ് ചെയ്യാന് തയാറാവുകയുമായിരുന്നു.\nഇതോടെ ഒരു പാര്‍ട്ടിയുടെ ഭാഗമല്ലാതിരുന്ന തൊഴിലാളികളും ബിഎംഎസിനൊപ്പം ചേര്‍ന്ന് തൊഴില് ചെയ്യാന് തയാറായി. ചില ഡിപ്പോകളില് എല്‍ഡിഎഫ് യുഡിഎഫ് യൂണിതനുകള് ഉയര്‍ത്തിയ പ്രതിഷേധം തള്ളിയാണ് ബിഎംഎസ് ഇന്നു നിരത്തുകളില് കെ.എസ്.ആര്.ടി.സി ബസുകള് ഇറക്കിയത്. ഓട്ടോ, ടാക്‌സി എന്നിവയെല്ലാം പണിമുടക്കില് പങ്കെടുക്കുന്ന സാഹചര്യത്തില് കെ.എസ്.ആര്.ടിസി നിരത്തില് ഇറങ്ങിയത് പതിനായിരക്കണക്കിന് പേര്‍ക്കാണ് ഉപകാരപ്പെട്ടത്. കേരളത്തില് പുതിയ മാറ്റത്തിന് തുടക്കം കുറിച്ച ബിഎംഎസ് യൂണിയനെ യാത്രക്കാരും കെഎസ്ആര്‍ടിസിയിലെ തൊഴിലാളികളും അഭിനന്ദിച്ചു.\nഇലക്ഷന് അര്‍ജന്റ് പതിച്ച വാഹനങ്ങളിൽ മത്സ്യവ്യാപരം; ദുരൂഹത ഉയരുന്നു, പരാതി നൽകിയിട്ടും നടപടി എടുക്കാതെ പോലീസ്\nഇരു ചക്ര വാഹനത്തിന് പിറകില് കാറിടിച്ചു; പ്രചരണ വാഹനം നിര്‍ത്തി ദമ്പതികളെ ആശുപത്രിയിലെത്തിച്ച് കൃഷ്ണകുമാര്\nശിവന്‍കുട്ടിയുടെ വാഹനപ്രചരണ ജാഥക്കിടെ സിപിഎം പ്രവര്‍ത്തകയായ യുവതിക്ക് ക്രൂരമര്‍ദ്ദനം; പരാതി നല്‍കാനെത്തിയപ്പോള് പോലീസ് സ്‌റ്റേഷനില് കുഴഞ്ഞുവീണു\nകാസർകോട്ട് പോലീസ് വാഹനത്തിന് നേരെ അജ്ഞാത സംഘത്തിന്റെ വെടിവെപ്പ്, നാട്ടുകാരെയും തോക്ക് ചൂണ്ടി ഭീഷണിപ്പെടുത്തി\nരാജസ്ഥാനിൽ സൈനിക വാഹനം മറിഞ്ഞു; മൂന്ന് സൈനികർക്ക് വീരമൃത്യു, അഞ്ച് പേർക്ക് ഗുരുതര പരിക്ക്\nകേരളത്തിന്റെ വികസന മുരടിപ്പ് മാറ്റി വ്യവസായ പുനരുജ്ജീവനത്തിനുള്ള സത്വര നടപടി സ്വീകരിക്കണം: ബി.എം.എസ്


ട്രാക്ടറിൽ 'റിവേഴ്സ് ഗിയറിൽ' ഡൽഹിയിലെത്തി പഞ്ചാബിലെ ഒരു കർഷകൻ | Punjab Farmer Reaches Delhi on Tractor in Reverse Gear to Participate in Rally on Republic Day – News18 Malayalam\nട്രാക്ടർ പിന്നോട്ടോടിച്ചാണ് പഞ്ചാബിൽനിന്ന് ഡൽഹിയിലേക്ക് ഇയാൾ എത്തിയത്. റിവേഴ്സ് ഗിയറിൽ ട്രാക്ടർ ഓടിച്ചു വരുന്ന വീഡിയോ ഇതിനോടകം സോഷ്യൽ മീഡിയയിൽ വൈറലായി കഴിഞ്ഞു.\ntractor reverse gear\nറിപ്പബ്ലിക് ദിനത്തിൽ ട്രാക്ടർ റാലി നടത്താനുള്ള തീരുമാനത്തിൽ മുന്നോട്ടു പോകുകയാണ് കർഷകർ. പ്രധാനമായും പഞ്ചാബ്, ഹരിയാന, ഉത്തർപ്രദേശ് എന്നിവിടങ്ങളിൽ നിന്നുള്ളവർ, റിപ്പബ്ലിക് ദിനത്തിൽ രാജ്യതലസ്ഥാനത്ത് വൻ ട്രാക്ടർ റാലിയിൽ അണിചേരുമെന്നാണ് കർഷക സംഘടനാ നേതാക്കൾ പറയുന്നത്. അതിനിടെ പഞ്ചാബിൽനിന്നുള്ള ഒരു കർഷകൻ റിവേഴ്സ് ഗിയറിൽ ട്രാക്ടറിൽ ഡൽഹിയിൽ എത്തിയതാണ് സോഷ്യൽ മീഡിയയിൽ വൈറലാകുന്നത്. ട്രാക്ടർ പിന്നോട്ടോടിച്ചാണ് പഞ്ചാബിൽനിന്ന് ഡൽഹിയിലേക്ക് ഇയാൾ എത്തിയത്. റിവേഴ്സ് ഗിയറിൽ ട്രാക്ടർ ഓടിച്ചു വരുന്ന വീഡിയോ ഇതിനോടകം സോഷ്യൽ മീഡിയയിൽ വൈറലായി കഴിഞ്ഞു. മൂന്ന് കാർഷിക നിയമങ്ങൾ റദ്ദാക്കണമെന്നും താങ്ങുവിലയ്ക്ക് നിയമപരമായ ഗ്യാരണ്ടി നൽകണമെന്നും ആവശ്യപ്പെട്ടാണ് പഞ്ചാബ്, ഹരിയാന, പശ്ചിമ ഉത്തർപ്രദേശ് എന്നിവിടങ്ങളിൽ നിന്നുള്ള ആയിരക്കണക്കിന് കർഷകർ കഴിഞ്ഞ നവംബർ 28 മുതൽ ഡൽഹിയിലെ പല അതിർത്തി സ്ഥലങ്ങളിൽ തമ്പടിച്ചിട്ടുള്ളത്.\nYou May Also Like- 'മാറിടത്തിൽ പിടിക്കുന്നതെല്ലാം പോക്സോപ്രകാരം ലൈംഗികാതിക്രമമാകില്ല'; ബോംബെ ഹൈക്കോടതി\nFirst published: January 24, 2021, 19:27 IST\nAgriculture billFarm billfarmers protestകർഷക പ്രതിഷേധംകാർഷിക നിയമം


Malayalam UK | sainsbury Archives - Malayalam UK\nടച്ച് ഫ്രീ പാക്കേജ് ചെയ്ത ഇറച്ചി വിപണിയിലിറക്കാനൊരുങ്ങി സെയിന്‍സ്ബറീസ്; പുതിയ പാക്കിംഗ് ഇറച്ചി സ്പര്‍ശിക്കാതെ പാചകത്തിന് സഹായിക്കും 0\nസെയിന്‍സ്ബറീസ് 1000ത്തോളം ഉല്‍പന്നങ്ങളുടെ വില കുറച്ചു; പച്ചക്കറികള്, മീറ്റ്, റെഡി മീല്‍സ്, പാസ്ത തുടങ്ങിയ നിത്യോപയോഗ സാധനങ്ങളുടെ വിലയില് സാരമായ കുറവ്; സൂപ്പര്‍മാര്‍ക്കറ്റ് വിലയുദ്ധത്തിന് വീണ്ടും തുടക്കം 0\nലണ്ടന്: സൂപ്പര്‍മാര്‍ക്കറ്റ് ഭീമനായ സെയിന്‍സ്ബറി ആയിരത്തോളം ഉല്‍പന്നങ്ങളുടെ വില കുറച്ചു. മീറ്റ്, പച്ചക്കറികള്, റെഡി മീല്‍സ്, പാസ്ത, ധാന്യങ്ങള്, കോസ്‌മെറ്റിക് ഉല്‍പന്നങ്ങള് മുതലായവയുടെ വിലയില്‍കാര്യമായ കുറവ് വരുത്തിയിട്ടുണ്ട്. നിത്യോപയോഗ സാധനങ്ങള്‍ക്കുള്‍പ്പെടെ വിലക്കുറവ് വരുത്തിയതോടെ മറ്റ് സൂപ്പര്‍മാര്‍ക്കറ്റുകളും വില താഴ്ത്താന് നിര്‍ബന്ധിതരാകും. പുതിയൊരു സൂപ്പര്‍മാര്‍ക്കറ്റ് വില യുദ്ധത്തിനാണ് ഇതോടെ തുടക്കമായിരിക്കുന്നത്. ഈ മാറ്റമനുസരിച്ച് മറ്റ് സൂപ്പര്‍മാര്‍ക്കറ്റുകളേക്കാള് വീക്ക്‌ലി ഫാമിലി ഷോപ്പിംഗില്5പൗണ്ട് വരെ ലാഭിക്കാന് ഉപഭോക്താക്കള്‍ക്ക് കഴിയുമെന്ന് സെയിന്‍ബറി കണക്കാക്കുന്നു.\nശമ്പളത്തിലെ അസമത്വം; വനിതാ ജീവനക്കാര്‍ക്ക് നഷ്ടപരിഹാരമായി ടെസ്‌കോ നല്‍കേണ്ടി വരുന്നത്4ബില്യന് പൗണ്ട്; ആസ്ദയിലും സെയിന്‍സ്ബറിയിലും സമാന നടപടി 0


സ്വാര്‍ത്ഥം: ഒരു സെവന്‍ത് ഡേ കൃമികടി\nവെള്ളിയാഴ്ചകളിലെ SSLC പരീക്ഷകള് ശനിയാഴ്ചത്തേക്കു മാറ്റിയ സര്‍ക്കാര് നീക്കത്തിനെതിരെ സെവന്‍ത് ഡേ അഡ്‌വന്റിസ്റ്റ് മത വിശ്വാസികളായ നാലു വിദ്യാര്‍ത്ഥികളുടെ അപ്പീലിന് കേരള ഹൈക്കോടതിയുടെ മനോഹര പരിഹാരം. ഈ മതവിശ്വാസികളുടെ ആരാധന ശനിയാഴ്ചയായതിനാല് ഈ നാലു കുട്ടികള്‍ക്ക് ശനിയാഴ്ച വൈകുന്നേരം6മണിക്ക് ശേഷം പരീക്ഷ നടത്താനാണ് ഹൈക്കോടതി വിധി.\nബാലിശമായ സര്‍ക്കാര് തീരുമാനങ്ങളുടെയും അര്‍ത്ഥശൂന്യമായ കോടതിവിധികളുടെയും പരമ്പരയിലെ അവസാനത്തേത്.\nപരീക്ഷകളുടെ വിശ്വാസ്യത ഉറപ്പു വരുത്താന് ചോദ്യപ്പേപ്പറുകള് ബാങ്കുകള് വഴിയും ട്രഷറി വഴിയും വിതരണം ചെയ്യാനുള്ള പദ്ധതിയുടെ ഭാഗമായാണ് SSLC പരീക്ഷകള് ഉച്ചതിരിഞ്ഞ് നടത്താന് തീരുമാനമായത്. ഇത് വെള്ളിയാഴ്ചകളിലെ ജു‌മ്‌അ നമസ്കാരത്തിനെത്താന് മുസ്ലിം വിദ്യാര്‍ത്ഥികള്‍ക്ക് ബുദ്ധിമുട്ടുണ്ടാക്കും എന്ന കാരണത്താലാണ് വെള്ളിയാഴ്ചത്തെ പരീക്ഷകള് ശനിയാഴ്ചത്തേക്കു മാറ്റാന് സര്‍ക്കാര് തീരുമാനിച്ചത്.\nമുസ്ലിം ലീഗ് വിദ്യാഭ്യാസ വകുപ്പ് നോക്കിനടത്തിയപ്പോള് പോലും ഉണ്ടാകാത്ത ഈ തീരുമാനം  മത പ്രീണനത്തിന്റെ ഭാഗം തന്നെയാവണം - ഇതായിരുന്നു പ്രശ്നങ്ങളുടെ തുടക്കം.\nശനിയാഴ്ച മാത്രം ദൈവത്തെ ആരാധിക്കുന്ന വിശ്വാസികള് 40 കൊല്ലം പഴക്കമുള്ള ഒരു വിധിയുമായാണ് കോടതിയിലെത്തിയത്. തങ്ങള്‍ക്കും ജൂതന്മാര്‍ക്കും ശനിയാഴ്ച ആറു മണിക്കു മുന്‍പ് ദൈവാരാധനയൊഴിച്ച് മറ്റൊന്നും പാടില്ലെന്ന് അന്ന് കോത്താഴത്തെ ഒരു കോടതി വിധിച്ചിട്ടുണ്ടത്രേ.\nകോടതി പിന്നെ അധികം ആലോചിച്ചില്ല. ദാ കിടക്കുന്നു അപ്പീലിന്റെ തീര്‍പ്പ്. ഈ നാലുകുട്ടികള് ശനിയാഴ്ച ആറിനുശേഷം പരീക്ഷയെഴുതും. എങ്ങനെ നടത്തും? ആരു നടത്തും? ഉച്ചക്കു കഴിഞ്ഞ പരീക്ഷയുടെ ചോദ്യപ്പേപ്പര് വെച്ച് ഈ കുട്ടികള് ആറുമണിക്ക് ശേഷം എഴുതുന്ന പരീക്ഷയുടെ വിശ്വാസ്യത? കോടതിക്കതൊന്നും അറിയണ്ട. വിധി പറയുക മാത്രമാണല്ലോ കോടതിയുടെ കര്‍ത്തവ്യം. നടപ്പിലാക്കേണ്ടത് സര്‍ക്കാരാണല്ലോ! സാമൂഹ്യപ്രതിബദ്ധതയില്ലാത്ത കോടതിവിധികള്‍ക്ക് മറ്റൊരുദാഹരണം.\nമതസ്വാതന്ത്ര്യമുള്ള രാജ്യത്ത് നാളെ പുതിയൊരു മതം തുടങ്ങി, അതിന്റെ ആരാധന സമയം തിങ്കളാഴ്ച രാവിലെ മുതല് രാത്രി വരെയാണെന്നു പ്രഖ്യാപിച്ചാല് ആര്‍ക്കും ഇത്തരം കോടതിവിധികള് സമ്പാദിക്കാം എന്നു ചുരുക്കും. ഈ വിധി ചൂണ്ടിക്കാണിച്ച് ഇനി ഇത്തരം എത്ര അപ്പീലുകള് വരാനിരിക്കുന്നു.\nകോടതി വിധിക്കെതിരെ മേല്‍പ്പറഞ്ഞ കാരണങ്ങള് കാണിച്ച് അപ്പീല് പോകുമെന്ന് സര്‍ക്കാര്. ഇനി ഈ അപ്പീലിന്റെ വിധി വന്നിട്ട് നാള പരീക്ഷ നടത്താനാവില്ലല്ലോ. അതിനാല് നാളത്തെ പരീക്ഷ കോടതി പറഞ്ഞതുപോലെ. നാലര ലക്ഷം വിദ്യാര്‍ത്ഥികള്‍ക്ക് ഉച്ചക്ക് രണ്ടിന്; നാലു പേര്‍ക്ക് വൈകിട്ട് ആറിന്. പക്ഷേ, പരീക്ഷയുടെ വിശ്വാസ്യത ഉറപ്പുവരുത്താന് ഈ നാലുപേരും ഉച്ചക്ക് രണ്ടിനു തന്നെ സ്കൂളില് എത്തിയിരിക്കണം എന്ന് മന്ത്രി. അത് അന്യായമാണെന്നു പറയാന് വയ്യ.\nഅങ്ങനെയെങ്കില് ഇവര് സ്കൂളില് വന്നിരുന്നാണോ നാളെ ദൈവത്തെ ആരാധിക്കാന് പോകുന്നത്? കുട്ടികള്‍ക്കൊപ്പം അമ്മയും അച്ഛനും പള്ളീലച്ചനുമൊക്കെ ആരാധിക്കാന് സ്കൂളിലെത്തുമോ എന്തോ ? ആറു മണിക്ക് പരീക്ഷയുള്ളപ്പോള് കുട്ടികള് സ്കൂളിലിരുന്ന് പഠിക്കുമോ അതോ ദൈവത്തെ ആരാധിക്കുമോ?\nപ്രിയ സെവന്‍ത് ഡേ ഭക്തന്മാരെ, അപ്പീലിനു പോയപ്പോള് ഇങ്ങനെയൊരു തീരുമാനമുണ്ടാകുമെന്ന് തീരെ പ്രതീക്ഷിച്ചിരുന്നില്ല അല്ലെ? ഇതിപ്പോള് പുലിവാലു പിടിച്ചപോലെ ആയിപ്പോയല്ലോ! ഇതിനൊക്കെ കൃമികടി എന്നല്ലാതെ എന്താ പറയുക? സാരമില്ല, ഭക്തി അതിരുകടന്ന് അതു ചിലപ്പോള് വിവേകത്തെ ഇല്ലാതാക്കുമെന്ന് മനസ്സിലാക്കാന് ഇങ്ങനെ ചില പാഠങ്ങള് നല്ലതാണ്.\nPosted by ജിം at Friday, March 14, 2008


Prime Jyothi: "കമ്പ്യൂട്ടർ ഡെസ്കിലെ കേബിൾ ഒന്ന് ഒതുക്കവാനായി കുറ…" - സൗത്ത് ഇന്ത്യയിലെ ആദ്യത്തെ മാസ്റ്റഡോൺ കമ്മ്യൂണിറ്റി!\nകമ്പ്യൂട്ടർ ഡെസ്കിലെ കേബിൾ ഒന്ന് ഒതുക്കവാനായി കുറച്ച് വെൽക്രോ, ബൈൻഡർ ക്ലിപ് എന്നിവ കൊണ്ട് ഇന്നലെ ഒരു ശ്രമം നടത്തി. വലിയ കേടുപാടില്ലാതെ തീർത്തിട്ട് സിസ്റ്റം കണക്റ്റ് ചെയ്തപ്പോൾ എംസിബി ചെറുതായി ട്രിപ്പായി. അതു റീസെറ്റ് ചെയ്തിട്ടു സിസ്റ്റം ബൂട്ട് ചെയ്തപ്പോൾ ഡിസ്പ്ളേ ഇല്ല. സിസ്റ്റത്തിൽ നിന്നും കേബിൾ ഡിസ്കണക്റ്റ് ചെയ്താൽ നോ സിഗനൽ എന്ന് സ്ക്രീനിൽ കാണാം. കേബിൾ കണക്റ്റ് ചെയ്താൽ ലൈറ്റ് പോകും. മദർബോർഡിലെ ഗ്രാഫിക്സ് അടിച്ചു പോയിക്കാണും എന്നു തോന്നി.\nAug 11, 2020, 17:36 · · 1 ·0· 1\nAug 11, 2020, 17:37\nഫോണിൽ നിന്ന് സിസ്റ്റം പിങ്ങാവുന്നുണ്ട്. എസ് എസ് എച് ചെയ്യാൻ നോക്കിയപ്പോൾ കണക്ഷൻ റെഫ്യൂസ്ഡ്. എസ് എസ് എച് ഡി ഓടുന്നില്ല. ഹാർഡ് ഡിസ്ക് മാറ്റിയ സമയത്ത് എനേബിൾ ചെയ്തില്ലായിരുന്നു. പിന്നീടു ചെയ്യാം എന്നു കരുതി അന്നു വിട്ടതായിരുന്നു. ctl+alt+f3 അടിച്ചു വിർച്വൽ ടെർമിനലിലേക്ക് പോയി. ലോഗിൻ ഐഡി & പാസ്‌വേഡ് കൊടുത്തു. ഒന്നു രണ്ട് ls അടിച്ചുനോക്കിയപ്പോൾ ഡിസ്കിന്റെ എല്ലീഡി മിന്നുന്നുണ്ട്.\nAug 11, 2020, 17:38\nപിന്നെ അവിടിരുന്നുകൊണ്ട് എസ് എസ് എചും എക്സ് ആർഡിപിയും എനേബിൾ ചെയ്തു. കമാന്റ് നമുക്ക് കാണാൻ പറ്റിയില്ലെങ്കിലും കമ്പ്യൂട്ടറിനു കിട്ടിയാൽ പോരേ.\nലാപ്ടോപ്പിൽ നിന്ന് ആർഡിപി വഴി പിസിയിലേക്ക് ലോഗിൻ ചെയ്തു. അതു പയറുപോലെ ഓടുന്നുണ്ട്. മോണിറ്റർ ലാപ്‌ടോപ്പുമായി കണക്റ്റാൻ വേണ്ടി എച്ഡിഎംഐ അഡാപ്റ്റർ മോണിറ്റർ കേബിളിൽ കണക്റ്റ് ചെയ്തപ്പോൾ മോണിറ്ററിന്റെ ലൈറ്റ് പോകുന്നു. സമാധാനം, മോണിറ്ററിന്റെ പ്രശ്നമാണ്.\nപണ്ട് അതിലെ കുറേ കപ്പാസിറ്ററുകൾ അടിച്ചു പോയി പ്രശ്നമായതാണ്. ഇന്നു കപ്പാസിറ്ററുകൾ മാറ്റിയെങ്കിലും പ്രശ്നം സോൾവായിട്ടില്ല. പുതിയ മോണിറ്റർ ഒരെണ്ണം ഓർഡർ ചെയ്തു.\nഗുണപാഠം : സിസ്റ്റം സെറ്റപ്പ് ചെയ്യുമ്പോൾ ആദ്യം എസ് എസ് എച് എനേബിൾ ചെയ്യണം.


emalayalee.com - മറീനയും നജീബും മനസുതുറന്നു; സഭ നിശബ്ദമായി\nലോക കേരള സഭയിലെ ഒരംഗത്തെ പ്രസംഗിക്കാന് സ്പീക്കര് പി.ശ്രീരാമകൃഷ്ണന് ക്ഷണിച്ചപ്പോള് പറഞ്ഞത് ഈ സഭയിലെ ഏറ്റവും സവിശേഷമായ ഒരു സാന്നിദ്ധ്യമാണ് ഇനി സംസാരിക്കുന്നത് എന്നാണ്. സദസ് ഒന്നടങ്കം പോഡിയത്തിലേക്ക് കണ്ണുനട്ടു. കൂപ്പുകൈകളുമായി മൈക്കിനു മുന്നിലേക്ക് ആടുജീവിതത്തിലെ നജീബ് എത്തിയപ്പോള് അദ്ദേഹത്തിന്റെ വാക്കുകള്‍ക്കായി സഭ കാതുകൂര്‍പ്പിച്ചു. ഏതാനും മിനിറ്റുകള് നീണ്ട ഈ സഭയിലെ ഏറ്റും ഹ്രസ്വമായ പ്രസംഗം. പക്ഷേ ഈ സഭയില് ഏറ്റവും കൂടുതല് കൈയടി ലഭിച്ചതും ആ പ്രസംഗത്തിനുതന്നെ.\nലോക കേരളസഭയില് തന്നെപ്പോലെ ഒരാള്‍ക്ക് അംഗമാകാന് കഴിഞ്ഞത് അവശത അനുഭവിക്കുന്ന പതിനായിരങ്ങള്‍ക്ക് നല്‍കുന്ന ആശ്വാസവും പ്രതീക്ഷയും വളരെ വലുതാണ് എന്ന് നജീബ് പറഞ്ഞപ്പോള് ഉയര്‍ന്ന നിലയ്ക്കാത്ത കരഘോഷം ഈ സഭയുടെ പൊതുവികാരം പ്രതിഫലിപ്പിക്കുന്നതായി. ഇറാക്കിലെ ഭീകരരുടെ പിടിയില് നിന്ന് രക്ഷപെട്ട് നാട്ടിലെത്തിയ നഴ്‌സ് മറീന സഭയില് സംസാരിച്ചപ്പോഴും അംഗങ്ങള് ശ്രദ്ധയോടെ കേട്ടിരുന്നു. നഴ്‌സുമാര് തൊഴിലിടങ്ങളില് നേരിടുന്ന ബുദ്ധിമുട്ടുകള് വിവരിച്ച അവര് ഇതിനുപരിഹാരം തേടാന് സഭയുടെ പിന്തുണ അഭ്യര്‍ഥിച്ചു.\nവിദേശ രാജ്യങ്ങളിലെ ഏംബസി ഉദ്യോഗസ്ഥര് അറുമാസം കൂടുന്‌പോഴെങ്കിലും നഴ്‌സുമാരുടെ പ്രശ്‌നങ്ങള് മനസിലാക്കാന് സമയം കണ്ടെത്തണം എന്നും മെറീന പറഞ്ഞു. കേരളത്തെ വെഡിംഗ് ഡെസ്റ്റിനേഷന് ആക്കി ടൂറിസത്തിന്റെ ഭാഗമാക്കണം, സഭയിലെ സ്ത്രീ പ്രാതിനിധ്യം കൂട്ടണം, മുംബൈ യൂണിവേഴ്‌സിറ്റിയില് മലയാളം ചെയര് തുടങ്ങണം, പ്രവാസികളുടെ പുനരധിവാസ പദ്ധതികളോട് മുഖം തിരിക്കുന്ന ബാങ്കുകളുടെ പ്രവണത തടയണം തുടങ്ങിയ വിവിധ വിഷയങ്ങളും സഭയില് ഉന്നയിക്കപ്പെട്ടു.


പൃഥ്വിയുടെ ഇംഗ്ലീഷ് കഠിനപദപ്രയോഗങ്ങളില് കിളി പോയി മഞ്ജു വാര്യരും; സംഭവം വെളിപ്പെടുത്തി പൃഥ്വിരാജ്\nലൂസിഫറിന്റെ ലൊക്കേഷനില് വിവേക് ഒബ്‌റോയും മഞ്ജുവും ഒന്നിച്ചുള്ള സീനിനിടെയായിരുന്നു സംഭവം\n14 Feb, 2019 at 09:19 AM\nപൃഥ്വിരാജിന്‍റെ ഇംഗ്ലീഷ് കഠിനപദപ്രയോഗങ്ങള് എന്നും സോഷ്യല് മീഡിയയില് ചര്‍ച്ചാ വിഷയമാവാറുണ്ട്. എന്നാല് അതുമൂലം സ്വയം ചമ്മിയ കഥ വെളിപ്പെടുത്തിയിരിക്കുകയാണ് പൃഥ്വിരാജ്. ലൂസിഫറിന്റെ ലൊക്കേഷനിലായിരുന്നു സംഭവം. ഒരു വാരികയുമായുള്ള അഭിമുഖത്തിലായിരുന്നു പൃഥ്വിയുടെ വെളിപ്പെടുത്തല്.\nചിത്രത്തിലെ നായികയായ മഞ്ജുവാണ് പൃഥ്വിയുടെ ഇംഗ്ലീഷ് കേട്ട് പകച്ചുപോയത്. ലൂസിഫറിന്റെ ലൊക്കേഷനില് വിവേക് ഒബ്‌റോയും മഞ്ജുവും ഒന്നിച്ചുള്ള സീനിനിടെയായിരുന്നു സംഭവം. അതിനെ കുറിച്ച് പൃഥ്വി പറയുന്നത് ഇങ്ങനെയാണ്.\n“വിവേക് ഡയലോഗ് പറയുമ്പോള് മഞ്ജുവിന്റെ മുഖത്ത് ഞാന് ഉദ്ദേശിച്ച് റിയാക്ഷനല്ല വന്നത്. ഞാന് പറഞ്ഞു, ‘കുറച്ചു കൂടി Incredulousness (പെട്ടന്ന് വിശ്വാസം വരാത്ത) ആണ് പ്രകടിപ്പിക്കേണ്ടത്’. മഞ്ജു തലയാട്ടി.\nഞാന് മോണിട്ടറിനു മുന്നിലെത്തി റീ ടേക്ക് പറഞ്ഞു. പക്ഷേ മഞ്ജു വീണ്ടും ഇട്ടത് പഴയ റിയാക്ഷന് തന്നെ. കട്ട് പറഞ്ഞയുടന് മഞ്ജു അടുത്തെത്തി ചോദിച്ചു.‘ രാജു നേരത്തെ പറഞ്ഞില്ലേ.. അതെന്താ …’ സെറ്റില് കൂട്ടച്ചിരി. ചമ്മിയത് ഞാനാണ്. ഷൂട്ടിങ് തീരും വരെ ‘ഇന്‍ക്രഡുലെസ്‌നെസ്’ അവിടത്തെ ചിരി വിഷയമായിരുന്നു”. പൃഥ്വി പറഞ്ഞു.


കനലായി എരിയണം... കൊടും ചതിയുടെ രാത്രി :: Janmabhumi Daily\nകനലായി എരിയണം... കൊടും ചതിയുടെ രാത്രി\nMonday 22 April 2019 7:37 am IST\nകേരളത്തില് നിന്നുള്ളവരെ ശബരിമലയില് എത്തിക്കാനാകാതെ വന്നതോടെയാണ് തമിഴ്നാട്ടില് നിന്നുള്ള യുവതികളെ എത്തിക്കാന് സര്‍ക്കാര് തിരക്കഥ തയാറാക്കിയത്. ശബരിമലയില് എത്തുമെന്ന് നേരത്തേ പ്രഖ്യാപിച്ച തമിഴ്നാട് മനീതി സഘത്തെ കൂട്ടുപിടിച്ചു. സര്‍ക്കാരും സിപിഎമ്മും പൂര്‍ണ പിന്തുണ നല്‍കി. ഡിസംബര് 22 ന് മധുരയില് നിന്ന് പതിനൊന്നംഗ മനീതി സംഘം യാത്ര തിരിക്കുമ്പോള് മുതല് പിണറായി പോലീസ് സുരക്ഷയൊരുക്കി.\nമണ്ഡലകാല ആംരംഭം മുതല് യുവതികളെ ശബരിമലയില് എത്തിക്കാന് സര്‍ക്കാര് തന്നെ പരിശ്രമിച്ചുകൊണ്ടിരുന്നു. എന്നാല് പമ്പയിലും നിലയ്ക്കലും പത്തനംതിട്ടയിലേക്കുള്ള വഴികളിലുമെല്ലാം ഭക്തര് പ്രതിരോധം സൃഷ്ടിച്ചതിനാല് സര്‍ക്കാര് നീക്കം പരാജയപ്പെട്ടുകൊണ്ടിരുന്നു. രാപകലില്ലാതെ അവര് ശബരിമലയ്ക്ക് കാവല് നില്‍ക്കുകയായിരുന്നു. എല്ലാ ദിവസവും രാത്രിയില് നാമജപവുമായി അവര് ശബരീശ സന്നിധിയില് അയ്യന്റെ ദാസരായി കണ്ണിമ ചിമ്മാതെ കാവലിരുന്നു. മണ്ഡലവിളക്ക് തീരുന്നത് വരെ പൂങ്കാവനം പരിപാവനമായി കാത്തു.\nകേരളത്തില് നിന്നുള്ളവരെ ശബരിമലയില് എത്തിക്കാനാകാതെ വന്നതോടെയാണ് തമിഴ്നാട്ടില് നിന്നുള്ള യുവതികളെ എത്തിക്കാന് സര്‍ക്കാര് തിരക്കഥ തയാറാക്കിയത്. ശബരിമലയില് എത്തുമെന്ന് നേരത്തേ പ്രഖ്യാപിച്ച തമിഴ്നാട് മനീതി സഘത്തെ കൂട്ടുപിടിച്ചു. സര്‍ക്കാരും സിപിഎമ്മും പൂര്‍ണ പിന്തുണ നല്‍കി. ഡിസംബര് 22 ന് മധുരയില് നിന്ന് പതിനൊന്നംഗ മനീതി സംഘം യാത്ര തിരിക്കുമ്പോള് മുതല് പിണറായി പോലീസ് സുരക്ഷയൊരുക്കി. കേന്ദ്രമന്ത്രി പൊന്‍രാധാകൃഷ്ണന്റെ വാഹനം പോലും തടഞ്ഞ പോലീസ് മനീതികളുടെ വാഹനത്തിന് സല്യൂട്ട് നല്‍കി സ്വീകരിച്ചു. നിലയ്ക്കലെ ബാരിക്കേഡുകള് മനീതിക്കുമുന്നില് മലര്‍ക്കെ തുറന്നു. പമ്പയില് വച്ച് പോലീസ് സംഘം യുദ്ധത്തിന് സമാനമായ സുരക്ഷ ഒരുക്കി. പമ്പ ഗണപതി ക്ഷേത്രത്തില് കെട്ടുനിറയ്ക്കാന് ശ്രമിച്ചപ്പോള് മേല്‍ശാന്തി ഉള്‍പ്പെടെയുള്ളവര് പ്രതിരോധം സൃഷ്ടിച്ചു. തുടര്‍ന്ന് സ്വന്തമായി കെട്ടുനിറച്ച് മലകയറാന് ഒരുങ്ങി സര്‍ക്കാര് ഭക്തരെന്ന് വിശേഷിപ്പിച്ചവര്. കൈയില്‍ക്കിട്ടിയവയും വാരിക്കെട്ടി ഇരുമുടിയാക്കി ആയിരുന്നു മലകയറാന് ഒരുക്കിയത്\nഭക്തര് പ്രതിഷേധ മലതീര്‍ത്തു. മലയാളികള്‍ക്കൊപ്പം മറ്റു സംസ്ഥാനത്തു നിന്നുള്ള ഭക്തരും അണിനിരന്നു. ദേശ വ്യത്യാസമില്ലാതെ അയ്യപ്പഭക്തര് ശരണം വിളികളുമായി മുന്നോട്ട് നീങ്ങി. ഗത്യന്തരമില്ലാതെ പിണറായിയുടെ പോലീസും മനീതി സംഘവും പമ്പയില് നിന് തോറ്റോടി. മാവോയിസ്റ്റ് ബന്ധമുള്ള അമ്മിണിയും പദ്ധതി ഉപേക്ഷിച്ച് മടങ്ങി. മനീതികളെയും കൊണ്ട് പോലീസ് പോയിടത്തെല്ലാം ഭക്തര് നാമജപവുമായി എത്തി. അവിടെയെല്ലാം പോലീസ് അക്രമം അഴിച്ചുവിട്ടു.\nഡിസംബര് 24 ന് വീണ്ടും ആചാരലംഘനത്തിന് സര്‍ക്കാര് ശ്രമം നടത്തി. തീവ്ര ഇടത് മാവോയിസ്റ്റ് ബന്ധമുള്ള ബിന്ദുവും കനകദുര്‍ഗ്ഗയും മലകയറാന് എത്തി. പോലീസ് യൂണിഫോമില്ലാതെ ഒരുക്കിയ കനത്തസുരക്ഷയിലായിരുന്നു മലകയറ്റം. ഡിവൈഎസ്പിയുടെ കീഴില് കനത്ത സുരക്ഷ പോലീസ് ഒരുക്കിയിരുന്നു. കണ്ടാല് പുരുഷന്മാരെന്ന് തോന്നുന്ന വിധത്തിലാണ് ഇരുവരും മല കയറിത്തുടങ്ങിയത്. എന്നാല് നീലമലയില് വച്ച് ഭക്തസംഘം ഇവരെ തിരച്ചറിഞ്ഞതോടെ കുട്ടികള് അടക്കമുള്ളവര് പ്രതിരോധം സൃഷ്ടിച്ചു. ഉടനെ പോലീസ് സംഘം പാഞ്ഞെത്തി. കുട്ടികളും അമ്മമാരും നിലവിളിച്ചുകൊണ്ട അപേക്ഷിച്ചിട്ടും പോലീസ് ചെവിക്കൊണ്ടില്ല. നിലവിളിക്കുന്ന അമ്മമാരേയും കുട്ടികളെയും തള്ളിമാറ്റി. ഷീല്‍ഡിനുള്ള ഇടിയില് ഭക്തര്‍ക്ക് പിടിച്ച് നില്‍ക്കാനായില്ല. ചന്ദ്രാനന്ദന് റോഡിന്റെ പകുതി വരെ എത്തിച്ചു. അപ്പോഴേക്കും മറ്റു സംസ്ഥാനങ്ങളില് നിന്നുള്ള ഭക്തരും പ്രതിരോധം സൃഷ്ടിച്ചു. ശരണം വിളികള് വാനോളം ഉയര്‍ന്നു. ഒടുവില് പോലീസ് ഇരുവരെയും കൊണ്ട് തിരിച്ചു മലയിറങ്ങി.\nജനുവരി മൂന്നിന് പുലര്‍ച്ചെ നെഞ്ചുതകര്‍ന്നാണ് ഓരോ വിശ്വാസിയും ആ വാര്‍ത്തകേട്ടത്. കോടിക്കണക്കിന് അയ്യപ്പഭക്തരെയും വിശ്വാസികളെയും വഞ്ചിച്ച് പിണറായി സര്‍ക്കാര് ബിന്ദുവിനെയും കനകദുര്‍ഗ്ഗയെയും സന്നിധാനത്ത് ഒളിപ്പിച്ചുകടത്തി. ശത്രുരാജ്യത്തോട് എന്ന തരത്തിലാണ് പോലീസ് വിശ്വാസ സമൂഹത്തോടു പെരുമാറിയത്.\nആദ്യ തവണ വന്ന് തിരിച്ചിറങ്ങിയ ശേഷം ബിന്ദുവും കനകദുര്‍ഗ്ഗയും പോലീസ് സംരക്ഷണണയില് ആയിരുന്നു. ഇരുവര്‍ക്കും രഹസ്യ സങ്കേതത്തില് പോലീസിലെ ഉന്നത ഉദ്യോഗസ്ഥര് പരിശീലനം നല്‍കി. ഏഴ്ദിവസം പോലീസ് വിശദമായ പദ്ധതി തയാറാക്കി. അതിനുശേഷം തിരക്ക് കുറഞ്ഞ സമയമായ പുലര്‍ച്ചെ ഗണപതി ഹോമം നടക്കുന്ന സമയം തെരഞ്ഞെടുത്തു. തലേദിവസം മുതല് പദ്ധതിനടപ്പിലാക്കാന് പ്രത്യേക പോലീസ് സംഘം എത്തിയിരുന്നു. പോലീസിലെ ഉന്നതര്‍മാത്രം അറിഞ്ഞുകൊണ്ടുള്ള പദ്ധതി നടപ്പിലാക്കിയത് പോലീസ് അസോസിയേഷനിലെ കണ്ണൂര് ലോബി ആയിരുന്നു.\nപുരുഷ വേഷത്തില് ഇരുവരെയും പമ്പയില് എത്തിച്ചു. പമ്പയില് ആരെയോ പന്നികുത്തി പറഞ്ഞ് സന്നിധാനത്തുള്ള വനംവകുപ്പിന്റെ ആംബുലന്‍സ് വിളിച്ചു വരുത്തി. അതില് കയറ്റി ഇരുവരെയും ചരല്‍മേട് എത്തിച്ചു. തിരക്കും വെളിച്ചവും കുറവായതിനാല് ആരും പെട്ടെന്ന് തിരിച്ചറിഞ്ഞില്ല. സംശയം തോന്നി ചോദിച്ചവരോട് ട്രാന്‍സ്ജന്‍ഡേഴ്‌സ് എന്ന് പറഞ്ഞു. ചന്ദ്രാനന്ദന് റോഡ് വഴി അരവണ പ്ലാന്റിന് സമീപത്ത് ഭസ്മക്കുളത്തിന് അടുത്തുള്ള ഗേറ്റിന് സമീപം എത്തിച്ചു. അതു വഴി വടക്കേ നടയിലേക്കുള്ള സ്റ്റാഫ് ഗേറ്റിലേക്കും.\nസന്നിധാനത്തെ പോലീസിനോട് ഐജിയുടെ അതിഥികള് എന്ന് പറഞ്ഞു. വടക്കേ നടവഴി ബലിപ്പുരയ്ക്ക് ഉള്ളിലൂടെ വിശ്വാസികളുടെ നെഞ്ചില് ചവുട്ടി ശ്രീകോവിലിലെ ഏറ്റവും പിന്നിലെ ക്യൂവിലെത്തി. വിശ്വാസികള് എന്ന് സര്‍ക്കാര് വിശേഷിപ്പിച്ച ഇവര് അയ്യപ്പനെ തൊഴുതത് പോലും ഇല്ല .നിമിഷ നേരം കൊണ്ട് ഭസ്മക്കുളത്തിലേക്ക് ഇറങ്ങുന്ന ഗേറ്റ് വഴി പുറത്തേക്ക് കടന്നു. ഇതെല്ലാം ഒപ്പം ഉണ്ടായിരുന്ന പോലീസുകാര് മൊബൈലില് പകര്‍ത്തി പ്രചരിപ്പിച്ചു. ആ ദൃശ്യങ്ങളിലെ സംഭാഷണങ്ങള് തെളിവ് ശേഖരിക്കുക എന്ന സര്‍ക്കാര് ഗൂഢാലോചന പുറത്തു കൊണ്ടുവന്നു. വിശ്വാസ വിരുദ്ധ സര്‍ക്കാരും മുഖ്യമന്ത്രിയും അവര്‍ക്ക് ചൂട്ടു പിടിക്കുന്ന മാധ്യമങ്ങളും ചരിത്ര നിമിഷം എന്ന് വിശേഷിപ്പിച്ചു.\nസംഭവം മുഖ്യമന്ത്രി സ്ഥിരീകരിച്ചതോടെ അയ്യപ്പഭക്തരെ കണ്ണീരിലാഴ്ത്തികൊണ്ട് നെയ്യഭിഷേകം നിര്‍ത്തിവച്ച് അയ്യന്റെ ശ്രീകോവില് അടച്ചു. ശുദ്ധികലശം നടത്തി. അയ്യപ്പഭക്തരുടെ കണ്ണീരിലായിരുന്നു ശുദ്ധികലശം.\nആ ശുദ്ധി കലശത്തിന് നേതൃത്വം നല്‍കിയ തന്ത്രിയെ പരസ്യ വിചാരണയും തെരുവില് അസഭ്യവര്‍ഷവും നടത്തി വിശ്വാസ വഞ്ചക ഇടത് സര്‍ക്കാര്. അമ്മമാരും വിശ്വാസികളും നാമജപങ്ങളുമായി തെരുവില് ഇറങ്ങി. ശബരിമല കര്‍മ്മസമിതിയുടെ നേതൃത്വത്തില് നടന്ന ഹര്‍ത്താലിനിടെ അയ്യപ്പഭക്തനെ സിപിഎം എറിഞ്ഞു കൊന്നു. ആയിരക്കണക്കിന് ഭക്തരുടെ പേരില് കേസെടുത്തു. പോലീസുകാര് വീടുകള് കയറി ഇറങ്ങി അയ്യപ്പഭക്തരെ വലിച്ചിഴച്ച് ജയിലിലടച്ചു. ബിന്ദുവിനും കനക ദുര്‍ഗയ്ക്കും ആര്‍പ്പോ ആര്‍ത്തവം നടത്താന് വരെ മുഖ്യമന്ത്രി ഒത്താശ നല്‍കി. ഇതെല്ലാം മനസ്സില് കനലായി എരിയണം.\nകൊടും വനത്തില് കുരിശ്


യുദ്ധമുഖത്തെ ഇന്ത്യയുടെ അഭിമാന നായകൻ; അഭിനന്ദൻ വർധമാന് വീരചക്ര നൽകി ആദരിച്ചു – Media Mangalam\nയുദ്ധമുഖത്തെ ഇന്ത്യയുടെ അഭിമാന നായകൻ; അഭിനന്ദൻ വർധമാന് വീരചക്ര നൽകി ആദരിച്ചു\nന്യൂഡൽഹി: ബാലാകോട്ട് വ്യോമാക്രമണത്തിൽ ഇന്ത്യയ്‌ക്ക് വേണ്ടി പോരാടിയ ഗ്രൂപ്പ് ക്യാപ്റ്റൻ അഭിനന്ദൻ വർദ്ധമാൻ വീർ ചക്ര പുരസ്‌കാരം ഏറ്റുവാങ്ങി. യുദ്ധകാലത്തെ സേവനങ്ങൾക്ക് സൈനികർക്ക് നൽകുന്ന മൂന്നാമത്തെ പരമോന്നത ഇന്ത്യൻ സൈനിക ബഹുമതിയാണ് വീരചക്ര. രാഷ്‌ട്രപതി രാംനാഥ് കോവിന്ദാണ് മെഡൽ കൈമാറിയത്.\nപുൽവാമ ഭീകരാക്രമങ്ങൾക്ക് പിന്നാലെ 2019 ഫെബ്രുവരിയിൽ ഇന്ത്യൻ സേന നടത്തിയ വ്യോമാക്രമണത്തിൽ പാകിസ്താന്റെ എഫ്-16 യുദ്ധവിമാനം അഭിനന്ദൻ വർദ്ധമാൻ വെടിവെച്ച് ഇട്ടിരുന്നു. ഇതിന് പിന്നാലെ അദ്ദേഹത്തിന്റെ വിമാനം പാക് സൈന്യം വെടിവെച്ചിട്ടെങ്കിലും, അദ്ദേഹം പാരച്യൂട്ടിൽ താഴേക്ക് ചാടി. പാക് അധീന കശ്മീരിൽ വീണ അഭിനന്ദനെ പാക് സൈന്യം പിടികൂടി തടവിൽ വയ്‌ക്കുകയായിരുന്നു. മിഗ്-21 യുദ്ധവിമാനത്തിലാണ് അഭിനന്ദൻ പാക് സേനയെ പ്രതിരോധിച്ചത്. ഇന്ത്യ നടത്തിയ ശക്തമായ ഇടപെടലിലൂടെയാണ് അഭിനന്ദനെ പാകിസ്താൻ വിട്ടയച്ചത്.\nതിരികെ എത്തിയ ശേഷം അഭിനന്ദൻ വർധമാന് ഗ്രൂപ്പ് ക്യാപ്റ്റനായി വ്യോമസേന സ്ഥാനക്കയറ്റം നൽകുകയും ചെയ്തു. ശ്രീനഗർ കേന്ദ്രമായുള്ള യൂണിറ്റ് 51 സ്‌ക്വാഡ്രന്റെ ഭാഗമായിരുന്നു അഭിനന്ദൻ വർദ്ധമാൻ. പുൽവാമ ഭീകരാക്രമണത്തിന് തിരിച്ചടിയായാണ് ഫെബ്രുവരി 26ന് വ്യോമസനേ ബാലാകോട്ട് ഭീകരകേന്ദ്രങ്ങളിൽ ബോംബ് ഇട്ടത്. ഇതിന് പിന്നാലെയാണ് ഫെബ്രുവരി 27ന് നിയന്ത്രണരേഖ മറികടന്ന് ആക്രമിക്കാനെത്തിയ പാക് വിമാനങ്ങളെ ഇന്ത്യ ശക്തമായി പ്രതിരോധിച്ചു.\nഇന്ത്യൻ അതിർത്തി ലംഘിച്ച പാക്‌സിതാന്റെ അമേരിക്കൻ നിർമ്മിത എഫ്-16 യുദ്ധവിമാനം മിഗ്-21 ബൈസൺ ജെറ്റ് നിയന്ത്രിച്ചിരുന്ന അഭിനന്ദനാണ് വെടിവച്ച് ഇട്ടത്. ഇതിന് പിന്നാലെയാണ് അഭിനന്ദൻ വർദ്ധമാൻ നിയന്ത്രിച്ചിരുന്ന മിഗ്-21 ബൈസൺ ജെറ്റ് മിസൈൽ ആക്രമണത്തിൽ തകർന്നത്.\nabhinandan varthaman india പുൽവാമ ഭീകരാക്രമങ്ങൾ വീരചക്ര\nജനുവരി ഒന്നുമുതൽ രാജ്യത്ത് തുണിത്തരങ്ങൾക്കും ചെരുപ്പുകൾക്കും വില കൂടും; ജിഎസ്ടി നിരക്ക് ഉയർത്തി വിജ്ഞാപനം പുറത്തിറങ്ങി\nസ്ത്രീകൾ ടിവി സീരിയലുകളിൽ അഭിനയിക്കാൻ പാടില്ല; വനിതാ മാധ്യമപ്രവർത്തകരും സ്ത്രീ അവതാരകരും നിർബന്ധമായും മുഖം മറയ്ക്കണമെന്നും നിർദ്ദേശം; പുതിയ മാർഗ്ഗനിർദ്ദേശങ്ങൾ പുറത്തിറക്കി താലിബാൻ ഭരണകൂടം


അടങ്ങ്, ചന്ദ്രയാൻ ഒന്നങ്ങെത്തിക്കോട്ടെ! | Editorial Column | Newspaper Editorials | Malayala Manorama | Manorama Online\nകെ. ടോണി ജോസ് August 03, 2019 12:52 AM IST\nചന്ദ്രയാൻ2അയച്ച ഭൂമിയുടെ ചിത്രങ്ങൾ എന്ന പേരിൽ സമൂഹമാധ്യമങ്ങളിൽ പ്രചരിക്കുന്ന ചിത്രം.\nനമ്മുടെ ചന്ദ്രയാൻ2ഇപ്പോൾ ഭൂമിയുടെ ഭ്രമണപഥത്തിൽ കറങ്ങുന്നു. അടുത്തഘട്ടത്തിൽ ചന്ദ്രന്റെ ഭ്രമണപഥത്തിലേക്കു മാറും. ഒടുവിൽ, ചന്ദ്രനിലിറങ്ങും. ചന്ദ്രയാൻ പാതിവഴിയിലാണെങ്കിലും അതേക്കുറിച്ചുള്ള വ്യാജവാ‍ർത്തകൾ ഭൂമിയിൽ സഞ്ചരിച്ചു കൊണ്ടേയിരിക്കുന്നു. ചന്ദ്രയാൻ2അയച്ച ഭൂമിയുടെ ചിത്രങ്ങൾ എന്ന പേരിൽ പല പല ചിത്രങ്ങളാണ് വാട്സാപ്പിലടക്കം ദിനംപ്രതി വന്നുവീണുകൊണ്ടിരിക്കുന്നത്. ഒന്നു പോലും യഥാർഥമല്ല. ചന്ദ്രയാൻ2ഇതുവരെ ഭൂമിയുടെ ചിത്രങ്ങൾ അയച്ചതായി വിവരമില്ല. ഇനി അഥവാ അയച്ചിട്ടുണ്ടെങ്കിൽത്തന്നെ അതിലൊരെണ്ണം പോലും ഐഎസ്ആർഒ പുറത്തുവിട്ടിട്ടുമില്ല.\nഅപ്പോൾ പിന്നെ, പ്രചരിക്കുന്ന ചിത്രങ്ങളോ? ഇന്റർനെറ്റിൽ വെറുതെ ഒന്നു സെർച് ചെയ്തു നോക്കിയാൽ നമ്മുടെ ഫോണിൽ വന്ന ഓരോ ചിത്രത്തിന്റെയും യാഥാർഥ്യം വ്യക്തമാകും. ചിലത്, ഇല്ലസ്ട്രേഷനുകളാണ്, ചിലതു വരച്ചുണ്ടാക്കിയ പോസ്റ്ററുകളാണ്, ചിലത് അമേരിക്കൻ ബഹിരാകാശ ഏജൻസിയായ നാസ മുൻപു പുറത്തുവിട്ടവയാണ്. ഇനി ആരെങ്കിലും ഈ ചിത്രങ്ങൾ ഫോർവേഡ് ചെയ്തു തരുമ്പോൾ അവരോടു പറയാൻ മടിക്കേണ്ട – അല്ല, ഞങ്ങളുടെ ചന്ദ്രയാനെടുക്കുന്ന പടങ്ങൾ ഇങ്ങനെയല്ല!\nഇല്ലാത്ത ലക്ഷം അക്കൗണ്ടിൽ വരില്ല\nകഴിഞ്ഞയാഴ്ച കുറെ ദിവസം മൂന്നാറിലെ പോസ്റ്റ് ഓഫിസ് ജനസമുദ്രമായിരുന്നു. 50 രൂപ മുടക്കി ഇന്ത്യ പോസ്റ്റ് ഓഫിസ് പേയ്മെന്റ്സ് ബാങ്ക് അക്കൗണ്ട് തുടങ്ങിയാൽ കേന്ദ്രസർക്കാർ ഒരു ലക്ഷം രൂപ അക്കൗണ്ടിൽ നിക്ഷേപിക്കുമെന്ന വാ‍ർത്തയറിഞ്ഞ് ജനങ്ങൾ വന്നുകൊണ്ടേയിരുന്നു. എവിടെനിന്നാണ് ഈ ഒരു ലക്ഷം രൂപയുടെ ‘വ്യാജൻ’ ഇറങ്ങിയതെന്ന് ഒരുപിടിയുമില്ല.\nആരോ തുടക്കമിട്ട നുണക്കഥ കറങ്ങിക്കറങ്ങി തോട്ടം തൊഴിലാളികൾക്കിടയിൽ പാട്ടാവുകയായിരുന്നു. വ്യാജൻ ഇങ്ങനെ കറങ്ങുന്നതിനിടെ ഒരു ലക്ഷം എന്നത് ചിലയിടങ്ങളിൽ 15 ലക്ഷം രൂപ വരെയായി. അതോടെ ആളുകളുടെ എണ്ണവും കൂടി! ആളുകളെ കാര്യം പറഞ്ഞു മനസ്സിലാക്കാൻ അധികൃതർ പാടുപെട്ടുവെന്നാണ് മൂന്നാറിൽനിന്നുള്ള റിപ്പോർട്ട്!\nആദായനികുതി റിട്ടേണുകൾ സമർപ്പിക്കേണ്ട സമയമാണല്ലോ ഇത്. ഈ സമയം നോക്കി എസ്എംഎസ് ആയും വാട്സാപ്പിലുമൊക്കെ പ്രചരിക്കുന്ന വ്യാജസന്ദേശമാണ് ഇതോടൊപ്പമുള്ളത്. ‘താങ്കൾക്ക് ഇൻകം ടാക്സ് റീഫണ്ട് തുക അനുവദിച്ചിട്ടുണ്ട്. ഈ അക്കൗണ്ടിലേക്ക് പണം ഉടൻ നിക്ഷേപിക്കും. ഇതല്ല താങ്കളുടെ അക്കൗണ്ട് എങ്കിൽ ഉടൻ ശരിയായ അക്കൗണ്ട് നമ്പർ ഇവിടെ ചേർക്കൂ’ എന്ന മട്ടിലായിരിക്കും സന്ദേശം.\nഒപ്പമുള്ള ലിങ്കിൽ പോയി സ്വന്തം ബാങ്ക് അക്കൗണ്ട് നമ്പറും മറ്റു ശരിയായ വിവരങ്ങളുമൊക്കെ കൊടുത്താൽ, റീഫണ്ട് കിട്ടില്ല എന്ന കാര്യത്തിൽ സംശയമേ വേണ്ട. പകരം, അതിലുള്ളത് കൂൾ കൂളായി തട്ടിക്കൊണ്ടുപോവുകയും ചെയ്യും. ഇത്തരം സന്ദേശങ്ങൾ കയ്യോടെ ഡിലീറ്റ് ചെയ്തു കളയുക. ഇതിനു സമാനമായ പലതരം ബാങ്കിങ് തട്ടിപ്പു മെസേജുകൾ എല്ലാ കാലത്തും വരാറുണ്ട്. ഒരുകാര്യം ഓർക്കുക: നമുക്ക് ആരും പണം വെറുതെ തരാൻ പോകുന്നില്ല. നമുക്കു കിട്ടേണ്ട പണം മാത്രമേ കിട്ടൂ. അതുകൊണ്ട് ഇത്തരം വ്യാജസന്ദേശങ്ങളുടെ പിന്നാലെ പോയി പണി വാങ്ങരുത്.\nഅത് അർജന്റീനയിലെ പക്ഷി\nകൊല്ലം ചടയമംഗലത്തെ ജടായുപ്പാറയിൽ ജടായു പക്ഷി എത്തി എന്ന കുറിപ്പോടെ ഒരു വിഡിയോ കേരളത്തിൽ വ്യാപകമായി പ്രചരിക്കുന്നുണ്ട്. ചടയമംഗലത്ത് ജടായുവിന്റെ കൂറ്റൻ ശിൽപവും അതിനോടുചേർന്ന് എർത്ത് സെന്ററുമൊക്കെ ഉണ്ടെന്നുള്ളതു സത്യമാണ്. പക്ഷേ, അവിടെ നമ്മൾ വായിച്ചറിഞ്ഞിട്ടുള്ള ജടായു എന്ന പക്ഷി വന്നുവെന്നതു സത്യമല്ല.\nപ്രചരിക്കുന്ന വിഡിയോ അർജന്റീനയിൽ നിന്നുള്ളതാണ്. അതും 2014ലേത്. വിഡിയോയിലെ പക്ഷിയാകട്ടെ, കോൻഡോർ എന്നു പേരുള്ള കഴുകനാണ്. ലോകത്തെ ഏറ്റവും വലിയ പറക്കുന്ന പക്ഷികളിലൊന്നാണിത്.


'തീവ്രവാദികള്‍ക്ക് ഓശാന പാടുന്ന തെണ്ടികളാണ് മുസ്‌ലിങ്ങള്'; പി.സി ജോര്‍ജിന്റെ വിവാദ ഫോണ് സംഭാഷണം പുറത്ത് - Muhimmath\n'തീവ്രവാദികള്‍ക്ക് ഓശാന പാടുന്ന തെണ്ടികളാണ് മുസ്‌ലിങ്ങള്'; പി.സി ജോര്‍ജിന്റെ വിവാദ ഫോണ് സംഭാഷണം പുറത്ത്\nകോഴിക്കോട്: തീവ്രവാദികള്‍ക്ക് ഓശാന പാടുന്ന തെണ്ടികളാണ് മുസ്‌ലിങ്ങളെന്ന് പി.സി ജോര്‍ജ് പറഞ്ഞതായി റിപ്പോര്‍ട്ട്.\nഒരു ടെലിഫോണ് സംഭാഷണത്തിനിടയിലായിരുന്നു പി.സി ജോര്‍ജിന്റെതായി പുറത്തുവന്ന പരാമര്‍ശം. ഓസ്‌ട്രേലിയയില് നിന്നാണെന്ന് പറഞ്ഞുകൊണ്ട് വിളിക്കുന്ന ഒരു വ്യക്തിയും പി.സി ജോര്‍ജിന്റെ ശബ്ദവുമാണ് ടെലിഫോണ് സംഭാഷണത്തിലുള്ളത്.\n'പൂഞ്ഞാര് എം.എല്.എ കേശവന് നായര് ആണോ എന്ന് ചോദിച്ചുകൊണ്ടാണ് സംഭാഷണം ആരംഭിക്കുന്നത്. തുടര്‍ന്ന് ഇയാളും പി.സി ജോര്‍ജും സംസാരിക്കുന്നുണ്ട്. ഇതിനിടെ ബി.ജെ.പിക്ക് ഒപ്പം പി.സി ജോര്‍ജ് പോയതിനെ കുറിച്ചും ഇയാള് ചോദിച്ചിരുന്നു.\n'മുസ്‌ലിം സഹോദരങ്ങള് ഒലത്തി ഒലത്തി എന്ന് ഞാന് ചുമ്മാ പ്രസംഗിക്കുന്നതാ. 2011 ല് യു.ഡി.എഫിന്റെ സ്ഥാനാര്‍ത്ഥിയായി നിന്നപ്പോള് പേട്ടയിലെ കാക്കാന്മാര് തന്ന ഭൂരിപക്ഷം 290, ഈ കാക്കാമാരില് നിന്ന് ആകെ കിട്ടുന്ന വോട്ട് പതിനായിരമാണ്. അവരുടെ വോട്ട് തനിക്ക് വേണ്ടെന്ന് പറയാന് പോകുകയാണ് എന്നും പിസി പറയുന്നു.


'ജീവിതത്തിൽ ഒരിക്കൽ സംഭവിച്ച തെറ്റുകൾ ആവർത്തിക്കാതിരിക്കാൻ ഞാൻ ശ്രമിച്ചിട്ടുണ്ട്' | Actor Jayasurya Interview Sunny Ranjith Shankar Movie Vellam talks about his journey life\nDec 17, 2020, 10:30 AM IST\nഎന്റെ പൊന്നു മക്കളിൽ വേദയോ ആദിയോ കേമൻ എന്ന് ചോദിക്കുന്നത് പോലെയാണത്. ആ നൂറു കഥാപാത്രങ്ങളിൽ ഏറ്റവും കൂടുതൽ സമയം ആരോടാണോ ചേർന്നുനിന്നത് അവരോട് സ്വാഭാവികമായി ഇത്തിരി അടുപ്പം കൂടുതലുണ്ടായിട്ടുണ്ട്. അങ്ങനെ നോക്കുമ്പോൾ രണ്ടാംഭാഗം ചെയ്ത പുണ്യാളനിലെ ജോയ് താക്കോൽക്കാരനും ആടിലെ ഷാജി പാപ്പനും വരും.\nജയസൂര്യ| Photo: Photo: Siddiqul Akbar/ Mathrubhumi\n‘കമേഴ്സ്യൽ എക്സ്പെരിമെന്റൽ ഫിലിം’, സണ്ണിയെ ജയസൂര്യ വിശേഷിപ്പിക്കുന്നത് ഇങ്ങനെയാണ്. മലയാള സിനിമയിൽ എന്നും പുതുമകളുമായി വന്ന് കൈയടി നേടിയ ജയസൂര്യ-രഞ്ജിത് ശങ്കർ കൂട്ടുകെട്ട് രസകരമായ വൺ മാൻ ഷോയുമായാണ് ഇത്തവണയെത്തുന്നത്. ബോളിവുഡിലെ കഴിവുറ്റ ടെക്നീഷ്യന്മാർ ക്യാമറയ്ക്ക് പിന്നിൽ അണിനിരക്കുന്ന ചിത്രത്തിന്റെ ആദ്യവസാനം സ്‌ക്രീനിൽ നിറഞ്ഞാടുന്നത് ഒരേ ഒരു കഥാപാത്രമായിരിക്കും. സിനിമയുടെ സ്ഥിരം രസക്കൂട്ടുകളിൽനിന്ന് രചനയിലും അവതരണത്തിലും ഏറെ വ്യത്യസ്തമായ ‘സണ്ണി’യെക്കുറിച്ച് ജയസൂര്യ സംസാരിക്കുന്നു.\n‘‘ഞാനും രഞ്ജിത് ശങ്കറും ഒന്നിച്ച സിനിമകളെല്ലാംതന്നെ ഒരു തരത്തിലല്ലെങ്കിൽ മറ്റൊരു തരത്തിൽ പരീക്ഷണ ചിത്രങ്ങളായിരുന്നു. ആനപ്പിണ്ഡത്തിൽനിന്ന് ചന്ദനത്തിരി ഉണ്ടാക്കുന്ന ജോയ് താക്കോൽക്കാരൻ എന്ന ചെറുപ്പക്കാരന്റെ ധർമസങ്കടങ്ങളുടെ കഥപറഞ്ഞ ചിത്രമായിരുന്നു കൂട്ടുകെട്ടിലെ ആദ്യ ചിത്രം. ആ ചിത്രം പ്രമേയപരമായി വലിയ പരീക്ഷണമായിരുന്നു. സു സുധി വാല്മീകം, ഒരു വിക്കന്റെ കഥ പറഞ്ഞ ചിത്രമായിരുന്നു. കഥാപാത്രപരമായി അതിലൊരു പരീക്ഷണ ഘടകമുണ്ടായിരുന്നു. അതിനുശേഷം ഞങ്ങൾ ചെയ്ത പ്രേതത്തിൽ ആരും കൂടുതൽ അറിയാത്ത മെന്റലിസമാണ് പറഞ്ഞത്. തുടർന്നുവന്ന ഞാൻ മേരിക്കുട്ടിയിൽ ട്രാൻസ് ജെൻഡറിന്റെ ആത്മസംഘർഷങ്ങൾ അവതരിപ്പിച്ചു. ആ ചിത്രങ്ങൾപോലെ കഥയിലും അത് പറയുന്ന രീതിയിലും ഏറെ പുതുമ അവകാശപ്പെടാൻ കഴിയുന്ന ചിത്രമാണ് ‘സണ്ണി’. ഒറ്റ കഥാപാത്രത്തിലൂടെ ഒരു സിനിമ കൊണ്ടുപോകുക എന്ന ചലഞ്ചിങ്ങാണ് ഞങ്ങൾ ഏറ്റെടുത്തത്. സണ്ണി എന്ന മ്യുസിഷ്യന്റെ ജീവിതത്തിലൂടെ കടന്നുപോകുന്ന ചിത്രമാണ്. ജീവിതാവസ്ഥകളിൽ പരാജയം മാത്രം ഏറ്റുവാങ്ങേണ്ടിവന്നയാൾ ... എല്ലാം ഉണ്ടായിട്ടും ഒന്നും ആകാതെ പോയയാൾ... കൺമുന്നിൽ കലയും ജീവിതവും കൈവിട്ടുപോകുന്നത് നോക്കിനിൽക്കേണ്ടി വന്നവന്റെ ആത്മസംഘർഷങ്ങൾ... ഇതെല്ലാം ചേർത്തു വെച്ച കഥാപാത്ര സൃഷ്ടി. ഞാനും രഞ്ജിത് ശങ്കറും ഒന്നിച്ച ചിത്രങ്ങളിൽ ഏറ്റവും കൂടുതൽ തവണ മാറ്റിയെഴുതിയ ചിത്രംകൂടിയാണിത്. കാരണം, ഈ കോവിഡ് കാലത്ത് വേൾഡ് ക്ലാസിക് സിനിമകൾ കണ്ടുശീലിച്ച പ്രേക്ഷകരാണ് നമുക്ക് മുന്നിലുള്ളത്. അത് എല്ലാ അർഥത്തിലും തിരിച്ചറിഞ്ഞുകൊണ്ട് ആസ്വാദകർക്ക് നല്ലൊരു സിനിമാനുഭവം സമ്മാനിക്കാനുള്ള വലിയ ശ്രമം ഞങ്ങൾ നടത്തിയിട്ടുണ്ട്. ഏറെ വിഷ്വൽ ട്രീറ്റുള്ള ചിത്രത്തിന് മധു നീലകണ്ഠനാണ് ഛായാഗ്രാഹകൻ. ലൈവ് സൗണ്ടിൽ ഒരുക്കിയ ചിത്രത്തിന്റെ റെക്കോഡിങ് ബോളിവുഡ് സൗണ്ട് ഡിസൈനർ സിനോയ് ജോസഫും എഡിറ്റിങ് സമീർ മുഹമ്മദും കോസ്റ്റ്യൂം സരിതയും നിർവഹിക്കുന്നു’\nസിനിമകളുടെ പൂർണതയ്ക്കുവേണ്ടി ഏറെ ഹോംവർക്ക് ചെയ്യുന്ന നടനാണ് ജയസൂര്യ, സണ്ണി എന്ന സിനിമ അത്തരം കാര്യങ്ങൾ ആവശ്യപ്പെടുന്ന ചിത്രമായിരുന്നോ?\nചിട്ടകൾ തെറ്റിയ ജീവിതത്തിൽ അലസനും മദ്യപനുമായ കഥാപാത്രമാണ് സണ്ണി. കഥാപാത്രത്തിന്റെ ശരീരഭാഷ നിലനിർത്താൻ നന്നായി ഭക്ഷണംകഴിച്ചു. നിത്യ വ്യായാമങ്ങളെല്ലാം കുറെക്കാലത്തേക്ക് മാറ്റിവെച്ചു. ചിത്രത്തിനുവേണ്ടി ഹോം വർക്കും ഹോമിന് പുറത്തുനിന്നു നന്നായി മുന്നൊരുക്കങ്ങളും നടത്തേണ്ടിവന്നിട്ടുണ്ട്. സിനിമയുടെ നിർമാണകാര്യംമുതൽ ഞാനൊരു ഫുൾ ടൈം വർക്കറായിരുന്നു.\nനൂറു സിനിമകൾ പിന്നിട്ടു. തിരിഞ്ഞുനോക്കുമ്പോൾ മനസ്സിലെത്തുന്നത് എന്താണ്?\nഎന്റെ സിനിമകൾക്കൊപ്പം നിന്ന സംവിധായകരോടും എഴുത്തുകാരോടും ടെക്നീഷ്യന്മാരോടും ഓരോ ചുവടിലും പ്രോത്സാഹിപ്പിച്ച പ്രിയ പ്രേക്ഷകരോടും എല്ലാ അദൃശ്യ-ദൃശ്യ ശക്തികൾക്കും നന്ദി. 100 സിനിമകൾ എന്നത് വെറും എണ്ണം മാത്രമാണ്. ഇത്രയും ചിത്രങ്ങൾ തികയ്ക്കാൻ കഴിയുമെന്ന സ്വപ്നംപോലും കണ്ടിരുന്നില്ല. അതിൽ വലിയ മഹത്ത്വവും കാണുന്നില്ല. എല്ലാം ദൈവാനുഗ്രഹംകൊണ്ട് മാത്രം സംഭവിച്ച കാര്യങ്ങൾ മാത്രമാണ്. ഇന്ന് നൂറാമത് സിനിമയിൽ അഭിനയിക്കുമ്പോഴും ആദ്യ സിനിമയിൽ അഭിനയിച്ചതിനെക്കാൾ ഞാൻ ടെൻഷനടിച്ചിട്ടുണ്ട്. ഒരു നടനെന്ന നിലയിൽ ആദ്യചിത്രത്തെക്കാൾ നൂറിരട്ടി അർപ്പണമനോഭാവത്തോടെയാണ് ഓരോ സിനിമകളെയും ഞാൻ സമീപിക്കാറുള്ളത്. അഭിനയിച്ച ഓരോ സിനിമയിൽനിന്നും പഠിച്ച കാര്യങ്ങൾ അതിനുശേഷമുള്ള സിനിമകളിൽ പ്രയോഗിക്കാനും ശ്രമിക്കാറുണ്ട്.\nപിന്നിട്ടത് നൂറ് ചിത്രങ്ങൾ, അവതരിപ്പിച്ചത് നൂറിലധികം കഥാപാത്രങ്ങൾ അതിൽ മനസ്സിൽനിന്നു മാഞ്ഞുപോകാത്ത വേഷങ്ങൾ ഏതൊക്കെയാണ്\nഅഭിനയിച്ച കഥാപാത്രങ്ങൾ പിന്തുടരുന്ന കാലമൊക്കെ മാറി. ഷൂട്ടിങ് സമയത്തെ കട്ട് പറഞ്ഞാലും ആ സിനിമയുടെ പാക്കപ്പ് പറഞ്ഞാലും കഥാപാത്രത്തിൽ നിന്ന് മാറിനിൽക്കാൻ പരിചയംകൊണ്ട് ഞാൻ പഠിച്ചു. എന്നാൽ, അഭിനയിച്ച ഓരോ കഥാപാത്രങ്ങളെയും എന്റെ ഹൃദയത്തിന്റെ ഷോക്കേസിൽ ഭംഗിയായി സൂക്ഷിച്ചു വെച്ചിട്ടുണ്ട്. ഞാൻ എപ്പോൾ വിളിച്ചാലും അവർ എന്റെ അടുത്തേക്ക് ഓടിവരും. ആ കഥാപാത്രങ്ങളെ ചിലപ്പോൾ ഞാൻ സ്വപ്നം കാണാറുണ്ട്. അപ്രതീക്ഷിതമായി വേർപിരിഞ്ഞ ചങ്ങാതിയെക്കുറിച്ചുള്ള ഓർമപോലെ ചെറുതരി നോവായി അവരെല്ലാം മനസ്സിൽക്കിടക്കും. അതുകൊണ്ടുതന്നെ അഭിനയിച്ച സിനിമയുടെ തുടർച്ച ചെയ്യുമ്പോൾ എളുപ്പത്തിൽ കഥാപാത്രങ്ങളിലേക്ക് കയറാൻ കഴിയാറുണ്ട്.\nആ നൂറു കഥാപാത്രങ്ങളുടെ ഓട്ടമത്സരം നടത്തിയാൽ ആര് ജയിക്കാനാണ് മനസ്സ് ആഗ്രഹിക്കുക\nഎന്റെ പൊന്നു മക്കളിൽ വേദയോ ആദിയോ കേമൻ എന്ന് ചോദിക്കുന്നത് പോലെയാണത്. ആ നൂറു കഥാപാത്രങ്ങളിൽ ഏറ്റവും കൂടുതൽ സമയം ആരോടാണോ ചേർന്നുനിന്നത് അവരോട് സ്വാഭാവികമായി ഇത്തിരി അടുപ്പം കൂടുതലുണ്ടായിട്ടുണ്ട്. അങ്ങനെ നോക്കുമ്പോൾ രണ്ടാംഭാഗം ചെയ്ത പുണ്യാളനിലെ ജോയ് താക്കോൽക്കാരനും ആടിലെ ഷാജി പാപ്പനും വരും. പക്ഷേ, കൊണ്ടുനടന്നത് കുറച്ചു കാലമാണെങ്കിലും ആഴത്തിലുള്ള അനുഭവങ്ങൾ സമ്മാനിച്ച് കടന്നുപോയ കഥാപാത്രങ്ങളും ഉണ്ട്. മേരിക്കുട്ടിയും സുധിയും ആ ഗണത്തിലുള്ളവരാണ്.\nഈ യാത്രയിലെ മാർഗദർശികളായി മനസ്സിലെത്തുന്ന മുഖങ്ങൾ ആരുടേതൊക്കെയാണ്\nജീവിതത്തിൽ ഞാൻ പരിചയപ്പെട്ട എല്ലാവരും ഒരു തരത്തിലല്ലെങ്കിൽ മറ്റൊരു തരത്തിൽ എനിക്ക് മാർഗദർശികളായിട്ടുണ്ട്. ഓരോ വ്യക്തിയും നമ്മുടെ മുന്നിൽ വരുന്നത് ഓരോ നിയോഗത്തിലാണെന്ന് വിശ്വസിക്കുന്നയാളാണ് ഞാൻ. കാരണമില്ലാതെ ജീവിതത്തിൽ ഒരു കാര്യവും നടക്കുന്നില്ല. ജീവിതം ഒരു ട്രെയിൻയാത്ര പോലെ ആണെന്നല്ലേ. ചിലർ ഇടയ്ക്ക് കയറിവരും ഇടയ്ക്ക് ഇറങ്ങും. മറ്റുള്ളവർ നമുക്കൊപ്പം ആദ്യവസാനം യാത്രചെയ്യും. അങ്ങനെ മുന്നിൽ വന്നവരിൽ പലരും എന്റെ മാർഗദർശികളും പ്രചോദകരുമായിട്ടുണ്ട്. അങ്ങനെ കണ്ടുമുട്ടിയവരുടെ ജീവിതത്തിന്റെ മാറ്റത്തിന് ഞാൻ കാരണക്കാരനായതുപോലെ എന്റെ ജീവിതത്തിന്റെ മാറ്റങ്ങൾക്കും അവരും കാരണക്കാരായിട്ടുണ്ട്. അങ്ങനെ ചിന്തിക്കുമ്പോൾ എന്റെ കൂട്ടത്തിൽനിന്ന് ആര് അകന്നുപോയാലും എനിക്ക് വിഷമം ഉണ്ടാവില്ല. അതാണതിന്റെ വിധി.\n20 വർഷംനീണ്ട സിനിമാ യാത്രയിൽനിന്ന് പഠിച്ച കാര്യങ്ങൾ എന്താണ്\nനടൻ എന്ന നിലയിലും വ്യക്തി എന്ന നിലയിലും കൃത്യനിഷ്ഠയ്ക്ക് വലിയ വില കൊടുക്കാൻ ശ്രമിച്ചിട്ടുണ്ട്. എന്റെ കൂടെ വർക്കുചെയ്ത ചെറുതും വലുതുമായ കലാകാരന്മാരിൽ നിന്നും ഓരോ പാഠങ്ങൾ ഞാൻ പഠിച്ചെടുത്തിട്ടുണ്ട്. ജീവിതത്തിൽ ഒരിക്കൽ സംഭവിച്ച തെറ്റുകൾ ആവർത്തിക്കാതിരിക്കാൻ ഞാൻ ശ്രമിച്ചിട്ടുണ്ട്. ഒന്നു ശ്രമിച്ചാൽ നല്ല മനുഷ്യനാകാൻ കഴിയും എന്ന് ജീവിതംകൊണ്ട് ഞാൻ പഠിച്ചു.\nഎന്തൊക്കെയാണ് ഇനിയുള്ള സ്വപ്നങ്ങൾ... പ്രതീക്ഷകൾ...\nജീവിതത്തെക്കുറിച്ച് കൂടുതൽ അറിയാത്ത കാലത്ത് ഒരുപാട് സ്വപ്നങ്ങൾ കണ്ടിരുന്ന ആളാണ് ഞാൻ. ഇന്ന് അടുത്തനിമിഷം എന്തായിരിക്കണമെന്നു പോലും ഞാൻ ചിന്തിക്കാറില്ല. ആത്മാർഥമായി സമീപിച്ചാൽ ആഗ്രഹം സഫലമാകും എന്നുതന്നെയാണ് ജീവിതം പഠിപ്പിച്ചത്. എന്ന് ഞാൻ എന്റെ ജോലിയെ ചതിക്കുന്നോ അന്ന് ജോലി എന്നെ ചതിക്കും എന്ന് ഞാൻ വിശ്വസിക്കുന്നു. എന്നും ആത്മാർഥമായി വർക്ക് ചെയ്യാൻ കഴിയേണമേ എന്നതു മാത്രമാണ് പ്രാർഥന. ഒരു നടനെന്ന നിലയിൽ ഏറെ അംഗീകാരം നേടിത്തന്ന ചിത്രമായിരുന്നു ബ്രിജേഷ് സെന്നിന്റെ ‘ക്യാപ്റ്റനും’ രഞ്ജിത് ശങ്കറിന്റെ ‘ഞാൻ മേരിക്കുട്ടി’യും. അവർ വീണ്ടും എനിക്കുവേണ്ടി ഒരുക്കിത്തന്ന പുതിയ ചിത്രങ്ങളായ വെള്ളം, സണ്ണി എന്നിവയാണ് എന്റെ പ്രതീക്ഷ.\nContent Highlights: Actor Jayasurya Interview, Sunny, Ranjith Shankar ,Movie, Vellam


ഗൗതം മേനോന്റെ അഡ്വാന്‍സ് ഞാന് വാങ്ങി; ചിത്രീകരണം എന്നാണെന്നറിയില്ല: പൃഥ്വിരാജ്\nധനുഷ് നായകനാവുന്ന എന്നെ നോക്കി പായും തോട്ട, വിക്രം നായകനാകുന്ന ധ്രുവനച്ചത്തിരം എന്നീ ചിത്രങ്ങള്‍ക്ക് ശേഷം ബഹുഭാഷ ചിത്രം ഒരുക്കാനൊരുങ്ങുകയാണ് ഗൗതം മേനോന്. പൃഥ്വിരാജിനൊപ്പം തമിഴിലും തെലുങ്കിലും കന്നഡത്തിലും നിന്ന് മറ്റ് നായകന്മാരുമൊന്നിക്കുന്ന ചിത്രമാണ് അത്. തമിഴില് നിന്ന് ജയം രവിയോ ചിമ്പുവോ, തെലുങ്കില് നിന്ന് സായ് ധരം തേജ്, കന്നഡത്തില്‍നിന്ന് പുനീത് രാജ്കുമാര് എന്നിവരാകും പൃഥ്വിക്കൊപ്പം അഭിനയിക്കുക.\nഗൗതം മേനോന്റെ അഡ്വാന്‍സ് താന് വാങ്ങിക്കഴിഞ്ഞെന്നും പ്രോജക്ടിന്റെ തുടക്കം എപ്പോഴാണെന്നൊന്നും തനിക്കറിയില്ലെന്നും പൃഥ്വിരാജ് വ്യക്തമാക്കി. ‘നാല് ഭാഷാനായകന്മാരുടെയും ഡേറ്റുകള് ഒരുമിച്ച് കിട്ടണം. അത് സാധ്യമാകാന് ഏറെ കാത്തിരിക്കണമെന്നാണ് തോന്നുന്നത്. വ്യത്യസ്തമായ ഒരു പ്രോജക്ടായിരിക്കും എന്ന ധാരണയില് തന്നെയാണ് ഞാനീ ചിത്രം ചെയ്യുന്നത്.’ പൃഥ്വിരാജ് പറഞ്ഞു.\n‘എസ്ര’യാണ് പൃഥ്വിയുടേതായി ഇനി തീയേറ്ററുകളിലെത്താനുള്ള ചിത്രം. പ്രിയാ ആനന്ദാണ് എസ്രയില് പൃഥ്വിയുടെ നായികയായി എത്തുക. രഞ്ജന് എന്നാണ് പൃഥ്വി അവതരിപ്പിക്കുന്ന കഥാപാത്രത്തിന്റെ പേര്. ജൂതവിശ്വാസത്തെയും മിത്തുകളെയും ആധാരമാക്കിയാണ് ചിത്രം. ഫോര്‍ട്ട്‌കൊച്ചിയും ശ്രീലങ്കയും പശ്ചാത്തലമാക്കുന്ന ചിത്രത്തില് ടൊവീനോ തോമസും ഒരു പ്രധാന വേഷത്തില് എത്തുന്നു. ഫെബ്രുവരി 10ന് റിലീസ്.


സാനിയയുടെ റാക്കറ്റ് തുരുമ്പെടുത്തിട്ടില്ല, മകനൊപ്പം സ്വപ്‌നം പോലൊരു തിരിച്ചുവരവ് | Sania Mirza Hobart International trophy Tennis\nJan 18, 2020, 09:15 PM IST\nസാനിയയെ കാത്തിരുന്നത് ഒരു പൂവല്ല, പൂക്കാലമായിരുന്നു. ആദ്യ റൗണ്ട് മുതല് ഫൈനല് വരെ ഉശിരോടെ പോരാടി രണ്ടു വര്‍ഷത്തിനിടയില് കോര്‍ട്ടില് തനിക്ക് ഒരു മങ്ങലുമേറ്റിട്ടില്ലെന്ന് സാനിയ തെളിയിച്ചു.\nSania Mirza Photo: Twitter/Sania Mirza\n'ഈ വിജയം പ്രതീക്ഷിക്കാത്തതായിരുന്നു, എന്റെ റാക്കറ്റിനും കളിക്കും ഞാന് വിചാരിച്ചത്ര തുരുമ്പ് പിടിച്ചിട്ടില്ല'-ഹൊബര്‍ട്ട് ഇന്റര്‍നാഷണല് ടെന്നീസ് ഡബിള്‍സില് നദിയ കിച്ചനോക്കിനൊപ്പം കിരീടം ചൂടി സാനിയയുടെ പ്രതികരണം ഇങ്ങനെയായിരുന്നു. രണ്ടു വര്‍ഷത്തോളം ടെന്നീസില് നിന്ന് വിട്ടുനിന്ന്, അതിനിടയില് അമ്മയുടെ പുതിയ റോള് ഏറ്റെടുത്ത സാനിയ തിരിച്ചുവരവില് ഒരു വിജയമെങ്കിലും വേണമെന്നായിരുന്നു ആഗ്രഹിച്ചത്. എന്നാല് സാനിയയെ കാത്തിരുന്നത് ഒരു പൂവല്ല, പൂക്കാലമായിരുന്നു. ആദ്യ റൗണ്ട് മുതല് ഫൈനല് വരെ ഉശിരോടെ പോരാടി രണ്ടു വര്‍ഷത്തിനിടയില് കോര്‍ട്ടില് തനിക്ക് ഒരു മങ്ങലുമേറ്റിട്ടില്ലെന്ന് സാനിയ തെളിയിച്ചു.\nനാല് ദിവസം മുമ്പ് നടന്ന ആദ്യ റൗണ്ട് മത്സരം കാണാന് സാനിയ രക്ഷിതാക്കള്‍ക്കൊപ്പം മകന് ഇസാനേയും കൂടെ കൂട്ടിയിരുന്നു. ഒന്നാം റൗണ്ടില് മൂന്നു സെറ്റു നീണ്ട പോരാട്ടത്തിനൊടുവില് മിയു കാറ്റോ-ഒക്‌സാന ജോഡിയെ പരാജയപ്പെടുത്തി സാനിയ നേരെ പോയത് മകന്റെ അടുത്തേക്കാണ്. ബേബി വാക്കറില് കിടക്കുകയായിരുന്ന ഇസാനോടൊപ്പം സാനിയ ഹൈ ഫൈവ് (വിജയാഘോഷം) അടിച്ചു.\nഈ ഫോട്ടോ പങ്കുവെച്ച് സാനിയ ട്വിറ്ററില് എഴുതി 'എന്റെ ജീവിതത്തിലെ ഏറ്റവും പ്രത്യേകത നിറഞ്ഞ ദിവസമാണ് ഇന്ന്. കുറേ കാലങ്ങള്‍ക്ക് ശേഷം ഞാന് കോര്‍ട്ടിലേക്ക് തിരിച്ചെത്തുമ്പോള് എന്റെ അച്ഛനും അമ്മയും എന്റെ കുഞ്ഞും എന്നോടൊപ്പമുണ്ട്. ഞങ്ങള് ആദ്യ റൗണ്ട് വിജയിച്ചിരിക്കുന്നു. എല്ലാവരുടേയും സ്‌നേഹത്തിന് ഒരുപാട് നന്ദി. നിങ്ങളിലുള്ള വിശ്വാസം, അതാണ് എല്ലാം. അതു നിങ്ങളെ ഉന്നതങ്ങളിലെത്തിക്കും. എന്റെ പ്രിയപ്പെട്ട കുഞ്ഞേ...നമ്മള് നേടിയിരിക്കുന്നു.' രണ്ടു വര്‍ഷത്തിനിടയില് സാനിയ കടന്നുപോയ പ്രതിസന്ധികളെല്ലാം ഈ വാക്കുകളിലുണ്ട്.\nRead More: 'ഇന്ത്യക്ക് മാത്രം പ്രത്യേക നിയമമാണോ?':ഓസീസിന് അഞ്ചു റണ്‍സ് ലഭിക്കാത്തതില് പ്രതിഷേധം\n2017-ല് പരിക്കിനെ തുടര്‍ന്നാണ് ഇന്ത്യന് താരം കളം വിട്ടത്. ഇതിനിടയില് ഗര്‍ഭിണിയായി. ഇതോടെ ജീവിതരീതിയില് മാറ്റം വന്നു. ഭക്ഷണരീതി മാറുകയും ഉറക്കം കൂടുകയും ചെയ്തതോടെ ശാരീരിക ക്ഷമത നഷ്ടപ്പെട്ടു. ടെന്നീസ് കളിക്കുന്ന സമയത്ത് ഫിറ്റ്‌നെസിന്റെ ഭാഗമായി ഒഴിവാക്കിയ ഭക്ഷണമെല്ലാം സാനിയ കഴിക്കാന് തുടങ്ങി.\nഇതോടെ തടി കൂടി. ബേബി ഷവറിന്റെ സമയത്ത് തടി കൂടിയ സാനിയയുടെ ചിത്രം പുറത്തുവന്നു. ഇതുകണ്ട് താരത്തെ പരിഹസിക്കാന് ആളുകള് ക്യൂ നിന്നു. എന്നാല് അപ്പോഴൊന്നും ഇന്ത്യന് താരം മറുപടി നല്‍കിയില്ല. നിശബ്ദമായി എല്ലാം കേട്ടുനിന്നു.\nമകന് ജനിച്ചതോടെ അവനെ ചുറ്റിപ്പറ്റിയായി സാനിയയുടെ ലോകം. അവന്റെ ചിത്രങ്ങള് സോഷ്യല് മീഡിയയില് പങ്കുവെച്ചും അവനെ ലാളിച്ചും ജീവിതം ആസ്വദിച്ചു. മകന് ആറു മാസമായതോടെ സാനിയ തന്റെ സ്വപ്‌നത്തിന്റെ പിന്നാലെയുള്ള യാത്രയ്ക്ക് തുടക്കമിട്ടു. ജിമ്മില് വര്‍ക്കൗട്ട് തുടങ്ങി. ഭക്ഷണരീതി മാറ്റി. പതിയെ ഫിറ്റ്‌നെസ് തിരിച്ചുവന്നു. തടി കുറഞ്ഞു. സാനിയ പഴയ സാനിയയായി. മത്സരത്തിനുള്ള ഫിറ്റ്‌നെസ് നേടിയതോടെ ഇന്ത്യന് താരം ടൂര്‍ണമെന്റിലേക്ക് ശ്രദ്ധ തിരിച്ചു.\nഹൊബര്‍ട്ട് ഇന്റര്‍നാഷണല് ടെന്നീസ് ആയിരുന്നു തിരിച്ചുവരവിലെ ആദ്യ ടൂര്‍ണമെന്റ്. പിന്നീട് നടന്നതെല്ലാം ചരിത്രം. 33 വയസ്സും ഒരു കുഞ്ഞിന്റെ അമ്മയാണ് എന്നതും ഒന്നിനും തടസ്സമല്ലെന്ന് ലോകത്തിന് കാണിച്ചുകൊടുത്തു. പരിഹാസങ്ങള്‍ക്ക് വിജയത്തിലൂടെ മറുപടി നല്‍കി. ഇതിലും മനോഹരമായ ഒരു തിരിച്ചുവരവുണ്ടോ? ഇതുകണ്ട് ആരും ചോദിച്ചുപോകും!\nContent Highlights: Sania Mirza Hobart International trophy Tennis


ഇന്ത്യയുടെ കടബാധ്യത വളരേ ഉയര്‍ന്നതെന്ന് മൂഡീസ് - FUTURE KERALA - Daily on Business Economy and Society\nby വെബ് ഡെസ്‌ക്\t,\t1 June 2017\nറേറ്റിംഗ് ഉയര്‍ത്താനുള്ള ശ്രമങ്ങള് കേന്ദ്ര സര്‍ക്കാര് ശക്തമാക്കുന്നതിനിടെയാണ് ഈ നിരീക്ഷണം പുറത്തുവന്നത്\nന്യൂഡെല്‍ഹി: സമാന റേറ്റിംഗ് നല്‍കിയിട്ടുള്ള മറ്റു രാജ്യങ്ങളുമായി താരതമ്യം ചെയ്യുമ്പോള് ഇന്ത്യയുടെ കടബാധ്യത വളരെ ഉയര്‍ന്നതാണെന്ന് ആഗോള റേറ്റിംഗ് ഏജന്‍സിയായ മൂഡീസ്. വിവിധ ആഗോള ഏജന്‍സികളില് ഇന്ത്യയുടെ റേറ്റിംഗ് ഉയര്‍ത്തുന്നതിന് കേന്ദ്ര സര്‍ക്കാര് നിരന്തരമായ ശ്രമങ്ങള് നടത്തുന്നതിനിടെയാണ് മൂഡിസിന്റെ ഈ വിലയിരുത്തല് പുറത്തുവന്നത്. നിലവില് ഏറ്റവും താഴ്ന്നതില് നിന്നും അല്‍പ്പം മാത്രം ഉയര്‍ന്ന ബിഎഎ3 റേറ്റിംഗാണ് മൂഡിസ് ഇന്ത്യക്ക് നല്‍കിയിട്ടുള്ളത്.\nസര്‍ക്കാരിന്റെ കടബാധ്യത 2003ല് മൊത്തം ആഭ്യന്തര ഉല്‍പ്പാദനത്തിന്റെ 84.7 ശതമാനമായിരുന്നത് 2016ല് 67.5 ശതമാനമായി കുറഞ്ഞിട്ടുണ്ടെങ്കിലും നിക്ഷേപങ്ങള്‍ക്കുള്ള പ്രധാന തടസമായി കടബാധ്യത തുടരുന്നുവെന്ന് മൂഡിസ് വിലയിരുത്തുന്നു. ബിഎഎ റേറ്റിംഗുള്ള ബഹമസ്, ദക്ഷിണാഫ്രിക്ക തുടങ്ങിയ രാജ്യങ്ങളേക്കാള് വളരെ വലുതാണ് ഇന്ത്യയുടെ കടബാധ്യത ഭാരമെന്നും റേറ്റിംഗ് ഏജന്‍സി ചൂണ്ടിക്കാട്ടി. സ്റ്റാന്‍ഡേര്‍ഡ് ആന്‍ഡ് പുവര്, ഫിച്ച് റേറ്റിംഗ്‌സ് എന്നിവയും ഇന്ത്യയ്ക്ക് ഉയര്‍ന്ന റേറ്റിംഗ് നല്‍കാത്തതിന് കാരണമായി ചൂണ്ടിക്കാണിച്ചിട്ടുള്ളത് ഉയര്‍ന്ന കട ബാധ്യതയാണ്.\nധനക്കമ്മി കുറയ്ക്കുന്നതിനുള്ള കേന്ദ്രസര്‍ക്കാര് നടപടികള് ഇന്ത്യയുടെ ക്രെഡിറ്റ് പ്രൊഫൈല് മെച്ചപ്പെടുത്തുന്നുണ്ടോയെന്ന് നിരീക്ഷിക്കുകയാണെന്ന് മൂഡിസ് വ്യക്തമാക്കുന്നു. കേന്ദ്ര സര്‍ക്കാരിന്റെ കമ്മി കുറയുന്നുവെങ്കിലും സംസ്ഥാനങ്ങളുടെ ധനക്കമ്മി വര്‍ധിക്കുകയാണ്. ഫെബ്രുവരിയിലെ ബജറ്റ് പ്രസംഗത്തില് ധനക്കമ്മി കുറയ്ക്കുന്നതിനെ കുറിച്ച് ധനമന്ത്രി അരുണ് ജയ്റ്റ്‌ലി ആവര്‍ത്തിച്ച് പറഞ്ഞിരുന്നു. 2017-18 സാമ്പത്തിക വര്‍ഷത്തില് മൊത്തം ആഭ്യന്തര ഉല്‍പ്പാദനത്തിന്റെ 3.2 ശതമാനമായും 2018-19ല്3ശതമാനമായും കേന്ദ്ര ധനക്കമ്മി മാറ്റാനാണ് ലക്ഷ്യമിടുന്നതെന്നും ജയ്റ്റ്‌ലി പറഞ്ഞിരുന്നു. 2016-17ല് ഇത് 3.5 ശതമാനം ആയിരുന്നു.\nജൂലൈ 1 മുതല് രാജ്യത്ത് നടപ്പിലാക്കാന് പോകുന്ന ചരക്ക് സേവന നികുതിയെക്കുറിച്ചും മൂഡീസ് പ്രതിപാദിച്ചു. ഉല്‍പ്പാദന ക്ഷമത ഉയര്‍ത്തുന്നതിനും ഉയര്‍ന്ന ജിഡിപി വളര്‍ച്ചയ്ക്കും ചരക്ക് സേവന നികുതി കാരണമാകും. ഇതുവഴി ബിസിനസ് അന്തരീക്ഷം മെച്ചപ്പെടും. ഒരു നിക്ഷേപ ഡെസ്റ്റിനേഷന് എന്ന നിലയില് ഇന്ത്യയുടെ ആകര്‍ഷണീയത വര്‍ധിപ്പിക്കും. മെച്ചപ്പെട്ട നികുതി പാലനം വഴി സര്‍ക്കാരിന് അധിക വരുമാനം ലഭിക്കുന്നതിന് ജിഎസ്ടി ഫലപ്രദമാകുമെന്നും മൂഡീസ് വ്യക്തമാക്കി. എന്നിരുന്നാലും ബാങ്കിംഗ് സംവിധാനത്തിലെ ഉയര്‍ന്ന തോതിലുള്ള കിട്ടാക്കടം വളര്‍ച്ചയ്ക്ക് പ്രധാന വെല്ലുവിളിയായി തുടരുകയാണ്. നിക്ഷേപ പ്രവര്‍ത്തനങ്ങള് കൂടുതല് ചടുലമാകണമെങ്കില് ഇന്ത്യ ഇക്കാര്യത്തില് പരിഹാരം കാണണമെന്നും മൂഡീസ് പറയുന്നു.\nകമ്മ്യൂണിസ്റ്റ് മന്ത്രിസഭ വജ്രജൂബിലി ആഘോഷിച്ചത് ഒരമ്മയെ തെരുവില് വലിച്ചിഴച്ച്: കുമ്മനം


ഉത്തരമെഴുതാത്ത കടലാസെങ്ങനെ ഉത്തരക്കടലസാകും: എ വിജയരാഘവൻ\n24 July 2019 11:56 AM GMT\nയൂണിവേഴ്‌സിറ്റി കോളേജിൽ വിദ്യാർത്ഥിയെ വധിക്കാൻ ശ്രമിച്ച സംഭവത്തിലെ പ്രതിയായ എസ്എഫ്‌ഐ നേതാവ് ശിവരഞ്ജിത്തിന്റെ വീട്ടില് നിന്ന് യൂണിവേഴ്‌സിറ്റി ഉത്തരക്കടലാസ് കണ്ടെത്തിയ സംഭവത്തെ ന്യായീകരിച്ച് എല്‍ഡിഎഫ് കണ്‍വീനര് എ.വിജയരാഘവന്. ഉത്തരവും മാര്‍ക്കും ഇല്ലാത്ത കടലാസിനെ ഉത്തരക്കടലാസ് എന്ന് എങ്ങനെ പറയാനാവും, അതിന് വെറും കടലാസിന്റെ വിലയേ ഉള്ളൂ എന്നുമായിരുന്നു വിജയരാഘവന്റെ പരാമർശം. തിരുവന്തപുരത്ത് പൊതുചടങ്ങിലായിരുന്നു അദ്ദേഹത്തിന്റെ പരാമർശം.\n“ഉത്തരക്കടലാസ്..ഉത്തരക്കടലാസ് എന്നാണ് എല്ലാവരും പറയുന്നത്. ഉത്തരക്കടലാസില് ഉത്തരം എഴുതത്തില്ലേ? എനിക്കിതുവരെ മനസിലായിട്ടില്ല. ഉത്തരമെഴുതാത്ത കടലാസിന്റെ പേരെന്താ? അതിന്റെ പേര് ഉത്തരക്കടലാസ് എന്നാ? പേപ്പറില് മുഴുവന് വരുന്നത് ഉത്തരക്കടലാസ് എന്നാണ്. ഉത്തരക്കടലാസ് കാണാതെ പോയാല് പ്രശ്‌നം വേറെയാണ്. ഉത്തരക്കടലാസില് ഉത്തരം എഴുതിയിട്ടുണ്ടാകും. അതില് മാര്‍ക്കും ഉണ്ട്. ഉത്തരവും മാര്‍ക്കും ഇല്ലാത്ത കടലാസിനെ ഉത്തരക്കടലാസ് എന്ന് പറയാന് പറ്റോ? അതിന് വെറും കടലാസിന്റെ വിലയേ ഉള്ളൂ.”- എ.വിജയരാഘവൻ പറയുന്നു.\nയൂണിവേഴ്സിറ്റി വിഷയം ഉൾപ്പെടെ ഉയർത്തി കെഎസ് യു നടത്തി വന്നിരുന്ന സമരത്തെയും കഴിഞ്ഞ ദിവസം എ വിജയരാഘവൻ പരിഹസിച്ചത് വിവാദമായിരുന്നു. ഒരു വിദ്യാർത്ഥിക്ക് ഗുരുരതരമായി പരിക്കേൽക്കുകയും എസ്എഫ്ഐ യൂണിറ്റ് നേതാക്കൾ പ്രതിചേർക്കപ്പെടുകയും ചെയ്ത യൂണിവേഴ്സിറ്റി കോളേജിലെ സംഘർഷത്തെ വെറും അടിപിടിയെന്നായിരുന്നു എ വിജയരാഘവൻ പരാമർശിച്ചത്. ഇതിന് പിന്നാലെയായിരുന്നു കെ.എസ്.യു സമരത്തേയും സെക്രട്ടേറിയേറ്റ് മതിൽ ചാടിക്കടന്ന് പ്രതിഷേധിച്ച പ്രവർത്തകർക്കും എതിരായ പ്രസ്താവന. കെഎസ്‌യു സമരത്തിൽ പങ്കെടുക്കുന്നത് മീൻകച്ചവടക്കാരും കുറച്ചു വക്കീൽമാരും മാത്രമാണെന്നായിരുന്നു പരാമർശം.\nഅടിപിടി ഉണ്ടാക്കിയവരെ പൊലീസ് അറസ്റ്റ് ചെയ്തു. പിന്നെ എന്തിനാണു സമരം. പ്രതിഷേധവുമായി സെക്രട്ടേറിയറ്റ് മതിൽ ചാടിക്കടന്നത് ഒരു വക്കീലാണ്. അവർ എങ്ങനെ കെഎസ്‌യുവിന്റെ സമരത്തിനെത്തിയതെന്നും ചോദിക്കുന്നു. 30 വയസ്സും 600 മാസവും പ്രായമുള്ള ഉമ്മൻ ചാണ്ടിയാണു കെഎസ്‌യു സമരം നയിക്കുന്നതെന്നും എ വിജയരാഘവൻ ആക്ഷേപിച്ചു. എന്നാൽ ഇടതു പ്രസ്ഥാനങ്ങൾക്കെതിരെ നുണ പ്രചരിപ്പിക്കുന്നവരെ പരസ്യവിചാരണ ചെയ്ത് അതേ നാണയത്തിൽ തിരിച്ചടിക്കുമെന്നും മാധ്യമങ്ങളെ ഉൾ‌പ്പെടെ വിമർശിച്ച് അദ്ദേഹം മുന്നറിയിപ്പ് നൽകി.\nഅതേസമയം, കേന്ദ്ര സര്‍ക്കാർ മുന്നോട്ട് വയ്ക്കുന്ന പുതിയ വിദ്യാഭ്യാസ നയം കോർപ്പറേറ്റുകൾക്ക് വേണ്ടി തയ്യാറാക്കിയതാണെന്നും അദ്ദേഹം ആരോപിച്ചു. സ്കൂൾ കോംപ്ലക്സുകൾ എന്ന ആശയം ഗ്രാമീണ മേഖലയിലെ വിദ്യാലയങ്ങളെ തകർക്കും. ഗുരുകുല വിദ്യാലയങ്ങൾ‌ക്കും മത സ്ഥാപനങ്ങൾക്കും നിയമ സാധുത നൽകുന്നതിലൂടെ വിദ്യാഭ്യാസ രംഗം കാവി വത്കരിക്കാനുള്ള ശ്രമങ്ങളാണ് നടക്കുന്നത്. ഇതിനെതിരെ ശക്തമായ പ്രക്ഷോഭങ്ങളുമായി രംഗത്തിറങ്ങാൻ അധ്യാപകർ തയ്യാറാവണം. കേന്ദ്രം പൊതുവിദ്യാലയങ്ങളെ തകർക്കാൻ ശ്രമിക്കുമ്പോൾ കേരളത്തിലെ എൽഡിഎഫ് സർക്കാർ ഈ രംഗത്തെ ഉന്നത നിലവാരത്തിലേക്ക് ഉയർത്താൻ ശ്രമിക്കുകയാണെന്നും അദ്ദേഹം വ്യക്തമാക്കി.\nമുഖ്യമന്ത്രിക്കും പരാതി നല്‍കി, പക്ഷേ ഒരു നടപടിയും ഉണ്ടായില്ല; ലാത്തിത്തുമ്പ് കണ്ടാല് മതില് ചാടിയോടുന്നവരാണ് എന്റെ പരിക്കിന്റെ അളവെടുക്കുന്നത്-എല്‍ദോ എബ്രഹാം എം എല് എ/അഭിമുഖം\na vijayaraghavan cpm ldf LDF convener sfi university college


ആര്‍എംപി പ്രവര്‍ത്തകന് മര്‍ദ്ദനം; സിപിഎമ്മിനെതിരെ ഫെയ്‌സ്ബുക്കില് നിരന്തരമായി പോസ്റ്റിട്ടതിന്റെ പ്ര - Samakalika Malayalam\nആര്‍എംപി പ്രവര്‍ത്തകന് മര്‍ദ്ദനം; സിപിഎമ്മിനെതിരെ ഫെയ്‌സ്ബുക്കില് നിരന്തരമായി പോസ്റ്റിട്ടതിന്റെ പ്രതികാരമെന്ന് ആരോപണം\nBy സമകാലിക മലയാളം ഡസ്‌ക് | Published: 26th April 2017 05:07 PM |\nLast Updated: 26th April 2017 06:10 PM | A+A A- |\nവടകര: ഫെയ്‌സ്ബുക്കില് സിപിഎമ്മിനെ വിമര്‍ശിച്ച് പോസ്റ്റിട്ടതിന്റെ പേരില് ആര്‍എംപി പ്രവര്‍ത്തകനായ വിഷ്ണു കുക്കു എന്ന യുവാവിനെ ഒരുകൂട്ടം സിപിഎം പ്രവര്‍ത്തകര് മര്‍ദ്ദിച്ചതായി ആരോപണം. കൂടാതെ വടകര ഒഞ്ചിയം ഭാഗത്ത് സ്ഥാപിച്ച ടി.പി. ചന്ദ്രശേഖരന് അനുസ്മരണ പരിപാടിയുടെ ബാനറുകളും പോസ്റ്ററുകളും വ്യാപകമായി നശിപ്പിച്ചതായും പരാതിയുണ്ട്.\nചെന്നൈയിലും വിദേശത്തും ജോലി ചെയ്യുന്ന സമയത്ത് വിഷ്ണു സോഷ്യല് മീഡിയയില് സജീവമായി ഇടപെടുന്നയാളായിരുന്നു. ആര്‍എംപിയുടെ സൈബര് സംഘാടനമായിരുന്നു പ്രധാനമായും ചെയ്തുകൊണ്ടിരുന്നത്. സി.പി.എമ്മിനും പിണറായി വിജയനുമെതിരെയുള്ള ഫെയ്‌സ്ബുക്ക് പോസ്റ്റുകള് ഷെയര് ചെയ്യുകയും സ്വന്തമായി പോസ്റ്റിടുകയും ചെയ്തിരുന്നു. ഇതാണ് സിപിഎമ്മുകാരെ പ്രകോപിപ്പിച്ചതെന്നാണ് ആര്‍എംപി പറയുന്നത്. അഭിപ്രായ സ്വാതന്ത്ര്യത്തിനുനേരെയാണ് സിപിഎമ്മിന്റെ അസഹിഷ്ണുത എന്ന് പലരും ഫെയ്‌സ്ബുക്കില് പ്രതികരിച്ചു. വിഷ്ണുവിനെ വടകര ഗവ. ആശുപത്രിയില് പ്രവേശിപ്പിച്ചു.\nവിഷ്ണുവിനെ മര്‍ദ്ദിച്ചതുകൂടാതെ ഒഞ്ചിയം ഭാഗത്ത് സ്ഥാപിച്ചിരുന്ന ആര്‍എംപിയുടെ ബാനറുകളും ബോര്‍ഡുകളും നശിപ്പിച്ചതായും ആര്‍എംപി ആരോപിച്ചു. മെയ് നാല് ടി.പി. ചന്ദ്രശേഖരന്റെ രക്തസാക്ഷിദിനമാണ്. അതിനോടനുബന്ധിച്ച് ഉയര്‍ത്തിയ ബോര്‍ഡുകളാണ് വ്യാപകമായി നശിപ്പിച്ചിട്ടുള്ളത്. വിഷ്ണുവിനെ അക്രമിച്ചതിലടക്കം പോലീസ് കേസ് നല്‍കിയിട്ടുണ്ടെങ്കിലും ആരെയെങ്കിലും അറസ്റ്റു ചെയ്യാനോ അന്വേഷിക്കാനോപോലും പോലീസ് എത്താറില്ലെന്ന് ആര്‍എംപി കുറ്റപ്പെടുത്തി.\nവിഷ്ണു കുക്കുവിന്റെ ചില പോസ്റ്റുകള്:\nCPIM RMP Vishnu Kukku


ന്യൂഡല്‍ഹി: വാട്സ്ആപ് ഉപഭോക്താക്കളുടെ വിവരങ്ങള് ഫേസ്ബുക്കിന് കൈമാറരുതെന്ന് ഡല്‍ഹി ഹൈകോടതി. സ്വകാര്യതയുമായി ബന്ധപ്പെട്ട വാട്സ്ആപിന്‍െറ പുതിയ നയം നിലവില്‍വരുന്നതിനുമുമ്പ് ഉപയോഗം നിര്‍ത്തുന്നവരുടെ വിവരങ്ങള് മായ്ച്ചുകളയാനും കോടതി ഉത്തരവിട്ടു.\nഞായറാഴ്ച മുതലാണ് വാട്സ്ആപിന്‍െറ പുതിയ മാനദണ്ഡം നിലവില്‍വരുന്നത്. ഇതുപ്രകാരം ഉപഭോക്താക്കളുടെ വിവരങ്ങള് മാതൃകമ്പനിയായ ഫേസ്ബുക്കുമായി പങ്കുവെക്കുമെന്ന് അറിയിച്ചിരുന്നു. അപ്ളിക്കേഷന് ആരംഭിക്കുമ്പോള് ഉപയോഗിക്കുന്നവരുടെ വ്യക്തിവിവരങ്ങള് പൂര്‍ണമായും സംരക്ഷിക്കുമെന്ന് ഉറപ്പുനല്‍കിയത് പാലിക്കണമെന്ന് കോടതി നിര്‍ദേശിച്ചു. വാട്സ്ആപ് അടക്കമുള്ള മെസേജ് അപ്ളിക്കേഷനുകളുടെ പ്രവര്‍ത്തനവുമായി ബന്ധപ്പെട്ട പ്രശ്നങ്ങള് പരിഗണിക്കാനും തീരുമാനമെടുക്കാനും സര്‍ക്കാറിനോടും ടെലികോം റെഗുലേറ്ററി അതോറിറ്റിയോടും കോടതി നിര്‍ദേശിച്ചിട്ടുണ്ട്. 2014ല് വാട്സ്ആപിനെ ഫേസ്ബുക് ഏറ്റെടുത്തതിനുശേഷമാണ് മാനദണ്ഡങ്ങളില് മാറ്റംവരുത്താന് തീരുമാനിച്ചത്.